text:
མཚོ་སྔོན་ཞིང་ཆེན་མི་དམངས་འཐུས་མི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གི《མཚོ་ལྷོ་བོད་རིགས་རང་སྐྱོང་ཁུལ་གྱི་མི་རིགས་མཐུན་སྒྲིལ་ཡར་ཐོན་བྱ་བའི་སྲོལ་ཡིག》ལ་ཆོག་མཆན་འགོད་པའི་སྐོར་གྱི་གྲོས་ཆོད།
(2016ལོའི་ཟླ7པའི་ཚེས28ཉིན་མཚོ་སྔོན་ཞིང་ཆེན་མི་དམངས་འཐུས་མི་ཚོགས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གི་གྲོས་ཚོགས་ཐེངས་ཉེར་བརྒྱད་པའི་སྟེང་དུ་གྲོས་འཆམ་བྱུང་།)
མཚོ་སྔོན་ཞིང་ཆེན་མི་དམངས་འཐུས་མི་ཚོགས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གི་གྲོས་ཚོགས་ཐེངས་ཉེར་བརྒྱད་པའི་སྟེང་དུ་གྲོས་ཐག་བཅད་པ་ལྟར། 《མཚོ་ལྷོ་བོད་རིགས་རང་སྐྱོང་ཁུལ་གྱི་མི་རིགས་མཐུན་སྒྲིལ་ཡར་ཐོན་བྱ་བའི་སྲོལ་ཡིག》ལ་ཆོག་མཆན་བཀོད་པས། མཚོ་ལྷོ་བོད་རིགས་རང་སྐྱོང་ཁུལ་མི་དམངས་འཐུས་མི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གིས་ཡོངས་བསྒྲགས་བྱས་ཏེ་ལག་བསྟར་བྱ་དགོས།
མཚོ་ལྷོ་བོད་རིགས་རང་སྐྱོང་ཁུལ་གྱི་མི་དམངས་འཐུས་མི་ཚོགས་ཆེན་རྒྱུན་ལས་ཨུ་ལྷན་ཁང་གི་སྤྱི་བསྒྲགས། (ཨང12པ)
《མཚོ་ལྷོ་བོད་རིགས་རང་སྐྱོང་ཁུལ་གྱི་མི་རིགས་མཐུན་སྒྲིལ་ཡར་ཐོན་བྱ་བའི་སྲོལ་ཡིག》2016ལོའི་ཟླ7པའི་ཚེས28ཉིན་མཚོ་སྔོན་ཞིང་ཆེན་མི་དམངས་འཐུས་མི་ཚོགས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གི་གྲོས་ཐེངས་ཉེར་བརྒྱད་པའི་སྟེང་ཆོག་མཆན་བཀོད་པ་དང་། ད་ལྲ་སྤྱི་བསྒྲགས་བྱས་པ་ཡིན་ཏེ། ཆོག་མཆན་བཀོད་ཉིན་ནས་བཟུང་ལག་བསྟར་བྱ་རྒྱུ་ཡིན།
མཚོ་ལྷོ་བོད་རིགས་རང་སྐྱོང་ཁུལ་མི་དམངས་འཐུས་མི་ཚོགས་ཆེན་སྐབས་བཅུ་གསུམ་པའི་རྒྱུན་ལས་ཨུ་ཡོན་ལྷན་ཁང་ནས། 2016ལོའི་ཟླ8པའི་ཚེས19ཉིན།
མཚོ་ལྷོ་བོད་རིགས་རང་སྐྱོང་ཁུལ་གྱི་མི་རིགས་མཐུན་སྒྲིལ་ཡར་ཐོན་བྱ་བའི་སྲོལ་ཡིག
(2016ལོའི་ཟླ6པའི་ཚེས24ཉིན་མཚོ་ལྷོ་བོད་རིགས་རང་སྐྱོང་ཁུལ་མི་དམངས་འཐུས་མི་ཚོགས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གི་གྲོས་ཚོགས་ཐེངས་དགུ་བའི་སྟེང་གྲོས་འཆམ་བྱུང་། 2016ལོའི་ཟླ7པའི་ཚེས28ཉིན་མཚོ་སྔོན་ཞིང་ཆེན་མི་དམངས་འཐུས་མི་ཚོགས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གི་གྲོས་ཚོགས་ཐེངས་ཉེར་བརྒྱད་པའི་སྟེང་ཆོག་མཆན་བཀོད།)
དོན་ཚན་དང་པོ། འདྲ་མཉམ་དང་། མཐུན་སྒྲིལ། རེས་རོགས། འཆམ་མཐུན་བཅས་ཀྱི་སྤྱི་ཚོགས་རིང་ལུགས་ཀྱི་མི་རིགས་འབྲེལ་བ་ཇེ་བརྟན་ཇེ་རྒྱས་སུ་གཏོང་བ་དང་། མི་རིགས་སོ་སོས་མཉམ་གཅིག་ཏུ་མཐུན་སྒྲིལ་ཡར་ཐོན་དང་། མཉམ་གཅིག་ཏུ་དར་རྒྱས་གོང་འཕེལ་ཡོང་བ་བཅས་ལ་སྐུལ་འདེད་གཏོང་ཆེད། 《ཀྲུང་ཧ་མི་དམངས་སྤྱི་མཐུན་རྒྱལ་ཁབ་ཀྱི་མི་རིགས་ས་ཁོངས་རང་སྐྱོང་བཅའ་ཁྲིམས》དང་། 《ཀྲུང་ཧ་མི་དམངས་སྤྱི་མཐུན་རྒྱལ་ཁབ་ཀྱི་མི་རིགས་ས་ཁོངས་རང་སྐྱོང་བཅའ་ཁྲིམས》།《མཚོ་ལྷོ་བོད་རིགས་རང་སྐྱོང་ཁུལ་གྱི་རང་སྐྱོང་སྲོལ་ཡིག》དང་འབྲེལ་ཡོད་བཅའ་ཁྲིམས་དང་ཁྲིམས་སྲོལ་བཅས་གཞིར་བཟུང་སྟེ། མཚོ་ལྷོ་བོད་རིགས་རང་སྐྱོང་ཁུལ(གཤམ་དུ་རང་སྐྱོང་ཁུལ་ཞེས་བསྡུས་ཡོད)གྱི་དོན་དངོས་དང་སྦྲེལ་ནས་སྲོལ་ཡིག་འདི་གཏན་འབེབས་བྱས་པ་ཡིན།
དོན་ཚན་གཉིས་པ། སྲོལ་ཡིག་འདི་རང་སྐྱོང་ཁུལ་གྱི་སྲིད་འཛིན་མངའ་ཁོངས་ནང་རོལ་དུ་སྤྱོད་ན་འཕྲོད་པ་ཡིན།
དོན་ཚན་གསུམ་པ། རང་སྐྱོང་ཁུལ་གྱི་མ་རིགས་མཐུན་སྒྲིལ་ཡར་ཐོན་ལས་དོན་ཐད་ནས། ཏང་གི་འགོ་ཁྲིད་རྒྱུན་འཁྱོངས་དང་། ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་འགྲོ་ལམ་རྒྱུན་འཁྱོངས། མེས་རྒྱལ་གཅིག་གྱུར་སྲུང་སྐྱོང་རྒྱུན་འཁྱོངས། མི་རིགས་ཁག་ཚང་མ་འདྲ་མཉམ་ཡིན་པ་རྒྱུན་འཁྱོངས། མི་རིགས་ས་ཁོངས་རང་སྐྱོང་ལམ་ལུགས་རྒྱུན་འཁྱོངས། མི་རིགས་སོ་སོས་མཉམ་གཅིག་ཏུ་མཐུན་སྒྲིལ་འབད་འཐབ་དང་མཉམ་གཅིག་ཏུ་དར་རྒྱས་གོང་འཕེལ་དུ་གཏོང་བ་རྒྱུན་འཁྱོངས། ཀྲུང་ཧྭ་མི་རིགས་ནི་ཐུན་མོང་གི་ཚོགས་པ་ཞིག་ཡིན་པའི་བསམ་བློའི་རྨ་གཞི་བརྟན་པོར་གཏོང་བ་རྒྱུན་འཁྱོངས། ཁྲིམས་ལྟར་རྒྱལ་སྲོང་རྒྱུན་འཁྱོངས་བཅས་བྱས་པར་བརྟེན་ནས། མི་རིགས་སོ་སོའི་བར་གྱི་འགྲོ་འོང་དང་འབྲེལ་འདྲིས། འདྲིས་མཐུན་བཅས་ལ་ཤུགས་སྣོན་དང་། མི་རིགས་སོ་སོ་འགྲིག་མཐུན་མཉམ་གནས་དང་། ཕྱར་བ་གྲུ་འདེགས། འཆམ་མཐུན་འཕེལ་རྒྱས་བཅས་ཡོང་བར་སྐུལ་འདེད་བྱེད་དགོས།
རང་སྐྱོང་ཁུལ་གྱི་མི་རིགས་མཐུན་སྒྲིལ་ཡར་ཐོན་ལས་དོན་ཐད་ནས། སྤྱི་ཚོགས་རིང་ལུགས་ཀྱི་སྲོག་ཤིང་རིན་ཐང་ལྟ་བ་ལག་ལེན་དུ་བཏབ་སྟེ། རིགས་སོ་སོའི་སྤྱི་དམངས་ཀྱིས་རླངས་ཆེན་མེས་རྒྱལ་བཟུང་བའི་མོས་མཐུན་དང་། ཀྲུང་ཧ་མི་རིགས་ལ་བཟུང་བའི་མོས་མཐུན། ཀྲུང་ཧའི་རིག་གནས་ལ་བཟུང་བའི་མོས་མཐུན། ཀྲུང་གི་གུང་ཁྲན་ཏང་ལ་བཟུང་བའི་མོས་མཐུན། ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་འདུ་ཤེས་ཇེ་དྲག་ཏུ་གཏོང་དགོས།
དོན་ཚན་བཞི་བ། རང་སྐྱོང་ཁུལ་ནི་མི་རིགས་མང་པོ་འདུས་སྡོད་ཀྱི་ས་ཁུལ་ཞིག་ཡིན་པས། མི་རིགས་མཐུན་སྒྲིལ་ཡར་ཐོན་ལས་དོན་གོང་དུ་སྤེལ་བ་ནི། རང་སྐྱོང་ཁུལ་ནང་གི་རྒྱལ་ཁབ་ལས་ཁུངས་དང་། ཁེ་ལས་དོན་ལས་སྡེ་ཚན། སྤྱི་ཚོགས་ཀྱི་ཚོགས་པ། རྩ་འཛུགས་གཞན་པ་དང་སྤྱི་དམངས་བཅས་ཀྱི་འོས་འགན་ཡིན།
དོན་ཚན་ལྔ་བ། རང་སྐྱོང་ཁུལ་གྱི་ཁུལ་དང་། རྫོང་མི་དམངས་སྲིད་གཞུང་ནི་མི་རིགས་མཐུན་སྒྲིལ་ཡར་ཐོན་ལས་དོན་ལ་སྐུལ་འདེད་གཏོང་བའི་འགན་འཁུར་མཁན་གཙོ་བོ་ཡིན་ཞིང་། དེའི་འགན་འཁྲི་གཙོ་བོ་ནི་གཤམ་གསལ་འདི་ལྟ་སྟེ།
(གཅིག)ཏང་དང་རྒྱལ་ཁབ་ཀྱི་མི་རིགས་ཆོས་ལུགས་སྐོར་གྱི་སྲིད་ཇུས་དང་།བཅའ་ཁྲིམས་དང་ཁྲིམས་སྲོལ་བཅས་དྲིལ་བསྒྲགས་ལག་བསྟར་དང་།མི་རིགས་མཐུན་སྒྲིལ་ཡར་ཐོན་བྱ་བ་ལ་སྐུལ་འདེད་གཏོང་བའི་གལ་ཆེའི་གནད་དོན་ལ་ཞིབ་འཇུག་བྱས་ནས་ཐག་གཅོད་པ།
(གཉིས།)མི་རིགས་མཐུན་སྒྲིལ་ཡར་ཐོན་ལས་དོན་སྐོར་གྱི་གོང་སྤེལ་འཆར་བཀོད་དང་བྱ་བའི་དམིགས་ཚད་འགན་འཁྲི་དང་བཅས་པ་གཏན་འབེབས་བྱེད་པ་དང་། དེའི་རྒྱུན་ཕན་ལམ་ལུགས་གསར་འཛུགས་དང་འཐུས་ཚང་དུ་གཏོང་བ།
(གསུམ།)རིམ་པ་འོག་མའི་སྲིད་གཞུང་གིས་མི་རིགས་མཐུན་སྒྲིལ་ཡར་ཐོན་བྱ་བ་སྤེལ་བར་མཛུབ་སྟོན་དང་། ལྟ་སྐུལ། ཞིབ་བཤེར་བཅས་བྱེད་པ།
(བཞི།)སྤྱི་ཚོགས་བཅོས་སྐྱོང་བྱེད་སྲོལ་ཁྲིམས་ལུགས་ཅན་དུ་བསྒྱུར་བ་རྒྱུན་འཁྱོངས་དང་། འགལ་བ་དང་རྩོད་གཞི་སྣ་ཚོགས་ཁྲིམས་ལྟར་འདུམ་སྒྲིག་དང་། སྤྱི་ཚོགས་བཅོས་སྐྱོང་གི་ཐབས་ལམ་གསར་གཏོད་བྱེད་པར་སྐུལ་འདེད་དང་། སྤྱི་ཚོགས་ཀྱི་འཆམ་མཐུན་བརྟན་འཇགས་ལ་སྲུང་སྐྱོང་བཅས་བྱེད་པ།
(ལྔ)གྲོང་རྡལ་གྱི་མི་རིགས་མཐུན་སྒྲིལ་ཡར་ཐོན་གྱི་མཉམ་སྐྲུན་མཉམ་འཛུགས་བཅས་ལས་ལུགས་གསར་འཛུགས་བྱེད་པ།
(དྲུག)རང་སྐྱོང་ཁུལ་དུ་བཅའ་སྡོད་བྱས་པའི་སྡེ་ཚན་གྱིས་མི་རིགས་མཐུན་སྒྲིལ་ཡར་ཐོན་གྱི་བྱེད་སྒོ་སྤེལ་བར་མཐུན་འགྱུར་བྱེད་པ།
(བདུན)མཐའ་འབྲེལ་ས་ཁུལ་གྱི་མི་རིགས་མཐུན་སྒྲིལ་ཡར་ཐོན་གྱི་མཉམ་སྐྲུན་མཉམ་འཛུགས་ལམ་ལུགས་གསར་འཛུགས་བྱེད་པ།
(བརྒྱད།)མི་རིགས་མཐུན་སྒྲིལ་ཡར་ཐོན་གྱི་སྔོན་ཐོན་ཐུན་མོང་དང་མི་སྒེར་ལ་བྱ་དགའ་བྱིན་ནས་ངོ་སོ་བསྟོད་པ།
(དགུ)འགན་ཁུར་དགོས་པའི་མི་རིགས་མཐུན་སྒྲིལ་ཡར་ཐོན་སྐོར་གྱི་ལས་དོན་གཞན་དག་ཀྱང་བསྒྲུབ་པ།
དོན་ཚན་དྲུག་པ། རང་སྐྱོང་ཁུལ་གྱི་ཁུལ་དང་། རྫོང་མི་དམངས་སྲིད་གཞུང་གི་མི་རིགས་ཆོས་ལུགས་ལས་དོན་སྡེ་ཁག་གིས། སྲིད་འཛིན་ས་ཁོངས་དེའི་ནང་གི་མི་རིགས་མཐུན་སྒྲིལ་ཡར་ཐོན་ལས་དོན་ལ་བྱེ་བྲག་གི་འགན་འཁུར་དགོས་པ་དང་། དེའི་འགན་ཁུར་གཙོ་བོ་ནི་གཤམ་གསལ་འདི་དག་སྟེ།
(གཅིག)ཁུལ་ཨུ་དང་ཁུལ་མི་དམངས་སྲིད་གཞུང་གི་མི་རིགས་མཐུན་སྒྲིལ་ཡར་ཐོན་ལས་དོན་སྐོར་གྱི་ཇུས་འགོད་དང་བཀོད་སྒྲིག་སྣ་ཚོགས་ལག་ལེན་མཐར་ཕྱིན་བྱེད་པ།
(གཉིས)མི་རིགས་ཆོས་ལུགས་སྐོར་གྱི་སྲིད་ཇུས་དང་། བཅའ་ཁྲིམས་ཁྲིམས་སྲོལ་བཅས་ལག་བསྟར་བྱས་པའི་གནས་ཚུལ་ལ་ཞིབ་བཤེར་བྱས་པར་བརྟེན་ནས། མི་རིགས་མཐུན་སྒྲིལ་ཡར་ཐོན་ལས་དོན་ལ་སྐུལ་འདེད་གཏོང་བའི་སྲིད་ཇུས་དང་བྱེད་ཐབས་བྱེད་བྲག་པ་དང་གྲོས་འགོ་བཅས་འདོན་པ།
(གསུམ)ཁྱིམ་ཚང་དང་། སྡེ་ཁུལ། གྲོང་གསེབ། ལས་ཁུངས། སློབ་གྲྭ། ཁེ་ལས། ཆོས་ལུགས་བྱེད་སྒོ་སྤེལ་ས། དམག་སྒར་བཅས་ཀྱི་ཁྲོད་དུ། མི་རིགས་མཐུན་སྒྲིལ་ཡར་ཐོན་སྐོར་གྱི་བྱ་འགུལ་སྤེལ་བར་སྐུལ་འདེད་བཏང་བར་བརྟེན་ནས། མི་རིགས་མཐུན་སྒྲིལ་ཡར་ཐོན་ལས་དོན་སྤེལ་བའི་ཕྱོགས་ཀྱི་མང་ཚོགས་ཀྱི་རྨང་གཞི་གཏོང་བ།
(བཞི)མི་རིགས་མཐུན་སྒྲིལ་ཡར་ཐོན་གྱི་དྲིལ་བསྒྲགས་ཟླ་བའི་བྱ་འགུལ་སྤེལ་བ།
(ལྔ)རིམ་པ་གཅིག་པའི་མི་དམངས་སྲིད་གཞུང་གི་འབྲེལ་ཡོད་སྡེ་ཁག་ལ་མཐུན་སྦྱོར་བྱས་ནས། མི་རིགས་ཆོས་ལུགས་ཀྱི་རྒྱུན་རྐྱེན་དང་འབྲེལ་བའི་འགལ་ཟླ་དང་རྩོད་གཞི་ཁྲིམས་ལྟར་ཐག་གཅོད་པ།
(དྲུག)ཆོས་ལུགས་བྱེད་སྒོ་སྤེལ་སར་དམངས་གཙོའི་སྒོ་ནས་དོ་དམ་བྱེད་སྲོལ་འཐུས་ཚང་དུ་བཏང་ཐོག དེ་ལ་སྐུལ་འདེད་གཏོང་བ། ཆོས་ལུགས་ཀྱི་མི་སྣ་ལ་སློབ་གསོ་དང་སྐྱེད་སྲིང་བྱས་ཏེ། དེ་དག་ལ་ཁོ་ཚོའི་དགེ་མཚན་ལྡན་པའི་ནུས་པ་འདོན་དུ་བཅུག་ནས། རྒྱལ་གཅེས་ཆོས་གཅེས་ཀྱི་སྲོལ་རྒྱུན་བཟང་བོ་དར་སྤེལ་གཏོང་བ།
(བདུན)མི་རིགས་མཐུན་སྒྲིལ་ཡར་ཐོན་གྱི་སྔོན་ཐོན་ཐུན་མོང་དང་མི་སྒེར་གྱི་དཔྱད་འདེམས་གཟེངས་བསྟོད་སྐོར་གྱི་བྱ་བ་བྱེ་བྲག་པའི་འགན་འཁུར་བ།
(བརྒྱད) འགན་འཁུར་དགོས་པའི་མི་རིགས་མཐུན་སྒྲིལ་ཡར་ཐོན་སྐོར་གྱི་ལས་དོན་གཞན་དག་ཀྱང་བསྒྲུབ་པ།
དོན་ཚན་བདུན་པ། རང་སྐྱོང་ཁུལ་ནང་གི་ཡུལ་ཚོ(གྲོང་རྡལ)མི་དམངས་སྲིད་གཞུང་གི་མི་རིགས་མཐུན་སྒྲིལ་ཡར་ཐོན་ལས་དོན་ཁྲོད་ཀྱི་འགན་འཁྲི་གཙོ་བོ་ནི།
(གཅིག)མི་རིགས་ཆོས་ལུགས་སྲིད་ཇུས་དང་། བཅའ་ཁྲིམས། ཁྲིམས་སྲོལ། མི་རིགས་མཐུན་སྒྲིལ་ཡར་ཐོན་བཅས་ཀྱི་དྲིལ་བསྒྲགས་སློབ་གསོ་བཏང་བར་བརྟེན་ནས། མི་རིགས་སོ་སོའི་སྤྱི་དམངས་ཀྱིས་རང་རྟོགས་སྒོས་ཁྲིམས་ལུགས་བརྩི་བ་དང་། ཁྲིམས་ལུགས་སྦྱོང་བ། ཁྲིམས་ལུགས་སྲུང་བ། ཁྲིམས་ལུགས་བེད་སྤྱོད་གཏོང་བ་བཅས་ལ་ཁྲིད་སྟོན་བྱེད་དགོས་པར་མ་ཟད། རིགས་སོ་སོའི་སྤྱི་དམངས་རྩ་འཛུགས་བྱས་ནས་མི་རིགས་མཐུན་སྒྲིལ་ཡར་ཐོན་ལས་དོན་གྱི་བྱ་འགུལ་ནང་དུ་ཞུགས་སུ་འཇུག་པ།
(གཉིས)མི་རིགས་སོ་སོའི་སྤྱི་དམངས་ཐུན་མོང་གི་འདོད་བློ་དང་ཁེ་ཕན་གྱི་དགོས་འདོད་མཚོན་པར་བྱེད་པ་དང་།འགལ་བ་དང་རྩོད་གཞི་དུས་ཐོག་ཏུ་བསྡུམས་ནས་འོས་ཤིང་འཚམ་པར་ཐག་གཅོད་པ།
(གསུམ)ཡུལ་ཚོའམ་གྲོང་རྡལ་དུ་མི་རིགས་མཐུན་སྒྲིལ་ཡར་ཐོན་བྱེད་སྒོ་སྤེལ་གཞིས་བཙུགས་ཏེ། མི་རིགས་ཀྱི་སྲོལ་རྒྱུན་དུས་སྟོན་བེད་སྤྱོད་བྱེད་ཅི་ཐུབ་ཀྱིས། མི་རིགས་སོ་སོའི་སྤྱི་དམངས་རྩ་འཛུགས་བྱས་ནས། རྣམ་པ་གང་མང་འཛོམས་ལ། ཁྱད་ཆོས་མངོན་གསལ་ཡིན་ཞིང་། ནང་དོན་ཕུན་སུམ་ཚོགས་ཤིང་། སྐྱོན་བྲལ་ཡར་ལ་བལྟ་བ་བཅས་ཀྱི་རིག་གནས་རོལ་རྩེད་བྱ་འགུལ་སྤེལ་བ།
(བཞི)མི་རིགས་མཐུན་སྒྲིལ་ཡར་ཐོན་གྱི་དཔེ་གཞི་འཛུགས་སྲོལ་གསར་གཏོད་བྱེད་པར་བརྟེན་ནས། སྡེ་བ(སྡེ་ཁུལ)རྣམས་མི་རིགས་མཐུན་སྒྲིལ་ཡར་ཐོན་གྱི་དཔེ་སྟོན་སྡེ་བ(སྡེ་ཁུལ)རུ་བསྒྱུུར་བའི་བྱ་འགུལ་སྤེལ་བའི་ཕྱོགས་སུ་འདྲེན་པ།
(ལྔ)མངའ་ཁུལ་ནང་གི་ཆོས་ལུགས་མི་སྣ་དང་འབྲེལ་འདྲིས་བྱ་རྒྱུར་ཤུགས་སྣོན་བྱེད་པར་བརྟེན་ནས། ཁོར་ཚོར་མི་རིགས་མཐུན་སྒྲིལ་ཡར་ཐོན་ཁྲོད་དུ་ནུས་པ་འདོན་ཅི་ཐུབ་བྱེད་དུ་འཇུག་པ།
(དྲུག)མི་རིགས་མཐུན་སྒྲིལ་ཡར་ཐོན་གྱི་བྱ་བ་གཞན་པའི་འགན་ཁུར་བ།
དོན་ཚན་བརྒྱད་པ། རང་སྐྱོང་ཁུལ་གྱི་ཁུལ་དང་། རྫོང་གི་དམངས་ཆེན་རྒྱུན་ལས་ཨུ་ཡོན་ལྷན་ཁང་གིས། མི་རིགས་མཐུན་སྒྲིལ་ཡར་ཐོན་ལས་དོན་ལ་ལྟ་སྐུལ་བྱེད་དགོས་པ་སྟེ། རམ་པ་གཅིག་པའི་མི་དམངས་སྲིད་གཞུང་དང་། མི་དམངས་ཁྲིམས་ཁང་། མི་དམངས་ཞིབ་དཔྱོད་ཁང་བཅས་ཀྱིས་མི་རིགས་མཐུན་སྒྲིལ་ཡར་ཐོན་གྱི་བྱ་བ་སྤེལ་བར་རྟིང་སྐུལ་བྱེད་དགོས། ཡུལ་ཚོའམ་གྲོང་རྡལ་གྱི་དམངས་ཆེན་ཀྲུའུ་ཞི་ཚོགས་པས་མངའ་ཁུལ་ནང་གི་མི་དམངས་འཐུས་ཚོགས་ཀྱི་འཐུས་མི་རྩ་འཛུགས་བྱས་ནས་མི་རིགས་མཐུན་སྒྲིལ་ཡར་ཐོན་ལས་དོན་ལ་ལྟ་ཞིབ་བྱེད་དགོས།
དོན་ཚན་དགུ་བ། རང་སྐྱོང་ཁུལ་གྱི་རིམ་པ་སོ་སོའི་ཁྲིམས་འཛིན་ལས་ཁུངས་ཀྱིས། མངི་རིགས་དང་ཆོས་ལུགས་ཀྱི་གནད་དོན་བེད་སྤྱད་ནས་རྒྱལ་ཁབ་ཁ་བྲལ་དུ་གཏོང་བ་དང་། མི་རིགས་མཐུན་སྒྲིལ་ལ་གཏོར་བརླག སྤྱི་ཚོགས་བརྟན་འཇགསལ་གཏོར་བརླག་བཅས་བྱེད་པའི་ཁྲིམས་འགལ་ཉེས་གསོག་གི་བྱ་སྤྱོད་ལ་ཁྲིམསལྟར་རྡུང་རྡེག་དྲག་པོ་བྱས་ཏེ། རང་སྐྱོང་ཁུལ་གྱི་ཡུན་སྐྱོང་བདེ་འགོད་ལ་ཁྲིམས་སྐྱོང་གི་ཕྱོགས་ནས་འགན་སྲུང་བྱེད་དགོས།
དོན་ཚན་བཅུ་བ། རང་སྐྱོང་ཁུལ་གྱི་ཁུལ་དང་། རྫོང་རིམ་པའི་བཟོ་ཚོགས་དང་། གུང་གཞོན་ཚོགས་པ། བུན་མེད་མཉམ་འབྲེལ་ལྷན་ཚོགས། བཟོ་ཚོང་ལས་རིགས་མཉམ་འབྲེལ་ལྷན་ཚོགས། རྩོམ་རིག་སྒྱུ་རྩལ་ལས་རིགས་མཉམ་འབྲེལ་ལྷན་ཚོགས། དབང་བོ་སྐྱོན་ཅན་མཉམ་འབྲེལ་ལྷན་ཚོགས་སོགས་རིམ་པ་སོ་སོའི་མང་ཚོགས་ཚོགས་པའི་རྩ་འཛུགས་ཀྱི་ཁྱད་ཆོས་དང་དགེ་མཚན་འདོན་སྤེལ་བྱས་ཏེ། མི་རིགས་མཐུན་སྒྲིལ་ཡར་ཐོན་བྱེད་སྒོ་སྤེལ་བར་བརྟེན་ནས། སྤྱི་ཚོགས་ཡོངས་ཀྱིས་མི་རིགས་མཐུན་སྒྲིལ་ཡར་ཐོན་ལ་མཉམ་གཅིག་ཏུ་སྐུལ་འདེད་གཏོང་བའི་རྣམ་པ་ཞིག་ཆགས་སུ་འཇུག་པ།
དོན་ཚན་བཅུ་གཅིག་པ། རང་སྐྱོང་ཁུལ་གྱི་ཁུལ་དང་རྫོང་མི་དམངས་སྲིད་གཞུང་གིས། མི་རིགས་མཐུན་སྒྲིལ་གྱི་ཡར་ཐོན་བྱ་བ་དེ་རྒྱལ་དམངས་དཔལ་འབྱོར་དང་སྤྱི་ཚོགས་གོང་སྤེལ་འཆར་འགོད་ནང་འཇུག་དགོས་ལ། དེར་མཁོ་བའི་གྲོན་དངུལ་ཡང་ནོར་སྲིད་སྔོན་རྩིས་ཀྱི་ནང་དུ་འཇུག་དགོས་པར་མ་ཟད། ད་དུང་རྒྱལ་དམངས་དཔལ་འབྱོར་གོང་འཕེལ་གྱི་ཆུ་ཚད་ལ་གཞིགས་ནས་ལོ་རེ་བཞིན་ཇེ་མང་དུ་གཏོང་དགོས།
དོན་ཚན་བཅུ་གཉིས་པ། ལོ་རེའི་ཟླ་དགུ་བ་ནི་རང་སྐྱོང་ཁུལ་གྱི་མི་རིགས་མཐུན་སྒྲིལ་དྲིལ་བསྒྲག་ཟླ་བ་ཡིན་པས། གནས་སྐབས་དེར་རིམ་པ་སོ་སོའི་མི་དམངས་སྲིད་གཞུང་གིས་མི་རིགས་མཐུན་སྒྲིལ་ཡར་ཐོན་གྱི་དྲིལ་བསྒྲག་བྱེད་སྒོ་གཅིག་སྡུད་ཀྱིས་སྤེལ་དགོས།
དོན་ཚན་བཅུ་གསུམ་པ། རང་སྐྱོང་ཁུལ་གྱི་ཁུལ་དང་། རྫོང་མི་དམངས་སྲིད་གཞུང་གིས་ཤུགས་ཆེན་པོས་མི་རིགས་དཔལ་འབྱོར་འཕེལ་རྒྱས་སུ་གཏོང་བ་དང་།ལས་ཞུགས་ལས་གཏོད་ལ་རྒྱབ་སྐྱོར་དང་སྐུལ་མ་བྱས་ཏེ། རིགས་སོ་སོའི་མང་ཚོགས་ཀྱི་ཐོན་སྐྱེད་དང་འཚོ་བའི་ཆ་རྐྱེན་ཇེ་ལེགས་སུ་གཏོང་དགོས། ཡུལ་བབ་ཉེར་བསྟུན་དང་། རིགས་དབྱེ་མཛུབ་སྟོན།མཉམ་གཅིག་གོང་སྤེལ་བཅས་རྒྱུན་འཁྱོངས་བྱས་ཐོག དེང་རབས་སྐྱེ་ཁམས་ཞིང་ལས་དང་། ནུས་ཁུངས་གཙང་མའི་ཐོན་ལས་གསར་བ། མཐོ་སྒང་གི་རིག་གནས་ཡུལ་སྐོར་ལས་རིགས་བཅས་ཤུགས་བཏོན་ནས་སྐྱེས་སྲིང་བྱས་ཏེ། རྨ་འབྲི་རྫ་གསུམ་འབྱུང་ཡུལ་གྱི་ལྗང་མདོག་ཐོན་ལས་ཀྱི་གཅིག་བསྡུས་གོང་སྤེལ་སྐུལ་འདེད་གཏོང་དགོས།
དོན་ཚན་བཅུ་བཞི་བ། རང་སྐྱོང་ཁུལ་གྱི་རིམ་པ་སོ་སོའི་མི་དངས་སྲིད་གཞུང་གིས། མི་རིགས་སོ་སོའི་རིག་གནས་བརྗེ་རེས་ལ་ཤུགས་སྣོན་དང་། གྲངས་ཉུང་མི་རིགས་ཀྱི་རིག་གནས་སྲུང་སྐྱོང་དང་རྒྱུན་འཛིན། རིག་གནས་ཐོན་ཁུངས་སྔོག་འདོན་བཅས་བྱས་ཏེ། གྲངས་ཉུང་མི་རིགས་ཀྱི་རིག་གནས་ལས་དོན་འཕེལ་རྒྱས་སུ་འགྲོ་བར་སྐུལ་འདེད་གཏོང་དགོས།
མི་རིགས་སོ་སོའི་སྲོལ་རྒྱུན་དུས་སྟོན་ལ་བརྩི་འཇོག་བྱེད་པ་དང་། མི་རིགས་སོ་སོའི་སྤྱི་དམངས་དག་ཕན་ཚུན་གྱི་སྲོལ་རྒྱུན་ལུས་རྩལ་བྱེད་སྒོའི་ཁྲོད་ཞུགས་པར་བསྔགས་སྐུལ་བྱེད་དགོས།
དོན་ཚན་བཅོ་ལྔ་བ། རང་སྐྱོང་ཁུལ་གྱི་ཁུལ་དང་རྫོང་མི་དམངས་སྲིད་གཞུང་གིས། མི་རིགས་སློབ་གསོའི་ལས་དོན་ལ་ཤུགས་ཆེན་པོ་བཏོན་ནས་འཕེལ་རྒྱས་སུ་བཏང་ཐོག གྲོང་ཁྱེར་དང་གྲོང་གསེབ་ཀྱི་རྨང་གཞི་སློབ་གསོ་དོ་མཉམ་ངང་འཕེལ་རྒྱས་སུ་འགྲོ་བར་སྐུལ་འདེད་བཏང་ནས། རིགས་སོ་སོའི་མང་ཚོགས་ཀྱི་ཚན་རིག་རིག་གནས་ཀྱི་བྱང་ཚད་མཐོར་འདེགས་གཏོང་དགོས།
དོན་ཚན་བཅུ་དྲུག་པ། རང་སྐྱོང་ཁུལ་དང་རྫོང་མི་དམངས་སྲིད་གཞུང་གིས། སྐྱེ་ཁམས་ཁོར་ཡུག་ལ་སྲུང་སྐྱོང་ལེགས་བཅོས་དང་།ཐོན་ཁུངས་ལུགས་མཐུན་སྒོས་གསར་སྤེལ་དང་བེད་སྤྱོད་བྱས་ཏེ། ཐོན་ཁུངས་དེ་རིགས་ཡོད་སའི་ཡུལ་དེ་གའི་མང་ཚོགས་ཀྱི་མང་ཚོགས་ཀྱི་ཁྲིམས་མཐུན་ཁེ་དབང་སྲུང་སྐྱོང་བྱེད་དགོས།
དོན་ཚན་བཅུ་བདུན་པ། རང་སྐྱོང་ཁུལ་གྱི་མི་རིགས་མཐུན་སྒྲིལ་ཡར་ཐོན་སློབ་གསོའི་རྟེན་གཞིས་སྣེ་ཁྲིད་ཀྱི་ནུས་པ་འདོན་ཅི་ཐུབ་ཀྱིས། དྲིལ་སྒྲོག་སློབ་གསོ་བྱེད་སྲོལ་གསར་གཏོད་དང་། མི་རིགས་མཐུན་སྒྲིལ་སློབ་གསོ་ལ་ཤུགས་སྣོན་བྱེད་པ་བཅས་ལ་བརྟེན་ནས། མི་རིགས་མཐུན་སྒྲིལ་ཡར་ཐོན་ལས་དོན་གྱི་བསམ་བློའི་རྨང་གཞི་ཇེ་བརྟན་དུ་གཏོང་དགོས།
དོན་ཚན་བཅོ་བརྒྱད་པ། རང་སྐྱོང་ཁུལ་གྱིས་ཡོངས་འཛིན་འཚོལ་བཤེར་མ་ལག་གི་འཛུགས་སྐྲུན་ལ་རྒྱབ་སྐྱོར་བྱས་ཐོག བོད་ཡིག་ཆ་འཕྲིན་ཐོན་ཁུང་ཀྱི་ཞབས་འདེགས་ནུས་ཤུགས་མཐོར་འདེགས་གཏོང་བ་དང་། བོད་སྐད་ཡིག་གི་བཀོལ་སྤྱོད་དང་གོང་སྤེལ་ལ་སྐུལ་འདེད། བོད་ཡིག་ཆ་འཕྲིན་གྱི་བདེ་འཇགས་ལ་འགན་སྲུང་བཅས་བྱས་པར་བརྟེན་ནས། དེ་ཉིད་ཀྱིས་མི་རིགས་མཐུན་སྒྲིལ་ཡར་རྒྱས་དང་སྤྱི་ཚོགས་འཆམ་མཐུན་བརྟན་འཇགས་ཁྲོད་ཐོན་བཞིན་པའི་ནུས་པ་འདོན་སྤེལ་གང་ལེགས་བྱེད་དགོས།
དོན་ཚན་བཅུ་དགུ་བ། རང་སྐྱོང་ཁུལ་གྱི་རིམ་པ་སོ་སོའི་མི་དམངས་སྲིད་གཞུང་དང་འབྲེལ་ཡོད་སྡེ་ཁག་གིས། དམངས་འཚོ་ལེགས་བཅོས་སྐོར་གྱི་འགན་སྲུང་སྲིད་ཇུས་དོན་འཁྱོལ་བྱེད་པར་མཐོང་ཆེན་དང་། དབུལ་སྐྱོར་འགག་སྒྲོལ་གྱི་བྱ་བར་སྐུལ་འདེད། འགན་སྲུང་རྐྱེན་སྲོལ་གསར་འཛུགས་དང་འཐུས་ཚང་བཅས་བྱས་པར་བརྟེན་ནས། དམངས་འཚོ་རྒྱུན་མ་ཆད་པར་ལེགས་བཅོས་བྱེད་དགོས།
དོན་ཚན་ཉི་ཤུ་བ། རང་སྐྱོང་ཁུལ་ནང་གི་རྒྱལ་ཁབ་ལས་ཁུངས་དང་། ཁེ་ལས་དོན་ལས་སྡེ་ཚན། སྤྱི་ཚོགས་ཚོགས་པ་བཅས་ཀྱིས་གྲངས་ཉུང་མི་རིགས་ཀྱི་བུད་མེད་ལས་བྱེད་པ་དང་ཆེད་ལས་ལག་རྩལ་པ་སྐྱེད་སྲིང་དང་བཀོལ་སྤྱོད་བྱེད་པར་མཐོང་ཆེན་བྱེད་དགོས།
རང་སྐྱོང་ཁུལ་ནང་གི་རྒྱལ་ཁབ་ལས་ཁུངས་དང་། ཁེ་ལས་དོན་ལས་སྡེ་ཚན། སྤྱི་ཚོགས་པ་བཅས་ཀྱིས་ལས་བྱེད་མི་སྣ་བསྡུ་སྤྱོད་བྱེད་སྐབས། ཏང་དང་རྒྱལ་ཁབ་ཀྱིས་གྲངས་ཉུང་མི་རིགས་ས་ཁུལ་གྱི་འཕེལ་རྒྱས་ལ་དམིགས་ནས་གཏན་འཁེལ་བྱས་པའི་འབྲེལ་ཡོད་སྲིད་ཇུས་དང་བྱེད་ཐབས་ལག་བསྟར་ནན་མོ་བྱས་ཐོག བྱ་བའི་དགོས་མཁོ་ལ་གཞིགས་ནས། གཞི་རིམ་དང་སྒེའུ་ཁུང་ཞབས་ཕྱི་ཚན་པར་སྐད་གཉིས་ལས་བྱེད་མི་སྣ་ལུགས་མཐུན་གྱིས་བཀོད་སྒྲིག་བྱེད་དགོས།
དོན་ཚན་ཉེར་གཅིག་པ། རང་སྐྱོང་ཁུལ་ནང་གི་རླངས་འཁོར་འབབ་ཚུགས་དང་། མགྲོན་ཁང་། སྨན་ཁང་། ཚོང་ར། ཡུལ་སྐོར་ལྗོངས་ཁུལ། (ལྗོངས་གནས)ལ་སོགས་པའི་སྤྱི་བའི་ཞབས་ཞུའི་ལས་རིགས་ཀྱིས།མི་རིགས་སོ་སོའི་སྤྱི་དམངས་ལ་དོ་མཉམ་པའི་ཞབས་ཕྱིའི་མཐུན་རྐྱེན་སྒྲུབ་དགོས།
དོན་ཚན་ཉེར་གཉིས་པ། རང་སྐྱོང་ཁུལ་ནང་ཁོངས་སུ་མི་རིགས་མཐུན་སྒྲིལ་ཡར་ཐོན་ལས་དོན་ཐད་ནས། འགོ་ཁྲིད་ཀྱིས་འགན་ཁུར་བའི་ལམ་ལུགས་དང་ལོ་འཁོར་གྱི་དམིགས་ཚད་འགན་འཁྲིའི་དཔྱད་ཞིབ་ལམ་ལུགས་ལག་བསྟར་བྱེད་པར་བརྟེན་ནས། ལོར་རེར་མི་རིགས་མཐུན་སྒྲིལ་ཡར་ཐོན་གསར་འཛུགས་ཀྱི་དམིགས་ཚད་ཟིན་པའི་སྡེ་ཚན་ལ་བྱ་དགའ་བྱིན་ནས་དེའི་ངོ་སོ་བསྟོད་དགོས།
དོན་ཚན་ཉེར་གསུམ་པ། རང་སྐྱོང་ཁུལ་གྱིས་ལོ་གསུམ་རེའི་ནང་དུ་མི་རིགས་མཐུན་སྒྲིལ་ཡར་ཐོན་སྐོར་གྱི་གཟེངས་བསྟོད་ཚོགས་ཆེན་ཐེངས་རེ་འཚོགས་དགོས་པ་དང་། རྫོང་སོ་སོས་ལོ་གཉིས་རེའི་ནང་དུ་མི་རིགས་མཐུན་སྒྲིལ་ཡར་ཐོན་གྱི་གཟེངས་བསྟོད་ཚོགས་ཆེན་ཐེངས་རེ་འཚོགས་དགོས་པ།ཡུལ་ཚོ(གྲོང་རྡལ)སོ་སོས་ལོ་རེ་ར་མི་རིགས་མཐུན་སྒྲིལ་ཡར་ཐོན་གྱི་གཟེངས་བསྟོད་ཚོགས་ཆེན་ཐེངས་རེ་འཚོགས་ནས། མི་རིགས་མཐུན་སྒྲིལ་ཡར་ཐོན་གྱི་སྔོན་ཐོན་ཐུན་མོང་དང་སྔོན་ཐོན་མི་སྒེར་ལ་བྱ་དགའ་བྱིན་ནས་དེའི་ངོ་སོ་བསྟོད་དགོས།
དོན་ཚན་ཉེར་བཞི་བ། རང་སྐྱོང་ཁུལ་ནང་གི་རྒྱལ་ཁབ་ལས་ཁུངས་དང་།ཁེ་ལས་དོན་ལས་སྡེ་ཚན། སྤྱི་ཚོགས་ཚོགས་པ་བཅས་ཀྱི་ཁྲོད་དུ། གཤམ་གསལ་གནས་ཚུལ་ནང་གི་རིགས་གཅིག་བྱུང་ཡོད་ན། མི་རིགས་ཆོས་ལུགས་ལས་དོན་སྲིད་འཛིན་གཙོ་སྐྱོང་སྡེ་ཁག་གིས།དེར་སྐྱོན་བརྗོད་བྱས་ཏེ་སློབ་གསོ་གཏོང་དགོས་པར་མ་ཟད། ད་དུང་ཡོ་བསྲང་ཡང་བྱེད་དུ་འཇུག་དགོས། བཅོས་སྒྲིག་བྱེད་པའི་གནས་སྐབས་དེར། དེ་ནི་རིགས་དང་རིམ་པ་སོ་སོའི་སྔོན་ཐོན་ཐུན་མོང་གི་དཔྱད་འདེམས་ནང་དུ་ཞུགས་མི་ཆོག དུས་ཚད་ལས་འདས་ཏེ་ཡོ་བསྲང་མ་བྱས་ན།རང་རང་གི་སྲིད་འཛིན་མངའ་ཁོངས་དེའི་ནང་དུ་ཁྱབ་བསྒྲགས་བྱེད་དགོས་ལ། སྔར་ཐོབ་པའི་མཚན་སྙན་སྣ་ཚོགས་དང་ཚད་ལོན་སྡེ་ཚན་གྱི་ཐོབ་ཐང་ཡང་མེད་པར་བྱེད་དགོས།
(གཅིག)མི་རིགས་མཐུན་སྒྲིལ་ཡར་ཐོན་གྱི་གསར་གཏོད་བྱེད་སྒོ་གཏན་འཁེལ་ལྟར་མི་སྤེལ་བ།
(གཉིས)མི་རིགས་མཐུན་སྒྲིལ་ཡར་ཐོན་ལས་དོན་གྱི་དམིགས་ཚད་འགན་འཁྲི་ལམ་ལུགས་གཏན་འཁེལ་ལྟར་དོན་འཁྱོལ་མི་བྱེད་པ།
(གསུམ)རང་གི་ཁོངས་གཏོགས་དང་།རང་གི་སྡེ་ཚན་ནང་བྱུང་བའི་མི་རིགས་མཐུན་སྒྲིལ་ཡར་ཐོན་གྱི་གྲོན་དངུལ་དངོས་འབེབས་མི་བྱེད་པ།
(ལྔ)སྲོལ་ཡིག་འདིའི་གཏན་འབེབས་ལ་རྒྱབ་འགལ་བྱས་པའི་གནས་ཚུལ་གཞན་དག
དོན་ཚན་ཉེར་ལྔ་བ། མི་རིགས་མཐུན་སྒྲིལ་ཡར་ཐོན་ལ་གཏོར་བརླག་བྱས་པའི་ཁྲིམས་འགལ་བྱ་སྤྱོད་ཚབས་ཅུང་ཆུང་ན། རྫོང་རིམ་པ་ཡན་གྱི་མི་དམངས་སྲིད་གཞུང་གི་མི་རིགས་ཆོས་ལུགས་ལས་དོན་སྲིད་འཛིན་གཙོ་སྐྱོང་སྡེ་ཁག་གིས། སྐྱོན་བརྗོད་བྱེད་པ་དང་སློབ་གསོ་གཏོང་བར་བརྟེན་ནས་ཡོང་བསྲང་བྱེད་དུ་འཇུག་དགོས། དོན་དག་ཅུང་ཚབས་ཆེ་ན། སྤྱི་བདེ་ལས་ཁུངས་ཀྱིས་བདེ་སྐྱོང་གི་ངོས་ནས་ཉེས་ཆད་གཅོད་དགོས། དོན་དག་ཚབས་ཆེ་ཞིང་ཉེས་བསགས་ཀྱི་ཚད་ལ་སླེབས་ན། ཁྲིམས་ལྟར་ཉེས་དོན་འགན་འཁྲི་འདེད་དགོས།
(གཅིག)མི་རིགས་ཀྱི་བརྩེ་དུང་ལ་གནོད་པ་དང། མི་རིགས་ཀྱི་མཐུན་སྒྲིལ་ལ་གཏོར་བཤིག་གཏོང་བ། མེས་རྒྱལ་གོང་བུ་གཅིག་གྱུར་ལ་གནོད་འཚེ་གཏོབ་བ། མེ་རྒྱལ་གྱི་གོང་བུ་གཅིག་གྱུར་ལ་གནོད་འཚེ་གཏོང་བ་བཅས་ཀྱི་གཏམ་བརྗོད་དང་བྱ་སྤྱོད་སྤེལ་བ།
(གཉིས)དཔེ་དེང་དང་། ཚགས་པར། དུས་དེབ། སྒྲ་བརྙན་ཐོན་རྫས། གློག་བརྙན་བརྙན་འཕྲིན་དྲ་བ། ཚོང་རྟགས། འགྲེམ་བརྡ་ལ་སོགས་པའི་རིག་གནས་མཚོན་བྱེད་ཀྱི་ཐོན་རྫས་ནང་དུ་མི་རིགས་ཀྱི་ལ་རྒྱ་དང་བརྩེ་དུང་ལ་གནོད་པའི་ནང་དོན་བཀོད་པ།
(གསུམ)མི་རིགས་ལ་མཐོང་ཆུང་དང་དམའ་འབེབས་བྱེད་པའི་མིང་དང་འབོད་མིང་བཀོལ་སྤྱོད་བྱེད་པ།
(བཞི)མི་རིགས་ཀྱི་བརྩེ་དུང་ལ་གནོད་པ་དང་། མི་རིགས་མཐུན་སྒྲིལ་ལ་གཏོར་བཤིག་གཏོང་བ། མི་རིགས་ཡུལ་སྲོལ་གོམས་གཤིས་ལ་གནོད་འཚེ་གཏོང་བ། མི་རིགས་ལ་མཐོང་ཆུང་དང་། མི་རིགས་ཀྱི་ཞེ་འཁོན་སློང་བའི་ནང་དོན་ལྡན་པ་བཅས་ཀྱི་རིག་རྩལ་ལེ་ཚན་སྣ་ཚོགས་གཏོང་བ།
(ལྔ)བསམ་གཟས་ནས་མི་རིགས་བར་རམ་མི་རིགས་ནང་ཁུལ་གྱམི་འགལ་རྩོད་དང་།ཆོས་ལུགས་ཀྱི་འགལ་རྐྱེན་དང་གྲུབ་མཐའི་རྩོད་གཞི་སོགས་སློང་བའམ་བཟོ་བ།
(དྲུག)ལོག་ཆོས་སྒྲོག་སྤེལ་བྱེད་པ།
(བདུན)ཆོས་ལུགས་བེད་སྤྱད་ནས་སྲིད་འཛིན་དང་།སྲིད་ཁྲིམས། སློབ་གསོ་བཅས་ལ་ཐེ་གཏོགས་བྱེད་པ་དང་།རྒྱུན་ལྡན་གྱི་སྤྱི་ཚོགས་སྒྲིག་ཁྲིམས་དང་བྱ་བའི་སྒྲིག་སྲོལ། འཚོ་བའི་སྒྲིག་རིམ་བཅས་ལ་འགོག་རྐྱེན་བཟོ་བ།
(བརྒྱད)མི་རིགས་མཐུན་སྒྲིལ་ཡར་ཐོན་ལ་གཏོར་བཤིག་གཏོང་བའི་ཁྲིམས་འགལ་གྱི་བྱ་སྤྱོད་གཞན་དག
དོན་ཚན་ཉེར་དྲུག་པ། རང་སྐྱོང་ཁུལ་ནང་གི་རྒྱལ་ཁབ་ལས་ཁུངས་ཀྱི་ལས་བྱེད་མི་སྣས། མི་རིགས་མཐུན་སྒྲིལ་ཡར་ཐོན་ལས་དོན་ནང་འགན་དབང་གང་འདོད་དུ་བཀོལ་བ་དང་། རང་འཁྲིའི་ལས་འགན་སྣང་མེད་དུ་འཇོག་པ། ཕྱོགས་འཛིན་གཡོ་ཟོལ་བྱེད་པ་བཅས་ཀྱི་གནས་ཚུལ་བྱུང་ན།འབྲེལ་ཡོད་ལས་ཁུངས་ཀྱིས་དོན་དག་གི་ཚབས་ཆེ་ཆུང་ལྟར་གཙོ་སྐྱོང་མི་སྣ་དང་དེའི་ཁན་ཁག་ཐད་ཀར་འཁུར་དགོས་པའི་མི་སྣ་དེ་ལ་དེར་མཐུན་གྱི་སྲིད་འཛིན་ཆད་པ་གཅོད་དགོས། ཉེས་བསགས་ཀྱི་ཚད་ལ་སླེབས་ཚེ་ཁྲིམས་ལྟར་ཉེས་དོན་གྱི་འགན་འཁྲི་འདེད་དགོས།
དོན་ཚན་ཉེར་བདུན་པ། རང་སྐྱོང་ཁུལ་མི་དམངས་སྲིད་གཞུང་གིས་སྲོལ་ཡིག་འདི་གཞིར་བཟུང་ནས། འདིའི་ལག་ལེན་ཞིབ་སྲོལ་གཏན་འབེབས་བྱེད་དགོས།
དོན་ཚན་ཉེར་བརྒྱད་པ། སྲོལ་ཡིག་འདི་ཞིང་ཆེན་དམངས་ཆེན་རྒྱུན་ལས་ཨུ་ཡོན་ལྷན་ཁང་ལ་སྙན་སེང་ཞུས་ནས་ཆོག་མཆན་ཐོབ་རྗེས་ཁྱབ་བསྒྲགས་ལག་བསྟར་བྱ་རྒྱུ་ཡིན།
ཏང་ཨུ་དང་འཐབ་ཕྱོགས་གཅིག་གྱུར་སྡེ་ཁག་གིས་ཀྱང་་འཚམས་འདྲི་སོགས་ཀྱི་རྣམ་པ་བརྒྱུད་ནས་ཏང་ཕྱིའི་མི་སྣའི་བར་གྱི་འབྲེལ་འདྲིས་ལ་ཤིགས་སྣོན་དགོས་པ་དང་། ཁོང་ཚོའི་ལས་ཀར་རྒྱབ་སྐྱོར་དང་དཀའ་ངལ་སེལ་དགོས་ཤིང་། ཆ་རྐྱེན་ལེགས་པོ་བསྐྲུན་ནས་ཀྲུང་གི་གུང་ཁྲན་ཏང་གིས་འགོ་ཁྲིད་བྱེད་བཞིན་པའི་ཏང་མང་མཉམ་འབྲེལ་གྱི་བྱ་གཞག་གོང་དུ་སྤེལ་བར་སྐུལ་འདེད་བྱེད་དགོས།
མཚོ་སྔོན་ཞིང་ཆེན་གྱི་མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲུན་བྱེད་པའི་ལག་བསྟར་རྩ་གནད།
ཏང་གི་ཚོགས་ཆེན་བཅོ་བརྒྱད་པའི་དགོངས་དོན་དང་སྤྱི་ཁྱབ་ཧྲུའུ་ཅི་ཞི་ཅིན་ཕེན་གྱི་གསུང་བཤད་གལ་ཆེན་གྱི་དགོངས་དོན་ཕྱོགས་ཡོངས་ནས་ལག་ལེན་མཐིལ་ཕྱིན་དང་། ཞིང་ཆེན་ཏང་འཐུས་ཚོགས་ཆེན་ཐེངས་བཅུ་གཉིས་པའི་མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་འཛུགས་སྐྲུན་བྱེད་པའི་སྐོར་གྱི་འཐབ་ཇུས་བཀོད་སྒྲིག་དངོས་འབེབས་བྱས་ནསཞ ཞིང་ཆེན་ཡོངས་ཀྱི་ཚན་རིག་གོང་སྤེལ་དང་ཡུན་རིང་བདེ་འགོད་་ལ་སྐུལ་སྤེལ་བྱེད་པ་བཅས་ཀྱི་ཆེད་དུ་རྩ་གནད་འདི་གཏན་ལ་ཕབ་པ་ཡིན།
གཅིག མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲུན་བྱེད་པའི་དོན་སྙིང་གལ་ཆེན།
མི་རིགས་མཐུན་སྒྲིལ་ཡར་ཐོན་གྱི་ལས་དོན་གོང་སྤེལ་དུ་གཏོང་བ་ནི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་འཛུགས་སྐྲུན་བྱེད་པའི་རླངས་ཆེན་ལས་དོན་གྱི་གྲུབ་ཆ་གལ་ཆེན་ཞིག་ཡིན། མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲུན་བྱེད་པར་འབྱོར་ཕྱུག་དཔལ་ཡོན་ལྡན་པའི་འཆམ་མཐུན་མཚོ་སྔོན་འཛུགས་སྐྲུན་བྱེད་པ་དང་འབྱོར་འབྲིང་སྤྱི་ཚོགས་ཕྱོགས་ཡོངས་ནས་བསྐྲུན་པའི་ཐད་དོན་སྙིང་གལ་ཆེན་ལྡན།
མཐུན་སྒྲིལ་ནི་གོང་སྤེལ་གྱི་རྨང་གཞི་ཡིན་ཞིང་། གོང་སྤེལ་ནི་རིགས་སོ་སོའི་མི་དམངས་ཀྱི་རྩ་བའི་ཁེ་ཕན་ལ་ཐུག་ཡོད། རང་ཞིང་གི་དཔལ་འབྱོར་དང་སྤྱི་ཚོགས་དེ་འདྲའི་དར་རྒྱས་མིན་ལ། ས་ཁུལ་དང་ཞང་གྲོང་བར་་གྱི་འཕེལ་རྒྱས་འདྲ་མཉམ་མིན་པས། དམངས་འཚོ་འགན་སྲུང་དང་ལེགས་བཅོས་བྱེད་པའི་ལས་འགན་ཧ་ཅང་ལྕི་བ། སྔོན་ཐོན་ས་ཁུལ་གསར་སྐྲུན་གྱིས་ཚན་རིག་ལྟར་འཕེལ་རྒྱས་དང་ཐོད་བརྒལ་འཕེལ་རྒྱས་ལ་སྒུལ་ཤུགས་བཏོན་ནས་འབྱོར་འབྲིང་སྤྱི་ཚོགས་ཕྱོགས་ཡོངས་ནས་ལེགས་འགྲུབ་ཡོང་བའི་ལོ་རྒྱུས་ཀྱི་འཕེལ་རིམ་ལ་ནུས་ཤུགས་ལྡན་པའི་སྐུལ་འདེད་ཐོབ་ངེས། བརྟན་འཇགས་ནི་འཕེལ་རྒྱས་ཀྱི་སྔོན་འགྲོ་ཡིན་ལ། བརྟན་འཇགས་མེད་ན་རིགས་སོ་སོའི་མི་དམངས་ལ་བདེ་སྐྱིད་མེད། རང་ཞིང་གི་སྤྱི་ཚོགས་ཀྱི་གྲུབ་ཚུལ་དང་ས་བ་ཁྱད་པར་ཅན་ཡིན་ལ། ཁ་ཕྲལ་ལ་ངོ་རྒོལ་དང་སིམ་འཛུལ་ལ་ངོ་རྒོལ། གཏོར་བརླག་ལ་ངོ་རྒོལ་བཅས་བྱེད་པའི་འཐབ་འཛིང་གི་ལས་ཡུལ་དངོས་སུ་གནས་ཡོད་ཅིང་། སྔོན་ཐོན་ས་ཁུལ་གསར་སྐྲུན་བྱེད་པ་དང་ཡུན་རིང་བདེ་འགོད་ལ་ཤུགས་རྐྱེན་ཐེབས་པའི་གནད་དོན་འབུར་ཐོན་འབད་བརྩོན་སྒོས་ཐག་གཅོད་བྱས་ནས་མི་རིགས་མཐུན་སྒྲིལ་དང་སྤྱི་ཚོགས་ཡར་ཐོན་ཡོང་བར་ཡར་སྐུལ་ཆེན་པོ་ཐོབ་ངེས།
སྔོན་ཐོན་ས་ཁུལ་གསར་སྐྲུན་བྱེད་པ་དེ་ཁྱོན་ཡོངས་ལ་འབྲེལ་བ་དང་ཡན་རིང་ལ་འབྲེལ་བ། རྩ་བ་དང་འབྲེལ་བ། རིམ་པ་སོ་སོའི་ཏང་ཨུ་དང་སྲིད་གཞུང་གིས་འཐབ་ཇུས་ཀྱི་ཁྱོན་ཡོངས་དང་མཐོ་ཚད་ལ་དམིགས་ནས། མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲན་བྱེད་པའི་གལ་ཆེན་རང་བཞིན་དང་དགོས་གཏུག་རང་བཞིན་ལ་ངོས་ཟིན་ཟབ་མོ་བླངས་ནས། མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲུན་བྱེད་པའི་གལ་ཆེན་རང་བཞིན་དང་དགོས་གཏུག་རང་བཞིན་ལ་ངོས་ཟིན་ཟབ་མོ་བླངས་ནས།ཆེས་མཐོ་བའི་ཆབ་སྲིད་རང་རྟོགས་དང་དངོས་གཉེར་གྱི་བྱ་བའི་སྤྱོད་ཚུལ་ལས་འཐབ་ཇུས་ཀྱི་དོན་སྙིང་ལྡན་པའི་དོན་ཆེན་འདི་དངོས་གནས་དམ་འཛིན་བྱེད་དགོས།
གཉིས། མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲུན་བྱད་པའི་སྤྱིའི་བླང་བྱ།
མི་རིགས་མཐུན་སྒྲིལ་ཡར་ཐོན་ས་ཁུལ་གསར་སྐྲུན་བྱེད་པའི་ངེས་པར་དུ་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་རླབས་ཆེན་དར་ཆ་མཐོན་པོར་བསྒྲེངས་པ་དང་། ཏིང་ཞའོ་ཕིན་གྱི་གཞུང་ལུགས“མཚོན་བྱེད་གསུམ”གྱི་དགོངས་དོན་གལ་ཆེན། ཚན་རིག་འཕེལ་རྒྱས་ལྟ་བ་བཅས་ཀྱི་མཛུབ་སྟོན་འོག མི་རིགས་ས་སོ་མཉམ་དུ་མཐུན་སྒྲིལ་འབད་བརྩོན་དང་མཉམ་དུ་དར་རྒྱས་གོང་འཕེལ་ཡོང་བའི་བརྗོད་གཞི་དམ་པོར་བཟུང་ནས། མི་རིགས་ས་ཁོངས་རང་སྐྱོང་ལམ་ལུགས་རྒྱུན་འཁྱོངས་དང་འཐུས་ཚང་དུ་བཏང་ནས།ཚན་རིག་གོང་འཕེལ་དང་དམངས་འཚོ་ལེགས་བཅོས་རྩ་བར་འཛིན་པ་དང་།གནད་དོན་ཐག་གཅོད་དང་མཉམ་དུ་འཆམ་མཐུན་བསྐྲུན་པ་གཙོ་གནད་དུ་འཛིན་པ་བཅས་བྱས་ནས། མི་རིགས་མཐུན་སྒྲིལ་གྱི་ཡར་ཐོན་གྱི་ལས་དོན་ལ་སྐུལ་འདེད་མཐའ་འཁྱོལ་བྱས་ཐོག རིགས་སོ་སོའི་མི་དམངས་འཆམ་མཐུན་མཉམ་གནས་ཡོང་བ་དང་སེམས་ཤུགས་གཅིག་སྒྲིལ་ངང་དཀའ་ངལ་སེལ་བ། འཆམ་མཐུན་འཕེལ་རྒྱས་ཡོང་བཅས་ཀྱི་རྣམ་པ་ལེགས་པོ་མུ་མཐུད་དུ་སྲ་བརྟན་གོང་དུ་སྤེལ་དགོས།
མི་རིགས་མཐུན་སྒྲིལ་ཡར་ཐོན་ས་ཁུལ་གསར་སྐྲུན་བྱེད་པར་ངེས་པར་དུ་གཤམ་གྱི་གཞི་རྩའི་རྩ་དོན་རྒྱུན་འཁྱོངས་བྱ་དགོས་ཏེ། ཏང་སྲིད་གཙོ་ཁྲིད་ཡིན་པ་དང་། མང་ཚོགས་གཙོ་གཞི་རུ་འཛིན་པ། རིམ་པ་སོ་སོའི་ཏང་ཨུ་དང་སྲིད་གཞུང་གིས་སྔོན་ཐོན་ཁུལ་གསར་སྐྲུན་བྱེད་པའི་གོ་རིམ་ཁྲོད་ཀྱི་རྩ་འཛུགས་དང་སྐུལ་འདེད་ནུས་པ་འདོན་སྤེལ་གང་ལེགས་བྱས་ནས། གཅིག་གྱུར་འཆར་འགོད་དང་། རིགས་བགར་ཁྲིད་སྟོན། གོ་རིམ་ལྡན་པའི་ངང་སྐུལ་འདེད་བྱེད་པ་དང་།རིགས་སོ་སོའི་མང་ཚོགས་ཀྱི་གཙོ་གཞིའི་གོ་གནས་ལ་བརྩི་བཀུར་གང་ལེགས་བྱས་ཏེ། མང་ཚོགས་གསར་སྐྲུན་གོ་རིམ་ཁྲོད་ཞུགས་པ་དང་ཕན་འབྲས་མང་ཚོགས་ལ་ཞིབ་གཅོད་བྱེད་དུ་འཇུག་པ།གྲུབ་འབྲས་མང་ཚོགས་ཀྱིས་ལོངས་སུ་སྤྱོད་པ་བཅས་ཁག་ཐག་བྱེད་དགོས།
རྩ་ལག་མཉམ་སྐྱོང་བྱས་ཏེ། གནདད་ོན་ཐག་ཅོད་བྱེད་པ། ཁྲིམས་ལྟར་བཅོས་སྐྱོང་དང་ཕྱོགས་ཡོངས་ནས་ཐབས་ཇུས་ལག་བསྟར་བྱས་ཏེ།ཏན་ཏིག་གིས“བདེ་ལྡན་མཚོ་སྔོན”འཛུགས་སྐྲུན་བྱེད་པར་སྐུལ་འདེད་བྱེད་དགོས་ཤིང་།དཀྱིལ་སྙིང་གཙོར་འཛིན་པ་དང་ཕན་འབྲས་བརྩོན་ལེན་བྱས་ཏེ། ཙན་རིག་གོང་སྤེལ་དང་ཡུན་རིང་བདེ་འགོད་ལ་ཤུགས་རྐྱེན་ཐེབས་པའི་གནད་དོན་འབུར་ཐོན་དག་ཧུར་ཐག་གིས་ཐག་གཅོད་བྱེད་དགོས།
གཞི་རིམ་གཙོར་འཛིན་པ་དང་། གསར་གཏོད་ཀྱི་རྒྱུན་སྐྱོང་བ། གཞི་རིམ་དཀྱིལ་སྙིང་བྱེད་པ་དང་རྨང་གཞི་བརྟན་པོར་བཏང་སྟེ། གཞི་རིམ་གྱི་མི་རིགས་མཐུན་སྒྲིལ་ཡར་ཐོན་བྱ་བའི་ཕན་ནུས་རིང་བཞིན་ཇེ་དྲག་ཏུ་གཏོང་དགོས། ལག་ལེན་བརྩི་བཀུར་བྱེད་པ་དང་འཚོལ་ཞིབ་བྱེད་པར་སྐུལ་སློང་བྱས་ནས། ས་གནས་ཀྱི་ཁྱེད་ཆོས་དང་དུས་རབས་ཀྱི་ཁྱད་ཆོས་མཚོན་པར་བྱས་ཐོག་གསར་སྐྲུན་བྱ་བའི་གསར་གཏོད་རང་བཞིན་ཇེ་དྲག་ཏུ་གཏོང་དགོས།
མིག་དཔེ་ཡིས་སྣེ་ཁྲིད་དེ། ཕྱོགས་ཡོངས་སྐུལ་འདེད་བྱེད་པ། ཉམས་མྱོང་མུ་མཐུད་དུ་སྤྱི་བསྡོམས་བྱེད་པ་དང་།ཤུགས་ཆེན་པོས་མི་རིགས་མཐུན་སྒྲིལ་ཡར་ཐོན་སྔོན་ཐོན་གྱི་མིག་དཔེ་དྲིལ་བསྒྲགས་བྱས་ཏེ། གསར་སྐྲུན་བྱ་བའི་འབོད་སྐུལ་ནུས་ཤུགས་དང་མཉམ་འདྲེས་ནུས་ཤུགས། དགེ་མཚན་ནུས་ཤུགས་ཇེ་དྲག་ཏུ་གཏོང་དགོས། རིགས་སོ་སོའི་མང་ཚོགས་ཀྱི་ཐོན་སྐྱེད་དང་འཚོ་བར་དོ་སྣང་བྱེད་པ་དང་། རྣམ་པ་སྣ་མང་གི་བྱེད་ཐབས་སྤྱད་ནས་སྤྱི་ཚོགས་ཀྱི་སྣང་ཚུལ་ལེགས་པོ་སྐྲུན་པ་དང་གསར་སྐྲུན་བྱ་བའི་ཁྱོན་ཡོངས་སྐུལ་འདེད་བྱེད་པར་སྣེ་ཁྲིད་བྱེད་དགོས།
གསུམ། མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲུན་བྱེད་པའི་དམིགས་འབེན་དང་ལས་འགན།
མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གསར་སྐྲུན་བྱེད་པའི་སྤྱིའི་དམིགས་འབེན་དང་ལས་འགན་ནི། ཚན་རིག་གོང་སྤེལ་དང་ཡུན་རིང་བདེ་འགོད་ལ་སྐུལ་འདེད་བྱས་ནས། 2020ལོར་ཐོན་དུས་ཕྱོགས་ཡོངས་ནས་རྒྱལ་ཡོངས་དང་མཉམ་དུ་འབྱོར་འབྲིང་སྤྱི་ཚོགས་བསྐྲུན་པ་དང་མི་རིགས་མཐུན་སྒྲིལ་ཡར་ཐོན་གྱི་ལས་དོན་དེ་རྒྱལ་ཡོངས་ཀྱི་སྔོན་གྲས་སུ་སྐྱོད་དགོས། སྐུལ་འདེད་ཀྱི་གོ་རིམ་སྟེང་ནས། ལོ་གསུམ་ལ་རྨང་གཞིར་ཤུགས་སྣོན་དང་།ལོ་བརྒྱད་ལ་སྔོན་ཐོན་སྐྲུན་པ་བཅས་དུས་རིམ་གཉིས་སུ་བཀར་ནས་རིམ་བཞིན་ལག་བསྟར་བྱེད་དགོས།
ལོ་གསུམ་ནང་རྨང་གཞིར་ཤུགས་སྣོན་པ་སྟེ། གཙོ་བོ་ལོ་དང་པོ་འཛིན་དགོས་ཏེ། 2013ལོའི་ཟླ7པ་ནས་2014ལོའི་ཟླ7པའི་བར་ཏང་གི་མང་ཚོགས་ལམ་ཕྱོགས་ལག་ལེན་སློབ་གསོའི་བྱ་འགུལ་དང་ཟུང་འབྲེལ་བྱས་ནས། དྲིལ་སྒྲོག་སྐུལ་སློང་དང་ནང་རྐྱེན་འཐུས་ཚང་། བྱེད་སྟངས་ཇེ་དྲག་ཏུ་གཏོང་བ་བཅས་བརྒྱུད། སྤྱི་ཚོགས་འཆམ་མཐུན་བརྟན་འཇགས་དང་ལས་བྱད་པའི་བྱ་སྤྱོད་ལ་ཤུགས་རྐྱེན་ཐེབས་པའི་ཕྱོགས་ཀྱི་གནད་དོན་འབུར་ཐོན་སྐོར་ཞིག་གཅིག་བསྡུས་ཀྱིས་ཐག་གཅོད་བྱེད་དགོས། “ལྔའི་བཅུ་གཉིས”མཇུག་ལ་ཐོན་དུས། གསར་སྐྲུན་བྱ་བའི་ནང་རྐྱེན་སྔར་ལས་འཐུས་ཚང་དུ་གཏོང་བ་དང་།དམངས་ཡོངས་ཀྱི་སྔོན་བསྐྲུན་པའི་བསམ་བློ་དང་།བྱ་བ། སྤྱི་ཚོགས་ཀྱི་རྨང་གཞི་བཅས་སྔར་ལས་སྲ་བརྟན་དུ་བཏང་སྟེ།ཞིང་ཆེན་ཡོངས་ཀྱི་དཔལ་འབྱོར་གོང་སྤེལ་གྱི་རྣམ་པ་བསྒྱུར་བའི་ཐད་དོན་དངོས་རང་བཞིན་གྱི་ཕན་འབྲས་ལེན་པར་སྐུལ་འདེད་བྱེད་པ་དང་།དོ་མཇམ་རང་བཞིན་དང་། རྒྱུན་མཐུད་རང་བཞིན་བཅས་གོང་དུ་སྤེལ་བ་མངོན་གསལ་གྱི་ཇེ་དྲག་ཏུ་གཏོང་དགོས། ཁྲིམས་ལྟར་ཞིང་ཆེན་བཅོས་སྐྱོང་གི་གཞི་རྩའི་ཐངས་ཇུས་ཕན་ལྡན་གྱིསདངོས་འབེབས་བྱས་ཏེ།རིགས་སོ་སོའི་མི་དམངས་ཀྱི་དམངས་གཙོའི་དབང་ཆ་དངོས་གནས་འགན་སྲུང་བྱེད་དགོས། སྤྱི་ཚོགས་རིང་ལུགས་ཀྱི་སྲོག་ཤིང་གི་རིན་ཐང་མ་ལག་དང་“ཁས་ལེན་བཞིའི”བསམ་བློ་མིའི་སེསམ་ཁོངས་སུ་ཁྱབ་ནས། སྤྱི་དམངས་ཀྱི་དཔལ་ཡོན་སྤུས་ཚད་དང་སྤྱི་ཚོགས་ཀྱི་དཔལ་ཡོུན་ཆུ་ཚད་མངོན་གསལ་གྱི་མཐོར་འདེགས་འབྱུང་དགོས། གཞི་རྩའི་སྤྱི་བའི་ཞབས་ཞུའི་འདྲ་མཉམ་ཅན་གྱི་ཆུ་ཚད་སྔར་ལས་མཐོར་འདེགས་སུ་བཏང་སྟེ། མཁར་གྲོང་སྡོད་དམངས་ཀྱི་ཡོང་སྒོ་མུ་མཐུད་ནས་འཕར་སྣོན་འབྱུང་དགོས། སྐྱེ་ཁམས་ཞིང་ཆེན་འཛུགས་པའི་འཐབ་ཇུས་ཕན་ནུས་ལྡན་པའི་སྒོ་ནས་ལག་བསྟར་བྱས་ཏེ། རྒྱལ་ཁབ་ཀྱི་སྐྱེ་ཁམས་བདེ་འཇགས་ལ་བྱས་རྗེས་འཇོག་པའི་ཤུགས་ཚད་མངོན་གསལ་གྱི་ཇེ་མཐོར་གཏོང་དགོས། གཞི་རིམ་རྩ་འཛུགས་ཀྱི་འཐབ་འཛིང་ནུས་པ་འདོན་སྤེལ་གང་ལེགས་བྱས་ཏེ།མི་རིགས་ས་ཁུལ་གྱི་སྲིད་བསྟར་ནུས་ཤུགས་དང་འགོ་ཁྲིད་ཀྱི་ཆུ་ཚད་མུ་མཐུད་དུ་མཐོར་འདེགས་སུ་གཏོང་དགོས།
ལོ་བརྒྱད་ཀྱི་ནང་སྔོན་ཐོན་བསྐྲུན་པ་སྟེ། ལོ་གསུམ་གྱི་རིང་གི་བྱ་བའི་རྨང་གཞི་དང་། དེ་ཁར་ལོ་ལྔའི་དུས་ཚོད་ནང་། འགོ་རྩོམ་ས་སྔར་ལས་མཐོ་བ་དང་ཆུ་ཚད་སྔར་ལས་མཐོ་བའི་སྟེང་མི་རིགས་མཐུན་སྒྲིལ་ཡུར་ཐོན་སྔོན་ཐོན་ས་ཁུལ་འཛུགས་སྐྲུན་བྱེད་པ་གཏིང་ཇེ་ཟབ་ཏུ་བཏང་ནས། 2020ལོར་ཐོན་དུས། དཔལ་འབྱོར་རྒྱུན་མཐུད་དང་སྐྱོན་བྲལ་ངང་གོང་དུ་འཕེལ་བ་མངོན་འགྱུར་བྱེད་པ་དང་། ས་ཁོངས་དང་མཁར་གྲོང་གི་བར་ཐག་ཇེ་ཆུང་དུ་གཏོང་བ་། མི་དམངས་ཀྱིའཚོ་བའི་ཆུ་ཚད་ཕྱོགས་ཡོངས་ནས་མཐོར་འདེགས་བྱུང་སྟེ། “ཐོན་ཁུངས་གྲོན་ཆུང་དང་འབྲེལ་འདྲིས་མཛའ་མཐུན་ཅན་གྱི”སྤྱི་ཚོགས་འཛུགས་སྐྲུན་བྱེད་པར་འཕེལ་རྒྱས་ཆེན་པོ་བླངས་ནས། རང་གི་འཛུགས་སྐྲུན་དེ་སྔར་ལས་ཚན་རིག་ཅན་གྱི་ཆུ་ཚད་ལ་ཐོན་པ་དང་། སྤྱི་ཁོག་ནས་རྒྱལ་ཡོངས་དང་མཉམ་དུ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་དགོས དུས་ཐོག་ཏུ། ཞིང་ཆེན་ནང་ཁུལ་གྱི་བརྒྱ་ཆའི60ཡན་གྱི་གྲོང་ཁྱེར(ཁུལ)དང་རྫོང(གྲོང་ཁྱེར། ཆུས།)དེ་མི་རིགས་མཐུན་སྒྲིལ་ཡར་ཐོན་སྔོན་ཐོན་གྲོང་ཁྱེར་དང་ཁུལ། སྔོན་ཐོན་རྫོང(གྲོང་ཁྱེར། ཆུས)བཅས་བསྐྲུན་དགོས། ཞིང་ཆེན་ཡོངས་ཀྱི་མི་རིགས་མཐུན་སྒྲིལ་ཡར་ཐོན་ལས་དོན་དེ་རྒྱལ་ཡོངས་ཀྱི་མི་རིགས་ས་ཁུལ་གྱི་སྔོན་གྲས་སུ་སྐྱོད་པར་བརྩོན་ལེན་བྱེད་དགོས།
མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་གྱི་གྲས་སུ་སྐྱོད་པར་བརྩོན་ལེན་བྱེད་དགོས།
མི་རིགས་མཐུན་སྒྲིལ་ཡར་ཐོན་སྔོན་ཐོན་ས་ཁུལ་བསྐྲུན་དགོས་ན། རྒྱུན་འཛིན་དང་གསར་སྐྲུན། གོང་སྤེལ་དང་བརྟན་འཇགས། མིག་སྔར་དང་ཡུན་རིང་། ཕྱོགས་ཙམ་དང་སྤྱི་ཁོག་བཅས་བར་གྱ་འབྲེལ་བ་གཙོ་བོ་ངེས་པར་དུ་ཐག་གཅོད་ཡང་དག་བྱེད་དགོས་ཤིང་། གཤམ་གྱི་བྱ་བ་གཙོ་བོའི་བྱེད་ཐབས་དག་ནན་ཏན་གྱིས་དངོས་འབེབས་བྱེད་དགོས།
བཞི། ཁྲིམས་ལྟར་བཅོས་སྐྱོང་གཏིང་ཟབ་ཏུ་སྐུལ་འདེད་བྱེད་པ།
ཁྲིམས་ལྟར་བཅོས་སྐྱོང་གཏིང་ཟབ་ཏུ་སྐུལ་འདེད་བྱེད་པ།
ཁྲིམས་སྐྱོང་ནི་མཚོ་སྔོན་གྱི་ཆབ་སྲིད་བཅོས་སྐྱོང་བྱེད་པའི་རྩ་བའི་ཐབས་ལམ་ཡིན། ལོ་མང་པོའི་བརྩོན་པ་བརྒྱུད་ནས། ཁྲིམས་ལུགས་དྲིལ་བསྒྲགས་སློབ་གསོ་ཁྲིམས་འཛུགས། ཁྲིམས་བསྟར། ཁྲིམས་འཛིན། བཅའ་ཁྲིམས་ཀྱི་ཞངས་ཞུ་དང་ལྟ་སྐུལ་བྱ་བ་བཅས་ཀྱི་ཐད་ཕན་འབྲས་གསར་བ་བླངས་ཡོད་མོད། འོན་ཀྱང་སྤྱི་དམངས་ཀྱི་ཁྲིམས་ལུགས་འདུ་ཤེས་ཞན་པ་དང་། བཅའ་ཁྲིམས་ཁྲིམས་ཀྱི་འདུ་ཤེས་ཞན་པ། ཁྲིམས་ལྟར་དོན་སྒྲུབ་ཀྱི་ནུས་ཤུགས་ཧ་ཅང་ཞན་པ་བཅས་ཀྱི་གནད་དོན་ད་དུང་རྩ་བའི་སྟེང་ཐག་གཅོད་བྱས་མེད་པས། ཁྲིམས་སྐྱོང་སྤྱི་ཚོགས་ཀྱི་ཁོར་ཡུག་ལེགས་པོ་ཞིག་ད་དུང་དངོས་སུ་གྲུབ་མེད།ཁྲིམས་ལྟར་ཞིང་སྐྱོང་གི་ཇུས་གཞི་ངེས་པར་དུ་བློ་བརྟན་འགྱུར་མེད་ཀྱིས་ལག་ལེན་བྱས་ནས། ཁྲིམས་ལྟར་བཅོས་སྐྱོང་གཏིང་ཟབ་ཏུ་སྐུལ་འདེད་བྱེད་པ་དང་། ཧུར་བརྩོན་གྱིས་དོན་རེ་རེར་བརྩི་སྲུང་བྱེད་སའི་ཁྲིམས་ཡོད་པ་དང་། མི་རེ་རེ་ཁྲིམས་ཤེས་ཁྲིམས་བརྩི། ས་གནས་སོ་སོས་ཁྲིམས་ལྟར་དོན་སྒྲུབ་བཅས་བྱས་ཏེ། ཕྱོགས་ཡོངས་ནས་སྤྱི་ཚོགས་རིང་ལུགས་ཁྲིམས་སྐྱོང་ཅན་མངོན་འགྱུར་བྱེད་དགོས།
ཁྲིམས་ཁྱབ་སློབ་གསོ་ལ་ཤུགས་སྣོན་བྱེད་པ། “བཅའ་ཁྲིམས་མདུན་སྐྱོད”བྱ་འགུལ་ལ་གཏིང་ཟབ་སྐུལ་འདེད་བྱས་ནས། ཁྲིམས་ལུགས་དྲིལ་བསྒྲགས་ཀྱི་དམིགས་གཏད་རང་བཞིན་དང་དངོས་ཕན་རང་བཞིན་ཇེ་དྲག་ཏུ་གཏོང་བ་དང་། རིམ་པ་སོ་སོའི་འགོ་ཁྲིད་ལས་བྱེད་དང་ཁྲིམས་འཛིན། ཁྲིམས་བསྟར་མི་སྣ། ན་གཞིན་ལོ་ཆུང་། རོང་འབྲོག་མང་ཚོགས། ཆོ་ལུགས་མི་སྣ་སོགས་གཙོ་ཡིན་པའི་ཁྲིམས་ཁྱབ་བྱེད་ཡུལ་སྣ་ཚོགས་ཀྱིས་ཁྲིམས་ལུགས་སློབ་སྦྱོང་དང་ཁྲིམས་ལུགས་བཀོལ་བྱེད་པའི་བྱ་བ་སྔར་ལས་དམ་འཛིན་བྱེད་དགོས། སྤྱི་ཚོགས་ཡོངས་ཀྱི་སྤྱི་ཚོགས་རིང་ལུགས་ཀྱི་ཁྲིམས་སྐྱོང་འདུ་ཤེས་འཛུགས་པ་དང་། ཁྲིམས་སྐྱོང་གི་འདུ་ཤེས་དར་སྤེལ་བྱས་ཏེ། ཁྲིམས་སྐྱོང་གི་བསམ་པའི་ཁོར་ཡུག་གསོ་སྤེལ་བྱས་ནས་ཁྲིམས་སྐྱོང་བསམ་གཞིགས་དེ་སྤྱི་ཚོགས་ཁོངས་མི་ཡོངས་ཀྱི་བྱ་སྤྱོད་ཚད་ལྡན་དུ་གཏོང་བྱེད་ལ་འགྱུར་དགོས།
ས་གནས་ཁྲིམསམ་འཛུགས་འཐུས་ཚང་དུ་གཏོང་བ། ཏང་ཨུའི་འགོ་ཁྲིད་དང་ས་གནས་ཁྲིམས་འཛུགས་ཀྱི་ལམ་ལུགས་དང་ནང་རྐྱེན་འཐུས་ཚང་དུ་གཏོང་བ། ཚན་རིག་སྒོ་ནས་ཁྲིམས་འཛུགས་པ་དང་དམངས་གཙོའི་སྒོ་ནས་ཁྲིམས་འཛུགས་པ་རྒྱུན་འཁྱོངས་བྱས་ཏེ།ཁྲིམས་འཛུགས་དཔང་ཉན་དང་ཁྲིམས་འཛུགས་དཔྱད་འཇོག ཁྲིམས་འཛུགས་དཔྱད་འཇོག་སོགས་ྐཡི་ལམ་ལུགས་འཐུས་ཚང་དུ་གཏོང་བ་དང་།ཁྲིམས་འཛུགས་པའི་དམངས་གཙོ་རང་བཞིན་དང་།ཚན་རིག་རང་བཞིན། སྤྱོད་འཐུས་རང་བཞིན་བཅས་ཇེ་དྲག་ཏུ་བཏང་སྟེ། ས་གནས་ཁྲིམས་འཛུགས་ཀྱི་རྒྱུ་སྤུས་མཐོར་འདེགས་གཏོང་དགོས། “འཛུགས་པ་དང་བཟོ་བཅོས། གཏོར་བ”བཅས་མཉམ་འཛིན་བྱེད་པ་རྒྱུན་འཁྱོངས་བྱས་ནས། ཁྲིམས་སྲོལ་དང་སྒྲིག་སྲོལ་གཙང་བཤེར་བྱ་བའི་རྒྱུན་ལྡན་གྱི་ནང་རྐྱེན་འཛུགས་དགོས། ཁྲིམས་ལྟར་སྲིད་འཛིན་ལ་སྐུལ་འདེད་བྱེད་པ། ཁྲིམས་སྐྱོང་སྲིད་གཞུང་འཛུགས་སྐྲུན་བྱེད་པ་ཇེ་མགྱོགས་སུ་གཏོང་བ་དང་། དོན་དག་གལ་ཆེན་དག་བཅའ་ཁྲིམས་ཀྱི་གོ་རིམ་ལྟར་ཐག་གཅོད་བྱེད་པ་རྒྱུན་འཁྱོངས་བྱས་ནས། ཐབས་ཇུས་སྣ་ཚོགས་ཁྲིམས་ལུགས་ཅན་དམངས་གཙོ་ཅན། ཚན་རིག་ཅན་དུ་འགྱུར་བའི་ཆུ་ཚད་མཐོར་འདེགས་སུ་གཏོང་དགོས། དབང་འགན་ངེས་གསལ་ཡིན་པ་དང་སྤྱོད་ཚུལ་ཚད་ལྡན་ཡིན་པ། ལྟ་སྐུལ་ལ་ཕན་ནུས་ལྡན་པ། འགན་སྲུང་ལ་ནུས་ཤུགས་ལྡན་པ་བཅས་ཀྱི་སྲིད་འཛིན་ཁྲིམས་བསྟར་གྱི་སྒྲིག་གཞི་ལམ་ལུགས་འཐུས་ཚང་དུ་འཛུགས་དགོས། ཚད་ལྡན་ཅན་གྱི་ཡིག་ཆར་ཞིབ་བཤེར་བྱེད་པའི་བྱ་བར་ཤུགས་སྣོན་བྱེད་དགོས། སྲིད་དོན་གསལ་བསྒྲགས་གཏིང་ཟབ་ཏུ་སྤེལ་ནས། ལས་སྒྲུབས་གསལ་བསྒྲགས་དང་། ལས་རྐང་གི་འགན་འཁྲི། ཞབས་ཞུ་ཁས་ལེན། ཐོག་མའི་འདྲི་རྩད་འགན་འཁྲི། དུས་ཚད་ལྟར་དོན་མཇུག་བསྒྲིལ་བ། ལས་འབྲས་དཔྱད་དཔོག་དང་དཔྱད་ཞིབ་བྱེད་པ། ནོར་འཁྲུལ་འགན་འཁྲི་རྩད་འདེད་སོགས་ཀྱི་ལམ་ལུགས་འཐུས་ཚང་དུ་བཙུགས་ནས། སྲིད་འཛིན་ཕན་ནུས་མུ་མཐུད་དུ་མཐོར་འདེགས་སུ་གཏོང་དགོས། ས་གནས་དང་ལས་རིགས། གཞི་རིམ་བཅས་ཀྱི་ཁྲིམས་ལྟར“བཟོ་བཀོད་ཆེན་པོ་གསུམ”བཅོས་སྐྱོང་བྱེད་པ་མུ་མཐུད་དུ་ལག་བསྟར་བྱེད་དགོས།
སྒྱིད་ལུག་སླ་བཅོས་དང་བྱ་བ་མི་སྒྲུབ་པ། གང་འདོད་དུ་སྒྲུབ་པ། ནང་དུ་འགྲོ་དཀའ་བ། རྣམ་འགྱུར་མི་བཟང་བ། དོན་དག་སྒྲུབ་དཀའ་བ། དེ་མིན་མང་ཚོགས་ཀྱི་ཁེ་ཕན་ལ་གནོད་སྐྱེལ་བའི་གནད་དོན་སོགས་ཆེད་དུ་བཟུང་ནས་བཅོས་སྐྱོང་བྱེད་དགོས། ཁྲིམས་འཛིན་དྲང་བཞག་ལ་ཡར་སྐུལ་བྱེད་པ། ཁྲིམས་འཛིན་སྒྲིག་གཞི་བཅོས་སྒྱུར་གཏིང་ཟབ་ཏུ་གཏོང་བ་དང་། ཁྲིམས་འཛིན་འགན་དབང་བཀོད་སྒྲིག་ལེགས་པོ་བྱེད་པ། ཁྲིམས་ལྟར་ཁྲིམས་འཛིན་གྱི་སྤྱོད་ཚུལ་ཚད་དང་ལྡན་པ།ཁྲིམས་འཛིན་མ་ལག་འཐུས་ཛང་དུ་བཏང་སྟེ། ཁྲིམས་འཛིན་གྱི་སྤྱོད་ཛུལ་ཛད་དང་ལྡན་པ ཁྲིམས་འཛིན་རོགས་སྐྱོར་མ་ལག་འཐུས་ཛང་དུ་བཏང་སྟེ། ཁྲིམས་འཛིན་ཡིད་རྟོན་ནུས་ཤུགས་མུ་མཐུད་དུ་མཐོར་འདེགས་སུ་གཏོང་དགོས། སྤྱི་དམངས་གོ་རིམ་ལྡན་པའི་ངང་ནས་ཁྲིམས་འཛིན་ནང་ཞུགས་པར་རྒྱ་བསྐྱེད་དེ་ཕྱོགས་ཡོངས་ནས་ཁྲིམས་འཛིན་ཡོངས་བསྒྲགས་ལ་སྐུལ་འདེད་བྱེད་དགོས། ཁྲིམས་འཛིན་གྱིས་དམངས་དོན་སྒྲུབ་པའི་ཡུན་རིང་ཕན་ལྡན་གྱི་ནང་རྐྱེན་འཐུས་ཚང་དུ་གཏོང་བ་དང་།བཅའ་ཁྲིམས་ཞབས་ཞུ་རྒྱ་བསྐྱེད་དང་ཚད་ལྡན་དུ་བཏང་ནས། དཀའ་ང་ལ་ཅན་གྱི་མང་ཚོགས་ཀྱི་ཁྲིམས་མཐུན་ཁེ་དབང་ལ་སྲུང་སྐྱོང་བྱེད་པའི་བཅའ་ཁྲིམས་རོགས་སྐྱོར་ཆེ་རུ་གཏོང་བ་དང་།བཅའ་ཁྲིམས་ཀྱི་ཞབས་ཞུའི་ཆུ་ཚད་མཐོར་འདེགས་གཏོང་དགོས། ཁྲིམས་ལྟར་དྲང་བདེན་དང་ཕན་མཐོའི་སྒོ་ནས་གྱོད་དོན་སྣ་ཚོགས་ཐག་གཅོད་བྱེད་རྒྱུན་འཁྱོངས་བྱས་ཏེ། ཁྲིམས་བསྟར་གཟབ་ན་མིནཔ་དང་ཁྲིམས་འདུམ་དྲང་བདེན་མིན་པ། གཏུག་བཤེར་བྱེད་དཀའ་བ། ལག་བསྟར་བྱེད་དཀའ་བ་སོགས་མང་ཚོགས་ཀྱི་སེམས་ཁུར་དང་དོ་སྣང་བྱེད་པའི་གནད་དོན་འབད་བརྩོན་སྒོས་ཐག་གཅོད་བྱེད་དགོས། ཁྲིམས་འཛིན་ལས་བྱེད་དང་བཅའ་ཁྲིམས་ཞབས་ཞུ་ལས་སྒྲུབ་མཁན་གྱི“སྐད་གཉིས”གསོ་སྦྱོང་ལ་ཤུགས་སྣོན་བྱས་ཏེ་མི་རིགས་ཀྱི་སྐད་ཆ་བཀོལ་ནས་ཁྲིམས་འཛིན་བྱ་བ་སྤེལ་བའི་ནུས་པ་མཐོར་འདེགས་སུ་གཏོང་དགོས།
ཁྲིམས་ལྟར་བརྟན་འཇགས་ལ་སྲུང་སྐྱོང་བྱེད་པ་དང་། སྔོན་བརྡའི་རང་བཞིན་དང་འབྲེལ་བའི་ཆ་འཕྲིན་འཚོལ་ཞིབ་དང་བྲཏག་ཞིབ་ཤན་འབྱེད་ལ་ཤུགས་སྣོན་བྱས་ཏེ། མཉམ་འབྲེལ་དྲ་བའི་གླེང་ཕྱོགས་ལ་གཟབ་ནན་གྱིས་དབྱེ་ཞིབ་དང་ལྟ་སྐུལ་ཚོད་འཛིན་བྱེད་པ་དང་།མི་སྣ་གཙོ་བོ་ཞིབ་བཤེར་དང་ཚོད་འཛིན་ནན་མོ་བྱས་ནས་མི་རིགས་ཁ་ཕྲལ་གྱི་སྟོབས་ཤུགས་དང་། ཆོས་ལུགས་ཐལ་དྲགས་སྟོབས་ཤུགས། སྡིག་སྤྱོད་འཇིགས་སྐུལ་སྟོབས་ཤུགས་བཅས་ལ་རྦད་ཆོད་ཀྱིས་རྡུང་རྡེག་བྱེད་པ་དང་། རྒྱལ་ཁབ་ཀྱི་བདེ་འཇགས་དང་ཆབ་སྲིད་བདེ་འཇགས རིགས་སོ་སོའི་མང་ཚོགས་ཀྱི་རྩ་བའི་ཁེ་ཕན་དང་འབྲེལ་བའི་ཟིང་སློང་དོན་རྐྱེན་ཁྲིམས་ལྟར་ཐག་གཅོད་བྱེད་དགོས། རྒྱུན་ལྡན་གྱི་བརྟན་འཇགས་ནུས་ཤུགས་འཛུགས་སྐྲུན་བྱེད་པར་ཤུགས་སྣོན་བྱེད་པ་དང་།བརྟན་འཇགས་བྱ་བ་དེ་མཁོ་བསྟུན་ཐག་གཅོད་ལ་བསྟུན་ཆེ་བ་ནས་ཡུན་རིང་ཕན་ལྡན་གྱི་ནང་རྐྱེན་ལ་བསྟུན་པའི་ཕྱོགས་སུ་སྒྱུར་བར་སྐུལ་འདེད་བྱེད་དགོས། གཞི་རིམ་གཙོ་གནད་དུ་འཛིན་པ་རྒྱུན་འཁྱོངས་བྱེད་པ་དང་། ཆེད་དམིགས་ཀྱི་སྟོབས་ཤུགས་འཛུགས་སྐྲུན་བྱེད་པར་སྔར་ལས་ཤུགས་སྣོན་བྱས་ཏེ། སྡོད་ཁུལ་དང་སྡེ་བ་སོགས་ཀྱི་མང་ཚོགས་ཀྱི་མཉམ་འགོག་མཉམ་བཅོས་དཔུང་སྡེ་འཛུགས་པ་དང་། དམངས་དམག་གི་གྲ་སྒྲིག་མ་སྣའི་ནུས་པ་འདོན་སྤེལ་བྱེད་པར་དོ་སྣང་བྱེད་དགོས། ཐབས་ཇུས་སྣ་མང་ལག་བསྟར་བྱས་བརྒྱུད། འབད་བརྩོན་སྒོས་ཉེས་དོན་གྱོད་དོན་ཚབས་ཆེན་དང་སྤྱི་ཚོགས་རང་བཞིན་གྱི་གྱོད་དོན་ཆེན་པོ། སྤྱི་བའི་བདེ་འཇགས་ཐད་ཀྱི་ཆག་སྒོ་ཆན་པོ་བཅས་ཕན་ནུས་ལྡན་པའི་ཚོད་འཛིན་བྱེད་དགོས།
ལྔ། བསམ་བློའི་མཛུབ་སྟོན་མུ་མཐུད་དུ་གཏིང་ཟབ་བྱེད་པ།
མི་རིགས་སོ་སོས་མཉམ་དུ་མཐུན་སྒྲིལ་འབད་བརྩོན་བྱེད་པའི་བསམ་བློའི་རྨ་གཞི་བརྟན་པོ་འཛུགས་པ་ནི། མི་རིགས་མཐུན་སྒྲིལ་འབད་བརྩོན་བྱེད་པའི་སྔོན་འགྲོ་གལ་ཆེན་ཡིན། ལོ་མང་པོའི་རིང་། ཞིང་ཆེན་ཡོངས་ཀྱི་ཏང་སྲིད་རྩ་འཛུགས་ཀྱིས་མཐུན་སྒྲིལ་བརྟན་འཇགས་ལ་ངར་ཤུགས་གཏོང་བ་དང་།དྲང་ཕྱོགས་ཀྱི་དྲིལ་བསྒྲགས་སློབ་གསོ་གཙོར་འཛིན་པ་རྒྱུན་འཁྱོངས་བྱས་ཏེ། བསམ་བློའི་སློབ་གསོའི་བྱ་བར་ཁྲིད་སྟོན་བྱེད་པར་ཕན་འབྲས་ལེགས་པོ་བླངས་མོད འོན་ཀྱང་། “གཏིང་མི་ཟབ་པ་དང་། ཞིབ་ཚགས་མིན་པ།ཤུགས་ཐོན་མེད་པ། ”བཅས་ཀྱི་གནས་ཚུལ་སྔར་བཞིན་གནས་ཤིང་། ལྷག་པར་དུ་བོད་དང་འབྲེལ་བའི་དྲིལ་བསྒྲགས་ཀྱི་རྣམ་པ་ཉུང་བ་དང་། དམིགས་གཏད་རང་བཞིན་མི་འདང་བས། གཏིང་རིམ་ཟབ་པའི་བསམ་བློའི་ངོས་ཟིན་ཐད་ཀྱི་གནད་དོན་འགའ་ཤས་ཐོག་གཅོད་ཡང་དག་བྱས་མེད། སྤྱི་ཛོགས་རིང་ལུགས་ཀྱི་སྲོག་ཤིང་གི་རིན་ཐང་མ་ལག་དེ་ཁྲིད་སྟོན་དུ་འཛིན་པ་དུས་ཀུན་ཏུ་རྒྱུན་འཁྱོངས་བྱས་ནས། “ཅི་ཞིག་བཤད་པ་དང་། ཇི་ལྟར་བཤད་པ། ཤུས་བཤད་པ། ”བཅས་དམ་པོར་བཟུང་ནས་བསམ་བློའི་སློབ་གསོར་ཤུགས་སྣོན་དང་ལེགས་བཅོས་བྱེད་པར་མུ་མཐུད་དུ་ཁྲིད་སྟོན་བྱེད་དགོས།
མི་རིགས་སོ་སོའི་ཐུན་མོང་གི་ཕུགས་འདུམ་གསོ་སྐྱོང་བྱེད་པ། ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་ཐུན་མོང་གི་བསམ་བློས་སྤྱི་ཚོགས་ཀྱི་བསམ་པའི་རླབས་རྒྱུན་ཁྲིད་སྟོན་བྱེད་པ་རྒྱུན་འཁྱོངས་ལྷོད་མེད་བྱས་ནས། སྤྱི་ཚོགས་ཀྱི་ཐུན་མོང་ངོས་ཟིན་གཅིག་དུ་བསྡུ་དགོས། རྒྱལ་གཅེས་རིང་ལུགས་ཀྱི་ཐུན་མོང་གི་བསམ་སློས་སྤྱི་ཚོགས་ཀྱི་བསམ་པའི་རླབས་རྒྱུན་ཁྲིད་སྟོན་བྱེད་པ་རྒྱུན་འཁྱོངས་ལྷོད་མེད་བྱས་ནས། སྤྱི་ཚོགས་ཀྱི་ཐུན་མོང་ངོས་ཟིན་གཅིག་དུ་བསྡུ་དགོས། རྒྱལ་གཅེས་རིང་ལུགས་སྲོག་ཤིང་ཡིན་པའི་མི་རིགས་ཀྱི་སྙིང་སྟོབས་ཆེན་པོས་དར་སྤེལ་བྱས་ནས། སྤྱི་ཚོགས་ཀྱི་ཐུན་མོང་ངོས་ཟིན་གཅིག་ཏུ་བསྡུ་དགོས། རྒྱལ་གཅེས་རིང་ལུགས་སྲོག་ཤིང་ཡིན་པའི་མི་རིགས་ཀྱི་སྙིང་སྟོབས་དང་བཅོས་སྒྱུར་གསར་སྐྲུན་སྲོག་ཤིང་ཡིན་པའི་དུས་རབས་ཀྱི་སྙིང་སྟོབས་ཤུགས་ཆེན་པོས་དར་སྤེལ་བྱས་ནས། སྤྱི་ཛོགས་རིང་ལུགས་ཀྱི་སྲོག་ཤིང་གི་རིན་ཐང་ལྟ་བ་ཧུར་བརྩོན་གྱིས་གསོ་སྐྱོང་བྱེད་དགོས། “ཁ་འབྲལ་ཐབས་མེད་པ་གསུམ”གྱི་བསམ་བློ་ཤུགས་ཆེན་པོས་དྲིལ་བསྒྲགས་བྱས་ནས་རིགས་སོ་སོའི་མི་དམངས་ཀྱི་རླངས་ཆེན་མེས་རྒྱལ་དང་ཀྲུང་ཧྭ་མི་རིགས། ཀྲུང་ཧྭའི་རིག་གནས། ཀྲུང་གོའི་ཁྱད་ཆོད་ལྡན་པའི་སྤྱི་ཛོགས་རིང་ལུགས་ཀྱི་བགྲོད་ལམ་གྱི་ངོས་ཟིན་བཅས་ཇེ་དྲག་ཏུ་བཏང་སྟེ། རང་འགུལ་སྒོས་བཅའ་ཁྲིམས་ཀྱི་གཟི་རྔམ་དང་མང་ཚོགས་ཀྱི་ཁེ་ཕན། མི་རིགས་མཐུན་སྒྲིལ། མེས་རྒྱལ་གཅིག་གྱུར་བཅས་ལ་སྲུང་སྐྱོང་བྱེད་དགོས། བསམ་པའི་རིག་གནས་ཐོན་རྫས་དང་ཁྱབ་སྤེལ་ཐབས་ལམ། དྲིལ་བསྒྲགས་ཀྱི་བྱེད་ཡུལ་བཅས་སུ“ཐུན་མོང་གཉིས”ཀྱི་བརྗོད་གཞི་དམ་པོར་བཟུང་ནས་ཕྱོགས་སྟོན་ཡང་དག་རྒྱུན་འཁྱོངས་བྱེད་དགོས།
བོད་དང་འབྲེལ་བའི་བརྟན་འཇགས་དྲིལ་བསྒྲགས་དང་ཁྲིད་སྟོན་འབུར་དུ་དོད་པ། ཆབ་སྲིད་ཀྱི་རྩ་དོན་རྒྱུན་འཁྱོངས་བྱེད་པ་དང་།སྒྲིག་ལམ་གཟབ་ནན་སྒོས་རང་ཡོན་རྩ་འཛུགས་བྱས་ཏེ་ཏང་གཤིས་དབྱེ་ཞིབ་གཏིང་ཟབ་ཏུ་སྤེལ་ནས་ཏཱ་ལའི་སྐུ་ཕྲེང་བཅུ་བཞི་བའི་ཕྲལ་སྟོབས་ཤུགས་ལ་ཡོངས་སུ་མཚང་འབྱིན་དང་དགག་རྒྱག་བྱས་ཏེ། ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་རང་དབང་དམ་འཛིན་བྱེད་དགོས། གནས་བབ་དང་སྲིད་ཇུས།ཁྲིམས་ལུགས་སློབ་གསོ་བཅས་མུ་མཐུད་དུ་གཏིང་ཟབ་སྤེལ་ནས། རིགས་སོ་སོའི་མང་ཚོགས་དང་ཆོས་ལུགས་ཁག་གི་མི་སྣའི་བདེན་རྫུན་ལྟ་བ་ཡང་དག་ཅིག་འཛུགས་པར་ཁྲིད་སྟོན་བྱེད་པ་དང་། ཧུར་བརྩོན་གྱིས་ཏང་གི་ཚགས་པར་དང་དུས་དེབ་གཙོ་བོ་ཆོས་ལུགས་ཚོགས་ར་ནས་སྤེལ་དགོས། ན་གཞོན་ལོ་ཆུང་དང་ལྷག་པར་དུ་སློབ་ཆེན་དང་སློབ་འབྲིང་སློབ་མའི་སློབ་སྟོན་ལ་ཤུགས་སྣོན་བྱེད་པ་དང་།མི་རིགས་མཐུན་སྒྲིལ་ཡར་ཐོན་གྱི་སློབ་གསོ་དེ་རྒྱལ་དམངས་སློབ་གསོའི་གོ་རིམ་ཧྲིམ་བོའི་ཁྲོད་དུ་འདྲེས་ནས་ན་གཞོན་ལོ་ཆུང་འཚར་ལོངས་བྱུང་བའི་དུས་རིམ་རེ་རེར་ཁྱབ་དགོས། མི་རིགས་མཐུན་སྒྲིལ་ཡར་ཐོན་གྱི་སློབ་གསོ་དེ་ལས་ཁུངས་ཡོད་ཚད་དང་སྤྱི་བའི་ཚོགས་ར། མཐའ་འཁོབ་འབྲོག་ཁུལ་བཅས་སུ་ཐོན་དགོས།
རྣམ་པ་དང་བྱེད་ཐབས་གསར་གཏོད་བྱེད་པ། ཆབ་སྲིད་ཀྱི་མཐོ་ས་ནས་རིགས་བགོས་ཁྲིད་སྟོན་ལག་བསྟར་བྱེད་པར་དོ་སྣང་བྱེད་པ་དང་རྨང་གཞི་བྱ་བ་ནས་འགོ་བཟུང་ནས། དམིགས་གཏད་ཡོད་པའི་སྒོ་ནས་བྱ་ཡུལ་བགར་བ་དང་རིམ་པ་བགར་ཏེ། ཏང་ཡོན་ལས་བྱད་དང་རིགས་སོ་སོའི་མང་ཚོགས། ཆོས་ལུགས་ཆོས་སྒྲུབ་མི་སྣ། སློབ་མ་སོགས་ཚོགས་སྤྱི་མི་འདྲ་བར་བསྒྲོགས་འདྲེལ་ཡིག་ཆ་རྩོམ་སྒྲིག་བྱེད་དགོས། ཆེད་དམིགས་ཀྱི་དྲིལ་བསྒྲགས་དཔུང་སྡེ་རྩ་འཛུགས་བྱས་ཏེ་བཅའ་ཁྲིམས་ཀྱི་སྐད་བརྡ་དང་མང་ཚོགས་ཀྱི་སྐད་བརྡ། མི་རིགས་ཀྱི་སྐད་བརྡ་སོགས་སྤྱད་ནས་བསྒྲོགས་འགྲེལ་རྒྱ་ཁྱབ་ཏུ་སྤེལ་བ་དང་། དེ་ལས་དམིགས་གཏད་ཡོད་པར་སྤྱི་ཚོགས་ཀྱི་དོ་ཁུར་ལ་ཕྱིར་ལན་སྟེར་དགོས། དེང་རབས་ཁྱབ་བསྒྲགས་བྱེད་ཐབས་ཀྱི་འགྱུར་ལྡོག་གསར་བར་བསྟུན་ཐུབ་པ་དང་། མང་ཚོགས་ཀྱིས་དང་ལེན་བྱེད་ཐུབ་པའི་ཁྱད་ཆོས་གསར་བ་མཐུན་ཐུབ་པ་བྱས་ནས། ཐབས་ལམ་རྒྱ་བསྐྱེད་དེ་དོན་དངོས་དང་གྲངས་ཀས་མཚོན་དུ་འཇུག་པ་དང་།མང་ཚོགས་ཀྱི་རེ་ཞུར་ཉན་ནས་དྲིལ་བསྒྲགས་ཀྱི་ཕན་འབྲས་ཇེ་དྲག་ཏུ་གཏོང་དགོས། མི་རིགས་ཀྱི་སྐད་བརྡ་བཀོལ་བའི་རྒྱུ་ཆར་དོ་སྣང་བྱས་ཏེ་དྲིལ་བསྒྲགས་ཀྱི་ཡིད་འགུག་ནུས་ཤུགས་ཇེ་དྲག་ཏུ་གཏོང་དགོས། །


c: text/html

text:
དཔྱད་རྩོམ་རིག་པའི་གླེང་མོལ།
གཞན་ཞིག་ནས་ལྟོས་ན་བོད་སྐད་གཙང་མ་བཤད་མཁན་བོད་ལྭ་འགྲིག་པོ་གྱོན་མཁན་ཕ་མར་བརྩི་བཀུར་བྱེད་ མཁན་རྣམས་ལ་བྱ་དགའ་སྟེར་བ་ནི་ཆེས་ཡིད་སྐྱོ་དགོས་པ་ཞིག་རེད། ཅི་ཞེ་ན། བོད་པ་རྣམས་ཀྱིས་བོད་སྐད་མི་ བཤད་པར་ག་རེ་བཤད་གི་རེད། བོད་ལྭ་འགྲིག་པས་བོད་མིའི་ཆ་ལུགས་ལ་དུང་པ་དང་རྒན་བཀུར་གཞོན་གཅེས་ ཀྱི་མིའི་ཐོབ་ཐང་ལ་བརྩི་འཇོག་བྱེད་པའི་བསམ་བློ་ལ་སོགས་པའི་སྲོལ་རྒྱུན་གང་མང་ཞིག་རང་ཆགས་སུ་མངའ་ བའམ་ལྷན་སྐྱེས་སུ་གྲུབ་པ་ཞིག་ཡིན་པས་དེ་དང་འདྲ་བ་རྣམས་ལ་བྱ་དགའ་སྟེར་བ་ནི་ངོ་གནོང་དགོས་པ་ཞིག་ རེད། ང་ཚོའི་མང་བོ་ཞིག་གིས་སྐད་ཆ་བསྲེས་མ་ལ་བརྟགས་ནས་རྒྱུན་བཀོལ་གྱི་རྒྱའི་ཐ་སྙད་རྣམས་བོད་ཡིག་ ལ་བསྒྱུར་བ་དང་དེབ་དང་ཚགས་པར་སོགས་པར་བསྐྲུན་བྱས། དེབ་མེས་པོའ ི་ཞལ་ལུང་དང་དེབ་གཞན་ཚགས་ པར་བརྙན་འཕྲིན་ཁང་དང་རླུང་འཕྲིན་སོགས་སུ་བསྒྱུར་སྟངས་དང་སྤྱོད་སྟངས་མི་འཚམས་པ་མང་བོ་བརྒྱུད་ བསྒྲགས་དང་འགྲེམས་སྤེལ་བྱས་འདུག དཔེར་ན། 方便面ལྟ་བུ་ལ་མི་རྐྱང་ཐུག་པ་དང་སྟབས་ཐུག་སྐམ་ཐུག་ སྦངས་ཐུག་སོགས་དང་། 百事可乐ལ་བརྒྱ་བརྒྱའི་བཏུང་བ་དང་བྱ་བརྒྱ་ལེགས་འགྲུབ་ཟས་བརྒྱའི་ཉིང་བཅུད་ ནག་ཁུ་སོགས་དང་། 辣子ལ་ཚུར་པིན་དང་ལ་ཙི་ཁ་ཚ། 摩托车ལ་མོའ ོ་ཐོའ ོ་འཁོར་ལོ་དང་འཕྲུལ་རྟ་སྦག་སྦག་ འཁོར་ལོ་སོགས་མང་བོ་ཞིག་བསྒྱུར་འདུག་ལ་རྒྱའི་ཐ་སྙད་གཅིག་ལ་བོད་ཀྱི་མིང་དུ་མར་བསྒྱུར་ན་ཕན་ཚུན་བར་ བརྡ་སྤྲོད་པ་ལ་གོ་དཀའ་བའི་རྙོག་རྙོག་པར་བྱས་པ་ཙམ་རེད། གཞན་ཡང་དེབ་མེས་པོའ ི་ཞལ་ལུང་ལས་咱们俩个走吧!ཞེས་པའི་吧ལ་འཁྲུལ་ནས་ངེད་གཉིསའགྱོ་ པ་ཞེས་པའི་པ་ཡིག་ཀྱང་རྒྱ་སྐད་ཡིན་པར་བྱས་འདུག དེ་ནི་ངེད་གཉིས་འགྲོ་བ་ཞེས་པའི་རྨང་གཞི་གའི་ནུས་ པས་དྲངས་པའམ་ཁ་སྐད་ཀྱི་གདངས་ཐོན་པ་ལས་རྒྱ་སྐད་ནི་མིན་ནོ། དེར་མ་ཟད། 喂!你是谁?ལྟ་བུའི་喂 ཡང་ཝ་ཡེ་ཞེས་པའི་སྒྲ་ཅུང་འགྱུར་བའམ་བཀླག་མགྱོགས་པས་སྒྲ་རང་ཚིགས་སུ་བེད་ལྟ་བུ་འབྱུང་ལས་喂ལྟ་བུའི་ སྒྲ་ག་ལ་ཐོན། འདི་དག་ནི་རང་སྐད་རྣལ་མ་ཡིན་ལ་རྒྱའི་ཐ་སྙད་སྤྱོད་པ་ནི་མ་རེད། རྒྱའི་ཐ་སྙད་ལ་སྒྲ་དང་དོན་ མཚུངས་ཙམ་གྱི་རྒྱའི་ཐ་སྙད་ཡིན་པར་མི་བསམ་སྟེ་དཔེར་ན། 爸妈ལྟ་བུ་བོད་ཀྱིས་ཕ་མ་ཞེས་དང་路ལྟ་བུ་ལམ་ དང་口ལྟ་བུ་ཁ་དང་三ལྟ་བུ་གསུམ་ཞེས་པས་དེ་ན་འདི་ཡང་རྒྱ་སྐད་དུ་འདོད་དགོས་པར་འགྱུར་རོ། ༣ ང་ཚོའི་ད་ལྟའི་གནས་བབས་ལ་གཞིགས་ན་རང་རིགས་ནི་མི་རིགས་གཞན་དང་བསྲེས་སྡོད་བྱས་ཡོད་ པས་སྐད་ཆ་བསྲེས་མ་དང་གྱོན་ཆས་གཞན་ལུགས་འཆང་ཡོད་ལ་ལྟོས་ཚོད་ཀྱི་བོད་པ་ཞིག་རེད་བསམ་སྤྱད་ཡེ་ ནས་མི་འདུག ད་དུང་རྫོང་དང་ཁུལ་ཞིང་ཆེན་ན་གཏན་སྡོད་ཀྱི་བོད་ཁྱིམ་དག་གིས་རང་ཉིད་ཀྱི་བྱིས་པ་རྣམས་ རྒྱའི་སློབ་གྲྭར་སྐྱེལ་ཅི་ཐུབ་དང་རྒྱ་སྐད་བཤད་ཅི་ཐུབ་དང་རྒྱའི་འཚོ་བར་གོམས་ཅི་ཐུབ་བྱེད་བཞིན་ཡོད་པས་ བོད་མིའི་འདུ་ཤེས་དང་རིགས་རྒྱུད་ལ་དུང་ཞེན། སྐད་ཡིག་རྒྱུན་འཛིན་གྱི་ལས་སམ་ཕ་ཤུལ་བུ་འཛིན་གྱི་ལམ་ ལུགས་ཉམས་དམས་སུ་གཏོང་བཞིན་པ་རེད། ནར་མ་སོན་པའི་བྱིས་པའི་བསམ་བློ་ཕྱོགས་གཞན་ཁོ་ན་ལ་གསོས་ པ་དེ་བུ་ཕྲུག་གི་མི་ཚེའི་བགྲོད་ལམ་ནང་ངོ་གནོང་དགོས་པའི་འགྱོད་གདུང་ཞིག་རེད། དེ་བས་འདི་ལྟར་རང་ སྐད་བཤད་པར་མ་བརྩོན་པར་བསྒྲགས་སྐད་ངང་འཚོ་སྡོད་བྱེད་ཚེ་ལ་བརྒྱའི་རྗེས་སུ་བོད་པ་རེད་ཅེས་འཛུབ་ མོ་འཛུགས་ས་ཞིག་མེད་པ་དང་ལོ་ལྔ་བརྒྱའི་རྗེས་སུ་འཛམ་གླིང་ན་བོད་མི་ཟེར་བ་ཞིག་འཚོ་སྡོད་བྱས་མྱོང་ཞེས་ གནའ་གཏམ་ཙམ་ལས་མེད། དེ་ན་ང་ཚོར་མཁོ་བ་ནི་དུས་དེབ་དང་ཚགས་པར་སོགས་འདོན་སྤྲོད་བྱེད་པ་ཙམ་ 69
Published on Nov 20, 2013
Published on Nov 20, 2013
The journal includes non-political poetic and literary works, non-fiction essays, and short stories translated from Chinese and English. A m...

robotstxt: allowed

filter: keep


text:
རྒན་པ་རྣམས་ཀྱི་དགུན་ཁའི་ལུས་སྦྱོང་བྱེད་ཐབས།
གྲོང་ཁྱེར་དུ་འཚོ་བ་རོལ་བཞིན་པའི་ལོ་ལོན་ཚོར་མཚོན་ནས་བཤད་ན། ཐང་ཆེན་དུ་སོང་ནས་སྐོར་བྲོ་སོགས་རྩེད་པ་ནི་རང་ཉིད་ཀྱི་འཚོ་བའི་ཁྲོད་ཀྱི་ལུས་སྦྱོང་བྱེད་ཐབས་གལ་ཆེན་ཞིག་རེད། ཡིན་ནའང་ནམ་ཟླ་ཧ་ཅང་འཁྱག་པའི་དགུན་ཁའི་དུས་སུ། ཕྱི་རོལ་དུ་སོང་ནས་ལུས་སྦྱོང་བྱེད་དཀའ་བས། གཤམ་དུ་དགུན་ཁར་གྲོང་ཁྱེར་གྱི་རྒན་པ་རྣམས་ལ་འཚམ་པའི་ལུས་སྦྱོང་བྱེད་ཐབས་འགའ་ངོ་སྤྲོད་ཅིག་བྱེད།
གཅིག ཕིང་ཕང་སྤོ་ལོ་དང་བྱ་སྒྲོའི་སྤོ་ལོ་རྩེད་པ། དེང་སྐབས་སྡོད་ཁུལ་མང་ཆེ་བར་སྤོ་ལོའི་རིགས་རྩེད་སའི་གནས་མེད་མོད། ཆ་རྐྱེན་འཛོམས་པའི་གནས་ཚུལ་འོག དགུན་ཁར་རྒན་པ་རྣམས་ཀྱིས་ཕིང་ཕང་སྤོ་ལོ་དང་བྱ་སྒྲོའི་སྤོ་ལོ་རྩེད་ན་ལུས་ཡོངས་ཀྱི་ཤ་གྲིམ་དང་རུས་ཚིགས་མང་ཆེ་བར་སྦྱོང་བརྡར་ཐོབ་ཐུབ་པ་དང་། དུས་མཚུངས་སུ་ད་དུང་རྒན་པ་རྣམས་ཀྱི་དབྱང་དབུགས་རྔུབ་པའི་ནུས་པ་དང་། གློ་བའི་བྱེད་ལས་ཇེ་ལེགས་སུ་གཏོང་ཐུབ། དེ་ལས་གཞན་སྤོ་ལོ་ཆུང་བའི་རིགས་ཀྱི་སྦྱོང་བརྡར་དེས་ལག་པ་དང་མིག་གི་ནུས་པ་སྙོམས་སྒྲིག་ལེགས་པོ་བྱེད་ཐུབ་པས། ལོ་ལོན་གྱི་རིག་སྟོབས་ཉམས་པ་སྔོན་འགོག་བྱེད་ཐུབ།
གཉིས། ཁང་བའི་ནང་དུ་ཆུར་རྐྱལ་བྱེད་པ། གལ་ཏེ་ཆུའི་དྲོད་ཚད་འོས་འཚམ་ཡིན་ན་ཆུར་རྐྱལ་བྱེད་པ་དེ་ཡང་རྒན་པ་རྣམས་ལ་ཆེས་འཚམས་པའི་ལུས་སྦྱོང་བྱེད་ཐབས་ཤིག་ཡིན་ཏེ། ཆུར་རྐྱལ་བྱས་ན་གློ་བའི་དབུགས་རྒྱུ་ཇེ་ལེགས་སུ་གཏོང་ཐུབ་པ་ཡིན།
གསུམ། ལུས་སྦྱོང་ཁང་དུ་སོང་ནས་རང་དང་འཚམས་པའི་གཟུགས་གཞི་བདེ་ཐང་ཡོང་བའི་སྦྱོང་བརྡར་བྱས་ན་ལེགས། ལྷག་པར་དུ་བྲོ་འཁྲབ་རྒྱུར་དགའ་བའི་རྒན་པ་རྣམས་ཀྱིས་བྲོ་འཁྲབ་ན། ལུས་ཕུང་ལ་སྦྱོང་བརྡར་ཐོབ་ཐུབ་པར་མ་ཟད། ད་དུང་མི་མང་པོར་འབྲེལ་འདྲིས་ཀྱང་བྱེད་ཐུབ། ཕྱོགས་གཅིག་ནས་དགུན་ཁར་ཆམ་རིམས་འབྱུང་ཚད་མཐོ་བ་དང་། རྒན་པ་རྣམས་ཀྱི་ལུས་སྟོབས་དེ་འདྲ་མི་བཟང་བས། ཆམ་རིམས་སོགས་འབྱུང་ཚད་མཐོ་བ་རེད། ཕྱོགས་གཞན་ཞིག་ནས་ལུས་སྦྱོང་དེ་མཁའ་དབུགས་ལེགས་པའི་ཁོར་ཡུག་འོག་བྱེད་དགོས་པས། ཁང་བའི་ནང་དུ་ལུས་སྦྱོང་བྱེད་སྐབས་སྒོ་དང་དྲ་མ་དམ་དུ་མི་རྒྱག་པར་ནང་དུ་རླུང་ཅུང་ཟད་རྒྱུ་རུ་འཇུག་དགོས།
ཕྱི་རོལ་དུ་སོང་ནས་སྦྱོང་བརྡར་བྱེད་སྐབས་ཀྱི་མཉམ་འཇོག་བྱ།
དབྱར་ཁར་ཚ་བ་ཆེ་བས་ཞོགས་པར་སྦྱོང་བརྡར་བྱས་ན་ཕན་ལ། དགུན་ཁར་སྦྱོང་བརྡར་བྱེད་པར་དེ་འདྲ་སྔ་མི་རུང་སྟེ། ཉི་མ་ཤར་ནས་དུས་ཚོད་ཕྱེད་ཀ་ཙམ་འགོར་རྗེས་ད་གཟོད་སྦྱོང་བརྡར་བྱེད་དགོས། དེ་ལས་ཀྱང་ད་དུང་མཉམ་འཇོག་དགོས་པ་ཞིག་ནི། དགུན་ཁར་ཞོགས་པའི་མཁའ་དབུགས་དེ་འདྲ་མི་བཟང་བས། དབུགས་འཚང་ནད་དང་དལ་བའི་རང་བཞིན་གྱི་གློ་ཡུའི་ཡན་ལག་གི་གཉན་ཚད་ཡོད་པའི་རྒན་པ་རྣམས་ལ་མཚོན་ནས་བཤད་ན། ལྷག་ཏུ་ཉི་མ་ཤར་ནས་མཁའ་དབུགས་ཇེ་དྭངས་སུ་སོང་བའི་རྗེས་སུ་ད་གཟོད་སྦྱོང་བརྡར་བྱས་ན་བཟང་། ཕྱི་རོལ་དུ་སྦྱོང་བརྡར་བྱེད་དུ་འགྲོ་སྐབས་ལྭ་བ་དྲོན་པོ་གོན་ནས་འགྲོ་དགོས་པ་དང་། རུས་ཚིགས་གཉན་ཚད་ཡོད་པའི་རྒན་པ་རྣམས་དང་ལྷག་པར་དུ་པུས་ཚིགས་ལ་གནད་དོན་ཡོད་པའི་རྒན་པ་རྣམས་ཀྱིས་པུས་ཤུབས་གོན་དགོས་ཤིང་ཕྱི་རོལ་དུ་འདུག་ཡུན་རིང་མི་རུང་། དགུན་ཁར་ལུས་སྦྱོང་བྱེད་ཚད་དེ་མི་རང་ཉིད་ཀྱི་བྱེ་བྲག་གི་གནས་ཚུལ་དང་བསྟུན་ནས་བྱེད་དགོས།
ལོ་ཙཱ་བ། འབྲུག་མོ།
Copyright © 2004-2017 QHTBAll Rights Reserved
备案号:青ICP备05002201号-2 视听许可证:3010436 青公网安备 63010402000163号


text:
ཀརྨ་ངེས་ལེགས་བསྟན་འཛིན།
- བྱམས་པ་འཕྲིན་ལས།
ཀརྨ་ངེས་ལེགས་བསྟན་འཛིན་ནི། པན་ཆེན་སི་ཏུ་ཆོས་ཀྱི་འབྱུང་གནས་ཀྱི་དངོས་སློབ་དུ་མའི་ཁྲོད་ནས་ཕུལ་དུ་བྱུང་བ་ཞིག་ཡིན། ཡབ་ཡུམ་དང་འཁྲུངས་ལོ་མ་རྙེད་རུང་རབ་བྱུང་བཅུ་གཉིས་ཆུ་བྱི་(སྤྱི་ལོ་1732)ལོ་《རྩིས་གཞུང་ཉེར་མཁོ་བུམ་བཟང་》ཞེས་པ་བརྩམས་འདུག་པས་ལོ་རབས་བཅུ་བདུན་པའི་དུས་འགོར་བཙས་པ་འདྲ།
ཁོང་གིས་བརྩམས་པའི་《དཔལ་ལྡན་རྒྱུད་བཞི་སོགས་གསོ་བ་རིག་པའི་བཀའ་བསྟན་མན་ངག་ཀུན་གྱི་གནད་བསྡུས་ཕན་བདེའི་བསིལ་ཟེར་འཕྲོ་བའི་ཟླ་བ་གསར་པ།》ཞེས་པའམ་མིང་གཞན་《སྨན་བསྡུས་ཨེ་》ཞེས་པའི་(ཤོག་གྲངས་༤ན་༡)ནང་རྣམ་ཐར་མདོར་བསྡུས་སྐབས། སྔར་ཆུང་ངུའི་དུས་སུ་སྨན་ཐོག་མར་བསླབས་པའི་ནུབ་མོ་རྨི་ལམ་བཟང་བར་གླེང་བ་ཞིག་བྱུང་བ་དང་། སྐུ་ཞབས་ཐམས་ཅད་མཁྱེན་གཟིགས་ཆེན་པོ་མཧཱ་པཎྜིཏ་ཆོས་ཀྱི་འབྱུང་གནས་ཀྱི་བཀའ་དྲིན་ལ་བརྟེན་ནས་རིག་པ་འདི་ལ་ཕྱོགས་སྒོར་མོ་ནས་མཐོང་ཐོས་ཅི་རིགས་ཀྱིས་འགྲོ་ཕྱོགས་དཀྱུས་མ་མིན་ཙམ་ནི་ཡོད་དོ། །ཞེས་བྲིས་འདུག་པས་གསོ་རིག་སྐོར་སི་ཏུ་རིན་པོ་ཆེའི་དྲུང་ནས་གསན་བཞེས་གནང་བ་སོམ་ཉི་བྲལ། འོན་ཀྱང་མི་ལོ་བཅོ་ལྔ་ཙམ་གྱི་རིང་སྨན་དཔྱད་ཀྱི་ཕྱག་ལེན་མཚམས་བཞག་པའི་སྐོར་གྱི་གནས་ཚུལ་ཡང་བྱུང་འདུག་པ་དེའི་རྒྱུ་རྐྱེན་ནི། དེང་སང་ཡི་གེའི་རིགས་གང་དང་གང་ཡིན་ཡང་ཤིན་ཏུ་ངོ་མཚར་བ་མཁས་པ་དགའ་བ་སྐྱེ་བ་ཞིག་དང་། རྣ་བར་ཐོས་སུ་མི་འདོད་པ་ཞིག་ལྷན་ཅིག་ཏུ་ཚོགས་ན་དེ་གཉིས་ལ་ཁྱད་པར་མེད་པའམ་ཕྱི་མ་དེ་མཆོག་ཏུའང་བྱེད་པའི་སྐབས་ཏེ། དེ་ལྟ་བུ་རྣམ་པར་དབྱེ་བ་རྒྱལ་ཁྲིམས་ལ་མེད། ཡོད་ཀྱང་ཅི་ལ་ཡོད་དེ། དེ་འདྲ་ལེགས་པར་དབྱེ་ཤེས་མཁན་ཉིད་ཡུལ་གྲུ་ཆེན་པོ་འགའ་ལའང་སྲིད་མཐའ་མ་བཀག་ཙམ་ལས་མེད་ལ། བརྒྱ་ལ་སྲིད་པ་དེ་དག་ཀྱང་གྲགས་པ་མེད་པའི་མི་གྱི་ན་བ་ཞིག་ཏུ་གྱུར་ནས། གང་མི་ཤེས་པ་ཉིད་གྲགས་པའི་ཕུང་པོར་གྱུར་པ་ཉིད་མང་བའི་ཕྱིར་རོ། །ཞེས་སྐབས་དེའི་སྤྱི་ཚོགས་ཀྱི་ནང་མཁས་བླུན་དབྱེ་བ་མི་འབྱེད་པའི་དབང་གིས་སྨན་པའི་བྱ་བ་མཚམས་འཇོག་གནང་དགོས་བྱུང་བ་འདྲ།
རྗེས་སུ་ཀརྨ་ངེས་ལེགས་བསྟན་འཛིན་གྱི་སྨན་སློབ་སྡེ་དགེ་ཡིད་ལྷུང་འཇམ་དབྱངས་སམ་ཚུལ་ཁྲིམས་འོད་གསལ་ཞེས་པས་ཐེངས་མང་ནན་བསྐུལ་ཞུས་པ་ལྟར་《ཨེ་ལྦཾ》ཞེས་པའི་པོད་གཉིས་རྩོམ་འབྲི་ལེགས་པར་མཛད། སྨན་དཔེ་དེ་གཉིས་ལས་ཨེ་ནི་《རྒྱུད་བཞི་》ཡི་ནང་ནས་ནད་རིགས་ཐམས་ཅད་ཀྱི་གསོ་ཐབས་ལག་ལེན་མན་ངག་རྒྱུད་རྗེས་སུ་མཐུན་པར་གསོ་དཔྱད་ཀྱི་གཞུང་གདམས་མན་ངག་གངས་རིའི་ཁྲོད་འདིར་སྔ་ཕྱིར་བྱུང་བ་མང་པོ་དག་ལས་གཅེས་དགུ་ཕྱོགས་གཅིག་ཏུ་བསྡུས་ཏེ་བསྒྲིགས་པ་ཞིག་ཡིན་ཚུལ་དང་། ལྦཾ་ཞེས་པའི་པོད་དེ་ནི་གསོ་བ་རིག་པའི་མན་ངག་མཐའ་དག་གི་སྙིང་པོ་ཕྱོགས་གཅིག་ཏུ་བསྡུས་ནས་མན་ངག་ཡོན་ཏན་རྒྱུད་དང་། ཕྱི་མ་འཕྲིན་ལས་རྒྱུད་དག་གི་ལྷན་ཐབས་ཚུལ་དུ་བཀོད་པ་《ཕན་བདེ་ནོར་བུའི་བང་མཛོད་》ཅེས་པ་གཙོ་བོར་སྨན་གྱི་སྦྱོར་སྡེ་ཤ་སྟག་ཡིན།
མདོར་ན། 《ཨེ་ལྦཾ》ཞེས་པའི་པོད་གཉིས་པོ་དེ་ནི་སྔོན་ཆད་རང་ཉིད་མཁས་པའི་གྲགས་པ་དོན་དུ་གཉེར་ནས་མིག་གིས་གང་མཐོང་རྣ་བས་གང་ཐོས་ཐམས་ཅད་ཐོལ་བྱུང་དུ་བསྒྲིགས་པ་དང་། སྡེ་ཚན་སྡེ་ཚན་འགྲིག་འགྲིག་ལྟར་བསྒྲིགས་པ་དང་། རྫུན་ཁོ་ན་བསྒྲིགས་པ་དང་། དུས་གསུམ་གྱི་བརྡ་དག་ཙམ་དང་རྣམ་དབྱེ་བདུན་གྱི་རྣམ་གྲངས་ཙམ་ཡང་མི་ཤེས་པའི་རྩོམ་ཆོས་རྣམས་དང་མི་འདྲ་སྟེ། དེ་དག་རྣམས་དང་རྒྱབ་འགལ་ཞིང་། ཉེར་མཁོ་མེད་ཐབས་མེད་པའི་ཉམས་ཕན་དང་། དཔྱད་ན་མི་བསླུ་སྙམ་པ་ཞིག་དང་། མཁའ་འགྲོའི་བཀའ་རྒྱ་གྲོལ་བ་དང་། བརྒྱུད་པའི་བྱིན་རླབས་ལ་རེ་བས་ལུང་སོགས་ཀྱང་ཅི་ཐོབ་བྱས་ཤིང་། མ་ཐོབ་པ་ཕལ་ཆེར་སློབ་དཔོན་པདྨའི་ཞལ་ལུང་བཟང་བས་དེ་པའི་ལུགས་ཀྱི་ལུང་རང་གིས་བླངས་པ་སོགས་ཀྱིས་ཅུང་ཟད་རྣམ་པར་དག་པའི་ལུགས་སུ་གྱུར་ཏོ། །ཞེས་ཧ་ཅང་ཁུངས་ལྡན་ཡིན་པར་ཞལ་བཞེས་མཛད།
གཞན་ཡང་རིག་གནས་དར་ཚུལ་སྐོར་ལ་སྤྱིར་རིག་པའི་གནས་ཕལ་ཆེ་བ་ནི། རྒྱ་གར་གྱི་ཆོས་ཀྱི་རྗེས་སུ་འབྲང་བར་འདུག་ལ། རྩིས་ནག་དང་ཀོང་ཙེའི་གཏོ་རྣམས་ནི་རྒྱ་ནག་པའི་རྗེས་འབྲང་དུ་འདུག སྨན་འདི་ནི་རྒྱ་དཀར་ནག་དང་དེར་མ་འཐུས་པ་ཡུལ་ཕྲན་གཞན་ནས་ཀྱང་བླངས་པའི་གསོ་དཔྱད་རྣམས་ཀྱི་དོན་གྱི་ཆ་བསྡུས་ཤིང་། དེའང་བོད་ཡུལ་དུ་དར་བའི་སྨན་གྱི་རོ་ནུས་ཞུ་རྗེས་སོགས་སྔོན་གྱི་སློབ་དཔོན་མཁས་ཤིང་གྲུབ་པ་ཐོབ་པ་རྣམས་ཀྱིས་གཏན་ལ་ཕབ་པ་སྟེ། དེ་ན་སློབ་དཔོན་དེ་དག་ནི་བོད་ཡུལ་གྱི་སྨན་གྱི་སྟོན་པར་གྱུར་ཅིང་། བསྟན་བཅོས་རྣམས་ཀྱང་བོད་གཞུང་དུ་གྱུར་པ་ཡིན་ལུགས་དང་། སྨན་གཞུང་ཀུན་གྱི་ནང་ནས་ཉི་ཟླ་ལྟར་གྲགས་རྒྱུད་བཞི་འདི་ཉིད་ཁོག་ཕུབ་གཙོ་ཆེར་ཡན་ལག་བརྒྱད་པའི་སྙིང་པོ་རྩ་འགྲེལ་ལྟར་བྱས་ཤིང་། དེ་མིན་རྒྱ་དཀར་ནག་སྟག་གཟིག་ལི་ཡུལ་སོགས་ཀྱི་མན་ངག་རྣམས་དང་། བོད་དུ་བྱུང་བ་རྣམས་ཀྱིས་ཀྱང་བརྒྱན་པའི་བེ་བུམ་དུ་འདུག་ལ། འདིར་མ་འདུས་པའམ་གཏེར་མ་སོགས་ཅི་རིགས་ལས་འབྱུང་ངོ་ཞེས་གསུངས་པ་ནི་ཤིན་ཏུ་བདེན་པའི་བཀའ་མོལ་དུ་མཐོང་།
འོན་ཀྱང་ཀརྨ་ངེས་ལེགས་བསྟན་འཛིན་ཁོང་རང་གིས་བསྒྲིགས་པའི་ལྷན་ཐབས་སམ་ཨེ་ལྦཾ་པོད་གཉིས་འཐུས་ཤིན་ཏུ་ཆེ་ཚུལ་དང་། མི་རྗེ་སཱ་རས་མཛད་པའི་《ལྷན་ཐབས།》ལ་ཅུང་ཟད་ཟུར་ཟ་མཛད་དེ། དུས་ཕྱིས་ཀྱི་མན་ངག་རྒྱུད་ཀྱི་ལྷན་ཐབས་ཟེར་བ་འདི་ནི་མིང་ལྷན་ཐབས་ཟེར་བ་ལས། དོན་དུ་རྒྱུད་ཚིག་གཞིར་བཞག་པའི་རང་ཚོ་ཐུབ་པའི་ཁུལ་དུ་བྱས་འདུག་མོད་ཀྱི་ལྷན་ཐབས་སུ་མི་འདུག་ལ། བསྒྲིགས་ཚུལ་ཡང་ལེགས་རྒྱུ་མི་འདུག་ཅེས་སོགས་གསུངས་པ་ནི། སྡེ་སྲིད་རིན་པོ་ཆེའི་ཞལ་ནས་རྗེས་མས་སྔོན་མར་སྐྱོན་མཐོང་བ་ཆོས་ཉིད་ཡིན་ཚུལ་གསུངས་པ་ལྟར་ཡིན་ངེས་ཀྱང་། ཁོ་བོ་ནི་སྐ་བ་ཤཱཀྱ་དབང་ཕྱུག་གམ་མཚོ་སྨད་མཁན་ཆེན་གྱིས་མཛད་པའི་《ལེགས་བཤད་དངུལ་དཀར་མེ་ལོང་》ལས། མཁས་དང་གྲུབ་པའི་གང་ཟག་ཆེན་པོ་ལའང་། །སྨོན་ལམ་ལས་འབྲེལ་དབང་གིས་ཆོས་རྣམས་ལ། །དགག་སྒྲུབ་དཔྱད་པ་མཛད་པ་མང་མོད་ཀྱང་། །ཆོས་དང་གང་ཟག་དེ་གཉིས་གཅིག་བདེན་ན། །གཅིག་ཉིད་རྫུན་པར་འཇོག་པ་ག་ལ་ཡིན། །ཞེས་གསུངས་པ་ལྟར་འདི་ཡིན་ཁ་ཚོན་གཅོད་པ་རོ་འཛིན་གྱི་ཡུལ་ལས་འགོངས་སོ།། །།
- འདི་ནི་མཁས་དབང་བྱམས་པ་འཕྲིན་ལས་ཀྱིས་བརྩམས་པའི་དཔེ་དེབ་《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར་ཕྱོགས་བསྒྲིགས་》ནས་ཟུར་འདོན་ཞུས།
མཐའ་མའི་འདོན་ཐེངས་།: 06.11.2017 ཉིན། 9:29 AM<< སྔ་མ།


text:
གངས་ལྗོངས་ས་མཐོ་ནི་འགྲོ་བ་མིའི་འབྱུང་ཁུངས་ཡིན།
༄༅།། འགྲོ་བ་མིའི་འབྱུང་ཁུངས་ཀྱི་ཐད་ལ་ད་བར་དུ་ཡོངས་ཀྱིས་ཁས་ལེན་པའི་ལྟ་བ་ཚད་མ་ཞིག་གྲུབ་མེད་དེ། དཀོན་མཆོག་གིས་མི་བཟོས་པ་སོགས་པའི་ལྷ་སྒྲུང་རང་བཞིན་ལྟ་བ་ཁག་དང་། འགྲོ་བ་མིའི་རིགས་དེ་གོ་ལ་གཞན་གྱི་མི་ལས་འབྱུང་བར་འདོད་པ། ཏར་ཝུན་གྱི་འཕེལ་འགྱུར་སྨྲ་བ་གོ་ལའི་ཁྱོན་ཡོངས་ལ་རླུང་ལྟར་གྲགས་རྗེས། གནའ་བོའི་སྤྲ་ནས་རིམ་གྱིས་མི་འབྱུང་བའི་ལྟ་བ་དེར་མོས་མཐུན་བྱེད་མཁན་ཤིན་ཏུ་མང་པོ་བྱུང་ཡོད། འོན་ཀྱང་དུས་ཕྱིས་ཏར་ཝུན་གྱི་འཕེལ་འགྱུར་སྨྲ་བ་ལའང་སྐྱེ་དངོས་རིག་པ་བ་དང་ཚན་རིག་པ་མང་པོས་དགག་པ་རྒྱབ་ཡོད་ལ། ཕྱི་རྒྱལ་གྱི་རྒྱལ་ཁབ་མང་པོས་དེང་སང་ཏར་ཝུན་གྱི་ལྟ་བ་དེ་ཚན་རིག་དང་མི་མཐུན་པ་ཞིག་ཏུ་ངོས་འཛིན་བྱེད་ཀྱི་ཡོད། དེང་སང་མིའི་རིགས་ནི་ཨ་ཧྥེ་རི་ཁ་གླིང་ནས་ག་ལེར་འཛམ་གླིང་ཡུལ་གྲུ་ཀུན་དུ་གྱེས་པའི་ལྟ་བ་དེར་ཡོངས་ཁྱབ་ཀྱི་ལྟ་བ་ལྟ་བུར་གྲུབ་པས། མིའི་རིགས་ཀྱི་མེས་པོ་ནི་ཨ་ཧྥེ་རི་ཁ་གླིང་ནས་ཡིན་པའི་འདོད་ཚུལ་དེས་དོགས་སློང་བ་མང་པོར་བློ་ཡིད་ཚིམ་པའི་ལན་ཞིག་བཏབ་ཡོད་མོད། གལ་སྲིད་མི་ཞིག་གིས་འགྲོ་བ་མིའི་རིགས་ནི་གངས་ལྗོངས་ས་མཐོ་ནས་རིམ་གྱིས་འཛམ་གླིང་ཀུན་དུ་འབྱམས་པའི་སྐོར་གྱི་ལྟ་བ་ཞིག་བཏོན་ཚེ། ཁྱོད་ཀྱིས་བརྡར་ཤ་ཇི་ལྟར་གཅོད་རྒྱུ་ཡིན། དེ་རིང་ཚ་ལུ་མ་ཚན་རྩལ་དྲ་བས་བོད་ཀྱི་སྐྱེ་དངོས་རིག་པ་མཁས་ཅན་སྒྲོལ་མ་དོན་གྲུབ་ལགས་ཀྱི《འགྲོ་བ་མིའི་རིགས་གངས་ལྗོངས་ས་མཐོ་ནས་མཆེད་པ》ཞེས་པའི་རྩོམ་ཡིག་ཅིག་བསྒྱུར་ཡོད་པས་ལྷན་རྒྱས་ཀྱི་ཐུགས་རེ་བསྐང་ཐུབ་པར་སྨོན།
གཏན་འབེབས་ལྟར་ན་རྨིན་ཡུས་ཟླ་བ་བཅོ་བརྒྱད་ཟིན་རྗེས་ཕྱི་ལ་གསོ་ཉར་དུ་གཏང་རྒྱུ་ཡིན་པས། ཀྲེན་ཧུའེ་ཡིས་དེའི་སྔོན་ལ་བུ་འཁྲིད་ནས་ཕྱི་ལ་ཐེངས་གཅིག་གདོན་འཐུབ་རྒྱུའི་ཆེད་དུ་དཀའ་ངལ་ག་ཚོད་འཕྲད་ཀྱང་མཉམ་གཞས་ཚོགས་པ་དེ་འཛུགས་རྒྱུ་ཐག་བཅད། བཙོན་རོགས་རྣམས་ཀྱི་སེམས་རྩ་འཁོལ་བའི་རོགས་སྐྱོར་འོག་གཞི་ནས་མཉམ་གཞས་ཚོགས་པ་དེ་བཙུགས་ཐུབ་པ་བྱུང་ཡང་། ཨ་མ་དེའི་བསམ་ཡུལ་ལས་འདས་པ་ནི། རང་ཉིད་བུ་དང་མཉམ་དུ་ཕྱིར་གདོན་པའི་ཉིན་མོ་དེའང་ཟླ་བ་བཅུ་གྲངས་རང་ལས་འགྲོགས་མེད་པའི་བུ་དེ་དང་ཁ་འབྲལ་བའི་ཉིན་མོ་དེ་ཡིན་པ་རེད། དེས་ན། བཙོན་ཁང་གི་གྱང་མཐོན་པོ་དེའི་ནང་དུ་བཙུགས་པའི་མཉམ་གཞས་ཚོགས་པ་དེ་ནི་རིམ་བཞིན་བདེ་སྐྱིད་ལྡན་པའི་ཁྱིམ་ཚང་ཆེན་པོ་ཞིག་ཏུ་གྱུར་ཅིང་། དེས་རང་དབང་བྲལ་བའི་བུད་མེད་དེ་རྣམས་ལ་སྤྲོ་སྣང་རེ་སྦྱིན་པ་མ་ཟད། ཡུན་རིང་ཁོང་ཚོའི་སེམས་དབུས་སུ་བརྟན་པོར་ཡིབ་ཡོད་པའི་རྨ་ཁ་དེ་རྣམས་ལ་ཡང་ད་གཟོད་དྲག་སྐྱེད་ཀྱི་བདུད་རྩི་ཞིག་སྦྱིན་གྱིན། ང་རང་གིས ༡༩༩༤ ལོར་བོད་རིག་པའི་ཞིབ་འཇུག་ཁོངས་ལ་བོད་ཀྱི་འཕེལ་འགྱུར་སྨྲ་བའི་ལྟ་བ་དེ་ཐོག་མ་བཏོན་ཏེ་དེ་ལ་རེ་རེ་བཞིན་ར་སྤྲོད་བྱས་པ་ཡིན། (དཔྱད་རྩོམ་དེ་མཚོ་སྔོན་ཞིན་ཆེན་གྱི་སློབ་གྲྭ་ཆེན་མོ་བའི་ཚན་རྩལ་འགྲན་བསྡུར་ཁྲོད་ཨང་དང་པོའི་བྱ་དགའ་ཐོབ།) བོད་ཀྱི་འཕེལ་འགྱུར་སྨྲ་བ་དེ་ཏར་ཝིན་གྱི་འཕེལ་འགྱུར་སྨྲ་བ་དང་བསྡུར་ན་མ་མཐའ་ཡང་ལོ་ངོ ༡༢༠༠ སྔ་སྟེ། དེའི་ནང་ལ་འགྲོ་བ་མིའི་རིགས་ནི་གངས་ལྗོངས་ས་མཐོ་ནས་ཆད་པའི་ལྟ་བ་ཡང་བཏོན་ཡོད། བོད་ཀྱི་གོ་ལའི་གྲུབ་ཚུལ་སྨྲ་བ་དང་བོད་ཀྱི་འགྲོ་བ་མིའི་རིགས་ཀྱི་འབྱུང་བ་སྨྲ་བ་དེ་གཉིས་ཚད་ངེས་ཅན་ཞིག་གི་ཁྲོད་དུ་དེང་གི་གནའ་རྫས་རིག་པའི་མཚོ་བོད་མཐོ་སྒང་གི་གྲུབ་ཚུལ་སྨྲ་བ་དང་ཏར་ཝིན་གྱི་འཕེལ་འགྱུར་སྨྲ་བ་དང་མཐུན་པ། ཉེ་བའི་ལོ་འགའ་ལ་དྲ་ཐོག་ཏུ་ཨ་རིའི་ཚན་རིག་པ་ལྔ་བརྒྱ་ལྷག་གིས་མཉམ་འབྲེལ་མིང་ཐོ་འགོད་ནས་ཏར་ཝིན་གྱི་འཕེལ་འགྱུར་སྨྲ་བ་ལ་འགག་པ་རྒྱབ་པ་དེ་རླུང་ལྟར་གྲགས་ན་ཡང་དེ་ལ་རྟེན་གཞི་སྲ་མོ་ཅི་ཡང་མེད་དེ། ཁོ་ཚོའི་རྟེན་རྒྱུ་ནི་མིས་བཟོས་དང་འདྲ་པོ་ཡོད་པའི་རྡོ་ཆས་དང་ལྕགས་རིགས། རྐང་རྗེས་སོགས་མ་གཏོགས་མེད་པས་དེ་ལ་སྨྲ་བའི་དགོས་པ་མེད་པ་སྣང་། ཏར་ཝིན་གྱི་མིའི་རིགས་ཀྱི་དཔའ་ཡོན་འབྱུང་ནས་ཆེས་མང་ན་ཡང་ལོ་ངོ་ཆིག་ཁྲི་མ་གཏོགས་མེད་པ་དེ་ལ་དོགས་པའི་གནས་ཡོད་ཀྱང་ཁོང་གི་ལྟ་བ་དེ་ནི་ཚན་རྩལ་དར་རྒྱས་མིན་པའི་དུས་རབས་བཅུ་དགུ་ལ་བཏོན་པ། ཏར་ཝིན་གྱི་ལྟ་བ་ནི། འགྲོ་བ་མིའི་རིགས་ནི་སྤྲ་ནས་འཕེལ་འགྱུར་བྱས་ནས་བྱུང་བ་ཡིན་པ་དང་། བོད་ཀྱི་འཕེལ་འགྱུར་སྨྲ་བའི་ལྟ་བ་ནི་འགྲོ་བ་མིའི་རིགས་ནི་སྤྲེལ་དང་བྲག་སྲིན་མོ་
གཉིས་འཁྲིག་སྦྱོར་བྱས་ནས་བྱུང་བ་ཡིན་པར་བཏོན། ཕྱི་མ་དེ་སྔ་མ་ལས་གོ་སྐོན་བློ་འགུག་གི་ནུས་པ་ལྡན་པས། དེ་ནི་བོང་གཉིས་ལས་དྲེའུ་དང་ཁྱི་དང་སྤྱང་ཀི་གཉིས་ལས་སྤྱང་ཁྱི་འབྱུང་བ་ལྟར། རིགས་རྒྱུད་བར་ཐག་ཉེ་བའི་སྲོག་ཆགས་རིགས་གཉིས་ལས་རིགས་འདྲེས་རྣམ་པ་གཞན་ཞིག་འབྱུང་བའི་དཔེ་ནི་ཤིན་ཏུ་མང་། རིགས་འདྲེས་སྲོག་ཆགས་དྲེའུ་ལྟ་བུའི་རིགས་ཁ་ཅིག་གི་སྐྱེས་འཕེལ་མ་ལག་ནི་ཉམས་ཞན་དུ་སོང་ཡོད་ནའང་། རིགས་འདྲེས་མང་ཤོས་ལ། རིགས་འདྲེས་ལས་རིགས་འདྲེས་སྲོག་ཆགས་དེ་དང་འདྲ་བོ་འབྱུང་བའི་སྐྱེས་འཕེལ་ནུས་བ་ཆ་ཚང་ལྡན་ཡོད། དཔེར་ན་གཡག་ལྟ་བུ།
ལོ་ངོ་ས་ཡ་གསུམ་གྱི་ཡར་སྔོན་ལ་གངས་ལྗོངས་ས་མཐོ་ཡི་ཆ་སྙོམས་ཀྱི་མཚོ་ངོས་ལས་རྩིས་པའི་མཐོ་ཚད་ནི་སྨི ༡༠༠༠ ཡིན་ཏེ་དངོས་རིགས་མང་པོ་འཚོ་གནས་བྱས་པར་འཚམ་པ། གནའ་རྫས་དཔྱད་ཞིབ་ཀྱིས་ལོ་ངོ་ས་ཡ་གཉིས་ཀྱི་ཡན་མན་ལ་སྤྲ་དང་ཀེར་ལངས་སྤྲ་མི་བྱུང་བར་ར་འཕྲོད། མཐོ་སྒང་ཡར་འཕགས་པ་དང་བསྟུན་ནས་གནམ་གཤིས་ཇེ་གྲང་དུ་འགྲོ་བའི་རྐྱེན་གྱི་མིའི་རིགས་ཀྱི་མེས་པོ་རྣམས་རི་འདབས་སུ་འཚོ་གནས་ལ་འཚམ་པའི་གནས་འཚོལ་འགོ་བརྩམས་སྟེ། ལོ་ངོ་འབུམ་བཞིའི་ཡན་མན་དུ་འཛམ་གླིང་གི་ས་ཆ་སོ་སོར་ཁྱབ་པ། གངས་ལྗོངས་ས་མཐོ་ལ་བསྡད་ནས་འཚོ་གནས་བྱས་པ་རྣམས་ནི་ད་ལྟའི་བོད་པ་ཚོ་ཡིན། བོད་རིག་པའི་ནང་དུ། སྤྲེལ་དང་བྲག་སྲིན་མོ་གཉིས་འཁྲིག་སྦྱོར་བྱས་ནས་སྤུ་གུ་མི་འདྲ་བ་བཞིའམ་དྲུག་སྐྱེས་པར་གསུངས་པ་དེ་ནི་འཕེལ་འགྱུར་སྨྲ་བའི་ནང་དུ་མིའི་རིགས་རྒྱུད་བཞིའམ་དྲུག་ཡོད་པ་དེ་ལ་གོ་ཆོག་པས། འཕེལ་འགྱུར་གྱི་སྡེ་ཚན་ནི་དངོས་པོ་བྱེ་བྲག་བ་མིན་པར་རིགས་ཚོགས་ཡིན། རིགས་ཚོགས་ཀྱི་ནང་དུ་རྒྱུད་འཛིན་བྱེད་བཞིན་པའི་གཞི་རྒྱུ་དང་དེའི་བྱུང་ཚད། ད་རུང་གཞི་རྒྱུ་ཅན་ཡིན་སྲིད་པ་དང་དེའི་བྱུང་ཚད་ཀྱིས་རིགས་ཚོགས་ངེས་ཅན་ཞིག་གི་གཞི་རྒྱུའི་སྒྲིག་གཞི་གྲུབ་པ། དེ་བས་བོད་ཀྱི་འགྲོ་བ་མིའི་རིགས་ཀྱི་འཕེལ་འགྱུར་སྨྲ་བའི་ནང་དུ་བཏོན་པའི་མིའི་རིགས་རྒྱུད་བཞི (དྲུག) དེ་དོན་དངོས་ཐོག་མིག་སྔར་འཛམ་གླིང་གི་མིའི་རིགས་རྒྱུད་ཆེན་པོ་བཞི (དྲུག) ཞེས་པ་དེ་ཡིན། འདིར་རེ་རེ་བཞིན་ར་སྤྲོད་མི་བྱེད། ཉེ་བའི་ལོ་བཅུ་གྲང་རིང་ལ་རྒྱལ་སྤྱི་རུ་མཁས་པ་མང་པོས་ཐབས་ལམ་སྣ་ཚོགས་སྤྱད་ནས་ཞིབ་འཇུག (DNA) བྱས་པས་འགྲོ་བ་མིའི་རིགས་ནི་མཚོ་བོད་མཐོ་སྒང་ལས་ཆད་པ་སྟེ་ཨ་ཧྥེ་རི་ཁ་ནས་ཆད་པར་མིན་བཏོན།
རྩོམ་པ་པོ་སྒྲོལ་མ་དོན་གྲུབ་ལག་ནི། མཚོ་སྔོན་གཅན་ཚ་རྫོང་། མཚོ་སྔོན་དགེ་འོས་སློབ་ཆེན་སྐྱེས་དངོས་རིག་ཁག སྐྱེས་དངོས་དངོས་ལུགས་རིག་པའི་ཤེས་རམས་པ། རྒྱལ་སྤྱི་ལ་སྙན་གྲགས་ལྡན་པའི་ཨུ་རུ་སུའི་མི་དམངས་མཛའ་མཐུན་སློབ་ཆེན་གྱི་གསོ་བ་རིག་པའི་ཁག་ལ་སློབ་གཉེར་བྱས། རྒྱལ་ཕྲན་མཉམ་འབྲེལ་ཚན་རིག་གླིང་གི་གདན་ཞུས་དགེ་རྒན་ཆེ་མོ། མཚོ་སྔོན་སློབ་གྲྭ་ཆེན་མོའི་གསོ་བ་རིག་པའི་གླིང་གི་གདན་ཞུས་དགེ་རྒན་ཆེ་མོ། ཕྱི་རྒྱལ་དུ་གསོ་བའི་རིག་རྩོམ་དགུ་དཔེ་སྐྲན་བྱས་ནས་འགྲེམ་པ།
ཚ་ལུ་མའི་དྲ་གནས་ལས་དྲངས།


text:
ལུས་སེམས་སྲོག་གི་བགྲོ་གླེང་ཚོགས་ཆེན་ཐེངས་ལྔ་པ།
ཆེས་དེང་རབས་ཀྱི་དུས་འདིར་མིའི་ལུས་ཀྱི་བདེ་སྐྱིད་ཁོ་ན་ལ་དམིགས་ནས་དབང་པོ་ལྔའི་སྤྱོད་ཡུལ་དུ་གྱུར་པའི་མཐུན་རྐྱེན་སྣ་ཚོགས་པ་ཉིན་རེ་བཞིན་གསར་གཏོད་དང་འཕེལ་རྒྱས་སུ་འགྲོ་བ་ཇི་བཞིན་གོ་ལའི་ཁོར་ཡུག་ཉམས་ཆག་དང་། དཔལ་འབྱོར་དབུལ་ཕྱུག་གི་ཁྱད་པར། སྔར་མ་གྲགས་པའི་བག་མེད་ལོངས་སྤྱོད་ཀྱི་རིང་ལུགས་སོགས་གོང་འཕེལ་ཕྱིན་པ་དེ་སྣོད་ཀྱི་གོ་ལ་སྤྱི་དང་། དེའི་ནང་གནས་པའི་བཅུད་ཀྱི་སྲོག་ཆགས་ཆེ་ཕྲ་ཆུང་གསུམ་ཀུན་གྱི་འཚོ་གནས་ལ་ཐད་ཀར་དོ་ཕོག་འགྲོ་བཞིན་ཡོད་ལ། ལྷག་པར་དུས་འདིར་འཛམ་གླིང་ཤར་ནུབ་ཀུན་ལ་མིའི་ནང་གི་བསམ་བློའི་འཁྱེར་སོ་དང་། གཞན་ཕན་བཟང་སྤྱོད་ཉམས་རྒུད་ཕྱིན་པའི་དབང་གིས་སེམས་མ་སྐྱིད་པ་གཙོ་བོར་གྱུར་བའི་སེམས་ཀྱི་དཀའ་ངལ་མང་དག་ཅིག་འཕྲད་བཞིན་ཡོད། དེ་ལྟ་བུའི་སེམས་ཀྱི་དཀའ་ངལ་ལམ་སེམས་ནད་ལ་ནི་ལུས་ཀྱི་ནད་གཞི་ལྟར་ཕྱི་ནས་སྨན་དཔྱད་སོགས་བསྟེན་པས་ཕན་སྐྱེད་འཐོན་རྒྱུ་དེ་ཙམ་མེད་ལ་ནང་བསམ་བློ་བཅོས་སྒྱུར་གཏོང་བའི་ཐོག་ནས་ཐབས་ལམ་བཙལ་དགོས་སྟབས་འཛམ་གླིང་ཤར་ཕྱོགས་སྲོལ་རྒྱུན་གྱི་རིག་གཞུང་སྤྱི་དང་། ཁྱད་པར་དུ་དཔལ་ནྰལེནྡྲའི་ཆོས་རྒྱུད་དྲི་མ་མེད་པ་ལས་མཆེད་པའི་བོད་བརྒྱུད་ནང་བསྟན་རིག་པའི་ཐུན་མིན་ལྟ་སྤྱོད་ལ་རེ་ཁ་སྒྱུར་ནས་བལྟ་བཞིན་པ་ཤིན་ཏུ་འོས་པ་ཡིན། ལྟ་གྲུབ་དེ་ཉིད་གཞི་རྩར་མཛད་པའི་བོད་ཀྱི་སྨན་རྩིས་རིག་གཞུང་གཉིས་ཀྱི་ནང་དུའང་སེམས་ནད་སྐོར་དང་། དེང་རབས་སྤྱི་ཚོགས་ཀྱི་མིའི་བསམ་བློའི་འཁྱེར་སོ་དེའང་དེང་རབས་སྤྱི་ཚོགས་ཀྱི་རིན་ཐང་རྩི་ཚུལ་ལ་ཕལ་ཆེར་རག་ལས་པས་དེང་རབས་ཚན་རིག་ནང་སེམས་ནད་ཀྱི་ངོས་འཛིན་དང་སྔོན་འགོག་བྱ་ཐབས་སྐོར་ཤེས་པའི་ཆེད་རིག་གཞུང་དེ་དག་འཛིན་མཁན་མཁས་པ་རྣམས་གནས་གཅིག་ཏུ་འདུས་ནས་བགྲོ་གླེང་ལྷུག་པོ་གནང་རྒྱུ་གལ་ཆེན་པོ་ཡིན་ལ་དུས་ཀྱི་དགོས་མཁོའང་ཡིན་པར་བརྟེན། བོད་ཀྱི་སྨན་རྩིས་ཁང་གིས་ཐུགས་ཁུར་བཞེས་ནས་སེམས་ནད་སྐོར་བགྲོ་གླེང་ཚོགས་ཆེན་ཞིག་གོ་སྒྲིག་ཞུ་རྒྱུ་རེད།
དེ་ཡང་སྨན་རྩིས་ཁང་གི་ལུས་སེམས་སྲོག་གི་སྡེ་ཚན་ནས་ལུས་སེམས་སྲོག་གི་བགྲོ་གླེང་ཚོགས་ཆེན་ཐེངས་ལྔ་པ་དེ་ཕྱི་ལོ་ ༢༠༡༧ ཟླ་ ༡༠ ཚེས་ ༤ - ༦ བར་ཉིན་གསུམ་རིང་འདི་ག་དྷ་ས་བོད་ཀྱི་སྨན་རྩིས་ཁང་དུ་གོ་སྒྲིག་ཞུ་རྒྱུའི་ཐུགས་གཏན་ཁེལ་ཡོད། ཐེངས་འདིའི་བགྲོ་གླེང་ཚོགས་ཆེན་གྱི་བརྗོད་གཞི་ནི་སེམས་ནད་སྔོན་འགོག་བྱ་ཐབས་(Prevention of Mental Disorder) ཞེས་འདེམས་གནང་ཡོད་པ་དང་། དེའི་སྟེང་ནང་པ་སངས་རྒྱས་པའི་སེམས་ཁམས་རིག་པ་དང་། བོད་ཀྱི་གསོ་བ་རིག་པ། བོད་ཀྱི་སྐར་དཔྱད་རྩིས་རིག་པ། དེང་རབས་ཚན་རིག་བཅས་གནའ་དེང་གི་རིག་གཞུང་ཆེན་པོ་བཞིའི་ནང་དུ་བཞུགས་པའི་སེམས་ནད་སྔོན་འགོག་བྱ་ཚུལ་སྐོར་ལ་གསུང་བཤད་གནང་མཁན་གཉིས་རེ་བཅས་ཁྱོན་མཁས་པ་བརྒྱད་གདན་འཛོམ་གནང་རྒྱུ་ཡིན་པར་བརྟེན། དོན་གཉེར་ཅན་མཉམ་ཞུགས་གནང་འདོད་ཡོད་པ་རྣམས་ནས་གཤམ་གྱི་ངོ་སྤྲོད་དེབ་ཆུང་གི་སྦྲེལ་ཐག་ལ་མནན་ནས་བགྲོ་གླེང་ཚོགས་ཆེན་གྱི་ངོ་སྤྲོད་དང་། མཛད་རིམ་དང་དུས་ཚོད་རེའུ་མིག དེ་བཞིན་དེབ་སྐྱེལ་འགེང་ཤོག ཚོགས་དོད་འབུལ་ཕྱོགས་བཅས་མཁྱེན་རྟོགས་ཡོང་བར་ཞུ།
སེམས་ནད་སྔོན་འགོག་བྱ་ཐབས་ཀྱི་བརྗོད་གཞིའི་ཐོག་གསུང་བཤད་གནང་མཁན་མཁས་པ་སོ་སོའི་མཚན་དང་ངོ་སྤྲོད། ཚོགས་ཆེན་གྱི་མཛད་རིམ་རྒྱས་པ་སོགས་རིམ་པས་གསལ་བསྒྲགས་སྤེལ་ཆོག་པར་ཞུ།
འདིར་ནོན། བོད་ཡིག ལུས་སེམས་སྲོག་གི་བགྲོ་གླེང་ཚོགས་ཆེན་ཐེངས་ལྔ་པའི་ངོ་སྤྲོད་སོགས་ཀྱི་དེབ་ཆུང་།
འདིར་ནོན། དབྱིན་ཡིག ལུས་སེམས་སྲོག་གི་བགྲོ་གླེང་ཚོགས་ཆེན་ཐེངས་ལྔ་པའི་ངོ་སྤྲོད་སོགས་ཀྱི་དེབ་ཆུང་།
མཐའ་མའི་འདོན་ཐེངས་།: 12.01.2017 ཉིན། 12:18 PM<< སྔ་མ།


text:
ང་ལས་འཕེལ་རྒྱས་ཀྱི་རྩ་བའི་བགྲོད་ལམ་ནི་ཚན་རིག་ལག་རྩལ་ཡིན། རང་རྒྱལ་གྱི་ཞིང་ལས་ནི་སྔར་ལས་ལྷག་པར་ཚན་རིག་ལག་རྩལ་ལ་བརྟེན་ནས་ཐོན་ཁུངས་ཁོར་ཡུག་གི་བཀག་རྒྱ་གཏོར་བ་དང་། རྒྱུན་མཐུད་འཕེལ་རྒྱས་མངོན་འགྱུར་བྱེད་པའི་དུས་རིམ་གསར་བར་གནས་ཡོད། ༢༠༡༢ལོར་ཀྲུང་དབྱང་གི་ཡིག་ཆ་དང་པོའི་ནང་ཞིང་ལས་ལག་རྩལ་གསར་བསྐྲུན་དང་ཁྱབ་སྤེལ་གཏོང་བའི་གོམ་སྟབས་ཇེ་མགྱོགས་སུ་གཏོང་བ་དེ་འབུར་ཐོན་དུ་བཀོད་ནས་འཛིན་དགོས་པ་དང་། ཐོག་དང་པོར་ཞིང་ལས་ལག་རྩལ་གོང་འཕེལ་དུ་གཏོང་བའི་འཐབ་ཇུས་ཀྱི་གོ་གནས་གསལ་བོར་བཏང་ཞིང་། ཁྱོན་ཡོངས་ནས་ཞིང་ལས་ཚན་རིག་ལག་རྩལ་གསར་བསྐྲུན་གྱི་ལས་འགན་བཀོད་སྒྲིག་བྱས་པར་མ་ཟད། དམིགས་འབེན་རང་བཞིན་དྲག་ཅིང་། ནང་དོན་ལྡན་པ། རྨང་གཞི་བརྟནཞིང་རྒྱང་རིང་ལ་ཕན་ཐོགས་པའི་སྲིད་ཇུས་དང་བྱེད་ཐབས་རབས་དང་རིམ་པ་བཀོད། དེ་དག་གིས་ཞིང་ལས་ཚན་རིག་ལག་རྩལ་ཡར་ཐོན་དང་དེང་རབས་ཞིང་ལས་འཛུགས་སྐྲུན་ལ་ཤུགས་རྐྱེན་ཟབ་མོ་ཐེབས་ངེས་རེད།
གསར་བསྐྲུན་གྱི་ཁ་ཕྱོགས་ལེགས་པོར་བཟུང་ནས། ཞིང་ལས་ལག་རྩལ་སྐྱོན་བྲལ་བའི་ངང་གོང་འཕེལ་དུ་འགྲོ་བར་སྐུལ་ཁྲིད་བྱེད་དགོས། གསར་བསྐྲུན་ནི་ཐོན་ལས་འཕེལ་རྒྱས་སུ་གཏོང་བའི་སྒུལ་བྱེད་འཕྲུལ་འཁོར་ལྟ་བུ་ཡིན། ཞིང་ལས་ལག་རྩལ་གསར་བསྐྲུན་བྱ་བར་སྐུལ་འདེད་གཏོང་ན། ངེས་པར་དུ་ཚན་རིག་འཕེལ་རྒྱས་ལྟ་བའི་རེ་བ་ལྟར། ཐོན་ལས་དགོས་མཁོ་ཁྲིད་སྟོན་བྱེད་ཕྱོགས་བྱས་ནས། ཅིག་ཞིག་གི་དོན་དུ་གསར་བསྐྲུན་བྱེད་པ་དང་། ཅི་ཞིག་གསར་བསྐྲུན་བྱེད་དགོས་པའི་ཁ་ཕྱོགས་རང་བཞིན་གྱི་གནད་དོན་གསལ་བོར་ཤེས་དགོས། རང་རྒྱལ་གྱི་ཞིང་ལས་ཚན་རིག་ལག་རྩལ་ལ་ཀུན་གྱིས་བརྩི་མཐོང་བྱེད་པའི་གྲུབ་འབྲས་ཆེན་པོ་ཐོབ་ཡོད་པ་ནི་ཐེ་ཚོམ་སྐྱེ་མི་དགོས་པ་ཞིག་རེད་མོད། འོན་ཀྱང་ངེས་པར་དུ་ངོས་འཛིན་ཐོབ་དགོས་པ་ཞིག་ནི། ཞིང་ལས་ཚན་རིག་ལག་རྩལ་འཕེལ་རྒྱས་ཐད་གསར་བསྐྲུན་ཁ་ཕྱོགས་གསལ་བོ་མིན་པ་དང་།ཁྱད་པར་དུ་ཐོན་ལས་དགོས་མཁོ་དང་ཞིང་བའི་དགོས་མཁོ་ཕན་ཚུན་ཁ་ཐོར་བའི་གནད་དོན་ཡོད། དེར་བརྟེན། ཀྲུང་དབྱང་གི་ཡིག་ཆ་དང་བོའི་ནང་ཞིང་ལས་ཚན་རིག་ལག་རྩལ་གསར་བསྐྲུན་ཁ་ཕྱོགས་ནི་ངེས་པར་དུ་“རྩ་དོན་གཅིག་དང། ཚད་གྲངས་གསུམ་མཐོར་འདེགས་གཏོང་བའི”བླང་བྱ་རྒྱུན་འཁྱོངས་བྱེད་དགོས་པ་གསལ་བོར་བཏོན།
“རྩ་དོན་གཅིག”ནི་རྒྱང་རིང་གི་འཕེལ་རྒྱས་ལ་དམིགས་པ་དང་། ཐོན་ལས་དགོས་མཁོ་ལ་དམིགས་པའི་གཞི་རྩའི་རྩ་དོན་རྒྱུན་འཁོངས་བྱེད་པ་དེ་རེད། རྩ་དོན་དེ་ནི་དེང་དུས་འཛམ་གླིང་གི་ཞིང་ལས་ཚན་རྩལ་འཕེལ་ཕྱོགས་དང་བསྟུན་ཡོད་པའི་མི་ཚད། རང་རྒྱལ་གྱི་ཞིང་ལས་ཐོན་སྐྱེད་འཕེལ་རྒྱས་ཀྱི་དགོས་མཁོ་དང་ཡང་མཐུན་པ་ཞིག་རེད། “ཚད་གྲངས་གསུམ་མཐོར་འདེགས་”གཏོང་བ་དེ་ནི་ས་ཞིང་ནང་གི་ཐོན་རྫས་ཀྱི་ཐོན་ཚད་ཇེ་མཐོར་གཏོང་དགོས་པ་དང་གཅིག། ཐོན་ཁུངས་བེད་སྤྱོད་ཚད་མཐོར་འདེགས་གཏོང་དགོས་པ་དང་གཉིས། ངལ་རྩོལ་ཐོན་སྐྱེད་བྱེད་ཚད་མཐོར་འདེགས་གཏོང་དགོས་པ་དང་གསུམ་བཅས་ཀྱི་དམིགས་ཡུལ་གཙོ་བོ་རྒྱུན་འཁྱོངས་བྱེད་དགོས་ཞེས་པ་དེ་རེད། སྟོབས་ཤུགས་ཆེན་པོ་བཏོན་ནས་ས་ཞིང་ནང་གི་ཐོན་སྐྱེད་བྱེད་ཚད་ཇེ་མཐོར་གཏོང་བའི་ལེགས་བསྡུས་རྒྱུན་མཐུད་དང་ཐོན་ཚད་མཐོ་བའི་ལག་རྩལ། ཐོན་ཁུངས་བེད་སྤྱོད་ཚད་ཇེ་མཐོར་གཏོང་བའི་ས་ཞིང་གྲོན་ཆུང་དང་ཆུ་གྲོན་ཆུང་། ལུད་རྫས་གྲོན་ཆུང་། ནུས་པའི་འབྱུང་ཁུངས་གྲོན་ཆུང་བྱེད་པའི་ལག་རྩལ། ངལ་རྩོལ་ཐོན་སྐྱེད་བྱེད་ཚད་ཇེ་མཐོར་གཏོང་བ་དམིགས་ཡུལ་ཡིན་པའི་ལས་ཚེགས་གྲོན་ཆུང་དང་ཞིབ་ཚགས་ནོར་འཕྱུགས་མེད་པའི་འཕྲུལ་ཆས་ཅན་དང་འཕྲིན་གསར་ཅན་གྱི་ལག་རྩལ་བཅས་གནད་ཆེ་སར་བཞག་ནས་ཞིབ་འཇུག་བྱེད་རྒྱུ་རེད། “རྩ་དོན་གཅིག་དང་། ཚད་གྲངས་མཐོར་འདེགས་གསུམ”གྱི་ནང་བཏོན་པའི་བླང་བྱ་ནི“ཐོན་ཚད་འཕར་སྣོན་དང་ཕན་འབྲས་མཐོར་འདེགས་མཉམ་འཛིན་བྱེད་པ་དང་། སོན་བཟང་དང་ཐབས་མཆོག་ཆ་འཛོམས་པ། ཞིང་ལས་འཕྲུལ་ཆས་དང་ཞིང་ལས་ལག་རྩལ་ཟུང་འབྲེལ། ཐོན་སྐྱེད་དང་སྐྱེ་ཁམས་མཐུན་སྦྱོར་བཅས་བྱེད་པའི”ལག་རྩལ་ཐབས་ལམ་རྒྱུན་འཁྱོངས་བྱེད་དགོས་པ་དེ་རེད། འདི་ནི་ཐོག་དང་པོར་ཕྱོགས་ཡོངས་དང་རྒྱུད་རིམ་ལྡན་པའི་སྒོ་ནས་རང་རྒྱལ་གྱི་ཞིང་ལས་ཚན་རིག་ལག་རྩལ་གསར་བསྐྲུན་བྱེད་པའི་ལམ་ཕྱོགས་བཏོན་པ་རེད། དེས་ཞིང་ལས་ཚན་རྩལ་མཉམ་འབྲེལ་སྒོས་གསར་བསྐྲུན་དང་། ཚན་རིག་སྤེལ་རེས་དང་ལག་རྩལ་གཅིག་བསྡུས་བཅས་བྱེད་པའི་ཐད་མཛུབ་སྟོན་གྱི་དོན་སྙིང་ལྡན།
གསར་བསྐྲུན་བྱེད་པའི་གནད་ཆེ་ས་འབུར་ཐོན་དུ་འགོད་དགོས་པ་དང་། ཞིང་ལས་ཚན་རྩལ་གྱི་འདེགས་སྐྱོར་བྱེད་ནུས་ཇེ་དྲག་ཏུ་གཏོང་དགོས། ཞིང་ལས་ཚན་རྩལ་གསར་བསྐྲུན་ནི་ཞིང་ལས་དང་ནགས་ལས། ཆུ་བེད་སོགས་ལས་རིགས་མང་པོ་དང་། རིག་གཞུང་ཚན་ཁག་མང་པོ། ཁྱབ་ཁོངས་མང་པོར་གཏོགས། ཐོན་ལས་རིགས་མང་ཞིང་ལག་རྩལ་གྱི་དགོས་མཁོ་ཡང་སྣ་མང་བས། ངེས་པར་དུ་ལ་ལ་སྒྲུབ་པ་དང་ལ་ལ་མི་སྒྲུབ་པ་གཉིས་རྒྱུན་འཁྱོངས་བྱེད་པ་དང་། གནད་ཆེ་ས་འཛིན་པ། གཅིག་བསྡུས་ཀྱིས་ཐོད་བརྒལ་གསར་བ་བྱེད་དགོས།
ཞིང་ལས་ལག་རྩལ་འཕེལ་རྒྱས་སུ་གཏོང་བའི་ཆེད་ཉིད་བརྩི་སྲུང་དང་། ཐོན་ལས་ཀྱི་དགོས་མཁོ་དངོས་བསྐོང་བའི་རྩ་དོན་ལྟར། ཀྲུང་དབྱང་གི་ཡིག་ཆ་དང་པོའི་ནང་ཞིང་ལས་ལག་རྩལ་གསར་བསྐྲུན་གྱི་“གནད་ཆེ་སའི་ལས་འགན་བཞི”བཏོན་པ་སྟེ། གཅིག་ནི་ཞིང་ལས་ཀྱི་རྨང་གཞིར་ཞིབ་འཇུག་ཤུགས་སྣོན་བྱས་ནས། གནད་ཆེ་སའི་རིགས་པའི་གཞུང་ལུགས་དང་བྱེད་ཐབས་སྐོར་ཞིག་ཐག་གཅོད་བྱེད་དགོས། རང་རྒྱལ་གྱི་ཞིང་ལས་རྨང་གཞི་ཞིབ་འཇུག་གི་སྟོབས་ཤུགས་ཞན་ཞིང་། ད་རུང་སྔར་བཞིན་གཞན་གྱི་རྗེས་དེད་ནས་ལད་ཟློས་བྱེད་པའི་དུས་རིམ་དུ་གནས་ཡོད་པས། ཞིང་ལས་ཀྱི་རང་ཚུགས་གསར་བསྐྲུན་བྱེད་ནུས་རྒྱུན་མཐུད་སྒོས་མཐོར་འདེགས་གཏོང་བའི་རྒྱང་རིང་གི་དགོས་མཁོ་སྐོང་དཀའ། ངེས་པར་དུ་སྔར་ལས་ལྷག་པའི་སྒོ་ནས་རྒྱབ་སྐྱོར་བྱེད་ཤུགས་ཇེ་ཆེར་བཏང་ནས། གསར་བསྐྲུན་ཐོག་མ་བྱེད་པའི་རིགས་གཞུང་གྲུབ་འབྲས་སྐོར་ཞིག་བརྩོན་ལེན་བྱེད་དགོས། གཉིས་ནི་མདུན་གྲས་ལག་རྩལ་ཞིབ་འཇུག་ཐད་ནས་རྒྱུད་འབྲེལ་འབྲས་དང་། འབུ་གནོད་འགོག་ཐུབ་པའི་མ་མོག་སོགས་ཁྱབ་ཁོངས་ནི་རྒྱལ་སྤྱིའི་མདུན་གྲལ་དུ་བུད་ཡོད་མོད། འོན་ཀྱང་སྤྱིར་ནས་ཞིང་ལས་མཐོ་གསར་ལག་རྩལ་ནི་གདོང་ལེན་རྒྱལ་ཁབ་བར་དང་ཁྱད་པར་སྔར་བཞིན་ཧ་ཅང་ཆེ། ཞིང་ལས་མདུན་གྲལ་ལག་རྩལ་ཞིབ་འཇུག་སྤེལ་བའི་གོམ་སྟབས་ཇེ་མགྱོགས་སུ་གཏོང་བ་དེ་ངེས་པར་དུ་ཞིང་ལས་ཚན་རྩལ་གསར་སྐྲུན་གྱི་འཐབ་ཇུས་ལས་འགན་གལ་ཆེན་དུ་རྩིས་ནས་འཛིན་དགོས། དེང་རབས་ཞིང་ལས་ཐོན་ལས་ལག་རྩལ་ཚད་རིམ་ཇེ་མཐོར་གཏོང་བར་སྐུལ་འདེད་དང་། ཞིང་ལས་ཀྱི་འགྲན་རྩོད་བྱེད་ནུས་ཇེ་ཆེར་གཏོང་དགོས། གསུམ་ནས་སྟོབས་ཤུགས་ཆེན་པོས་ཞིང་ལས་ལག་རྩལ་གྱི་དཀའ་གནད་ཐག་བཅད་དེ། དངོས་སྤྱོད་ལག་རྩལ་གྲུབ་འབྲས་གལ་ཆེན་སྐོར་ཞིག་བརྩོན་ལེན་བྱེད་དགོས། བཞི་ནས་སྟོབས་ཤུགས་ཆེན་པོས་སོན་བཟང་ལས་རིགས་ཀྱི་གསར་བསྐྲུན་བྱ་བ་ལེགས་འཛིན་བྱེད་དགོས།
སྲིད་ཇུས་བྱེད་ཐབས་འཐུས་ཚང་དུ་བཏང་ནས། ཞིང་ལས་ཚན་རྩལ་ལ་འགན་སྲུང་ཆེན་པོ་འདོན་སྦྲོད་བྱེད་དགོས། སྲིད་ཇུས་ཐད་ཀྱི་འགན་སྲུང་ནི་ཚན་རིག་ལག་རྩལ་གསར་བསྐྲུན་ནུས་པ་མཐོར་འདེགས་གཏོང་བའི་ཆ་རྐྱེན་གལ་ཆེན་རེད། ཀྲུང་དབྱང་གི་ཡིག་ཆ་དང་པོས་ཞིང་ལས་ཚན་རྩལ་གསར་བསྐྲུན་ནང་རྐྱེན་དང་། གསར་བསྐྲུན་མ་དངུལ། གསར་བསྐྲུན་ཆ་རྐྱེན། གསར་བསྐྲུན་ཤེས་ལྡན་མི་སྣ་སོགས་ཐད་ཀྱི་འབུར་ཐོན་གནད་དོན་དང་མི་འདང་སར་དམིགས་ནས། དམིགས་འབེན་རང་བཞིན་ཆེ་ཞིང་ལག་ལེན་དུ་བསྟར་བདེ་བའི་སྲིད་ཇུས་དང་བྱེད་ཐབས་རབས་དང་རིམ་པ་གཏན་འཁེལ་བྱས།
དེར་བརྟེན། ངེས་པར་དུ་ཞིང་ལས་ལག་རྩལ་ཐད་དུ་མ་དངུལ་གཏོང་ཤུགས་རྒྱུན་མཐུད་སྒོས་ཇེ་ཆེར་གཏོང་བ་དང་། ཞིང་ལས་འཕེལ་རྒྱས་སུ་གཏོང་བའི་ཚན་རྩལ་གསར་བསྐྲུན་མ་དངུལ་ཇེ་མང་དུ་གཏོང་དགོས། ཚོད་འཛིན་དབྱེ་མཚམས་གཏོར་ནས། ཕན་འབྲས་ལྡན་པའི་ངང་ཐོན་ཁུངས་ཧྲིལ་སྒྲིག་བྱེད་པ་དང་། སྟོབས་ཤུགས་མཉམ་འདོན་གྱིས་གསར་བསྐྲུན་བྱེད་པའི་ནང་རྐྱེན་འཛུགས་པ། ཞིང་ལས་ཚན་རྩལ་ཞིབ་འཇུག་ལས་གཞི་འགོད་པའི་ནང་རྐྱེན་དང་ཞིང་ལས་ཚན་རྩལ་ཞིབ་འཇུག་དཔྱད་འཇོག་ནང་རྐྱེན་འཐུས་ཚང་དུ་གཏོང་དགོས། ཚན་རིག་ཞིབ་འཇུག་ཁང་བཅོས་སྒྱུར་གཏིང་ཟབ་མོ་བྱེད་པ། ཧུར་ཐག་སྒོས་ཚན་རིག་ཞིབ་འཇུག་མི་སྣར་ཞིབ་འཇུག་ལས་དོན་སྤེལ་བར་སྔར་ལས་རང་འདོད་རང་མོས་དང་། སྔར་ལས་ལྷོད་ཡངས་ཀྱི་གསར་སྐྲུན་ཁོར་ཡུག་ཞིག་བསྐྲུན་དགོས། དེང་རབས་ཞིང་ལས་ཐོན་ལས་ལག་རྩལ་མ་ལག་འཛུགས་སྐྲུན་ཤུགས་ཆེན་པོས་སྤེལ་ནས། དེའི་ལག་རྩལ་གསར་བསྐྲུན་དང་དཔེ་སྟོན་སྐུལ་ཁྲིད་ཀྱི་ནུས་པ་འདོན་དུ་འཇུག་དགོས། ཞིང་ལས་ཁོངས་གཏོགས་ཀྱི་རྒྱལ་ཁབ་ཀྱི་གནད་ཆེ་སའི་ཚོད་ལྟ་ཁང་དང་། རྒྱལ་ཁབ་བཟོ་སྐྲུན་ལག་རྩལ་ལྟེ་གནས། སྡེ་ཁག་གིས་ཕྱེ་བའི་ཚོད་ལྟ་ཁང་དང་ཚོད་ལྟ་རྟེན་གཞི་སོགས་སྤྱི་པའི་རང་བཞིན་ལྡན་པའི་གསར་བསྐྲུན་བྱ་ཡུལ་འཛུགས་སྐྲུན་ཤུགས་སྣོན་བྱེད་དགོས། རྒྱལ་ཁབ་ཀྱི་གནད་ཆེ་སའི་ཤེས་ལྡན་མི་སྣའི་བཟོ་སྐྲུན་ནི་ཞིང་ལས་ཁྱབ་ཁོངས་སུ་ཕྱོགས་ལྷོང་བྱེད་དགོས་པ་དང་། མུ་མཐུད་དུ་གསར་བསྐྲུན་ཤེས་ལྡན་མི་སྣ་སྐྱེད་སྲིང་འཆར་གཞི་དང་ཞིང་ལས་ཚན་རྩལ་ཞིབ་འཇུག་གི་ཕུལ་བྱུང་ཤེས་ལྡན་མི་སྣ་སྐྱེད་སྲིང་འཆར་གཞི་ལག་ལེན་བྱས་ནས། ཞིང་ལས་ཚན་རྩལ་སྣེ་ཁྲིད་མི་སྣ་དང་གསར་བསྐྲུན་དཔུང་སྡེ་སྐྱེད་སྲིང་བྱེད་པའི་གོམ་སྟབས་ཇེ་མགྱོགས་སུ་གཏོང་དགོས། །


text:
སྨོན་ལམ།
སྒྲོལ་དཀར་མཚོས་བརྩམས། ནགས་ཤོད་རིག་རལ་གྱིས་བསྒྱུར།
ཁྲིམས་རྭ་གྲོལ་དུས་མཚན་དགུང་གི་ཆུ་ཚོད་༡༡ལ་སླེབས་ཚར་འདུག ཟླ་བོས་ཕྱི་བལྟས་སློག་བཞིན་འདུག་ལ། ཁོང་ནི་ཁ་ཕྱོགས་མི་གཅིག་པ་ཞིག་ཏུ་འཁྲིད་འགྲོ་ཡི་ཡོད། སྒོ་མོ་ཤགས་སྒྲ་དང་བཅས་བརྒྱབ་དུས་ང་ཚོ་དང་ཁོང་རང་སླར་ཡང་འཇིག་རྟེན་གཉིས་སུ་བཅད་སོང་།
སྔ་དྲོ་སེམས་སྡུག་དང་ཕངས་སེམས་ཀྱིས་ང་རང་སྡུག་གི་རྩེ་མོ་རུ་བསྐྱལ་བ་དང་། ཕྱི་དྲོ་ནས་མཚན་མོ་བར་མ་ཉེས་ཁ་གཡོགས་ཀྱི་ཚོར་འདུ་དང་དྲང་བདེན་གྱི་སྟོབས་ཤུགས་ཤིག་གིས་ང་རང་གི་ཁྲག་རྒྱུན་ལང་ལོང་དུ་གཡོས་བྱུང་། ད་ལྟ། ཁ་པར་ནང་དུ་སྤུན་མཆེད་དང་གྲོགས་པོ་རྣམས་ཀྱིས་བཞག་པའི་གྲངས་མེད་པའི་བརྡ་འཕྲིན་མཐོང་སྐབས་ང་རང་གི་སེམས་ཚོར་ནི་བརྗོད་མི་ཤེས་པའི་གནས་སུ་ལྷུང་།
སྔ་དྲོའི་ཆུ་ཚོད་དགུ་དང་ཕྱེད་ཀའི་ཐོག་ངས་སྤྱི་བདེ་ཅུས་ཀྱི་རླངས་འཁོར་ཞིག་མཐོང་བྱུང་། ང་རང་གི་སེམས་སུ་ཡང་གཅིག་བྱས་ན་ཟླ་བོ་དེའི་ནང་དུ་ཡོད་པར་སྙམ། འོན་ཀྱང་ནང་གི་མི་ཕྱི་རུ་འདོན་པའི་སྐབས་སུ་ངའི་མིག་གི་ལྟ་ཕྱོགས་ཧ་ལམ་ཟླ་བོ་ནས་གཡོལ་ལ་ཉེ་བའམ། ཕྱོགས་གཞན་ཞིག་ནས་བཤད་ན་ངས་ཁོང་རང་རྩ་བ་ནས་ངོ་ཤེས་མི་ཐུབ། ཤ་རྒྱགས་ལ་སྟོབས་ཆེ་བའི་ཁོང་རང་གི་གཟུགས་པོ་དེ་ད་ལྟ་འདི་ལྟར་ཉམས་རིད་པ་ཞིག་ཏུ་གྱུར་དོན་གང་ཡིན་ནམ། ངོ་ཤེས་དཀའ་བའི་གཟུགས་པོ་དེ་ད་ལྟ་ཤ་སྐམ་པའི་སློབ་མ་ཞིག་གི་ལུས་པོ་ལྟར་ཤིན་ཏུ་ནས་ཕྲ་ཞིང་རིད་པོར་ཆགས་འདུག
ཁྲིམས་ཁང་ནང་མ་འཛུལ་གོང་། ངའི་གདོང་པ་ཡོངས་ནི་མིག་ཆུས་བརླན་ཚར་སོང་། སྤུན་མཆེད་རྣམས་ནི་འཇམ་ཅག་གེར་འདུག དེ་ཡང་ལོས་ཡིན། སྐད་ཆ་གང་ཞིག་གླེང་དགོས་སམ། འོན་ཀྱང་ངའི་ཟླ་བོས་རྒྱབ་ང་ཚོ་ལ་སློག་བཞིན་ལངས་པ་དང་། སྐད་ཆ་བཤད་འགོ་ཚུགས་དུས་སྤུན་མཆེད་རྣམས་ཀྱི་སྡུག་བསྔལ་ཡང་མཁའ་རུ་འཕྱུར་སོང་། ང་ཚོ་ཚང་མ་ལ་བདམས་ཀ་ཡོད་ན་ཐམས་ཅད་མིག་འཛུམ་བཞིན་བསྡད་འདོད་ལ། འཁྱགས་རུམ་ལྟར་སྡུག་བསྔལ་འབྱིན་པའི་ཕྱི་ཡུལ་འདི་ལས་གཡོལ་བར་འདོད་མོད། རྒྱུས་ཡོད་པའི་ཀརྨ་བསམ་གྲུབ་ཀྱི་སྐད་སྒྲ་དེས་ང་ཚོའི་སེམས་སུ་མི་འདི་ནི་ཀརྨ་ཡིན་པ་དང་། སྐམ་ཞིང་རིད་པའི་རྒྱབ་གཟུགས་དེ་དང་ང་ཚོའི་དྲན་ཤེས་ནང་གི་ཀརྨའི་རྣམ་པ་ཕན་ཚུན་ཧ་མི་ཐུག་ཀ་མེད་རེད།
ཁོང་རང་གི་ཁུར་ཚོས་དེ་ལྟར་མཐོན་པོ་ཡོད་པ་རྩ་བ་ནས་ཤེས་ཀྱི་མེད་ལ། མ་ལེ་ཕྲ་ཞིང་རྐང་ལག་བཞི་པོ་འདི་ལྟར་རིད། ལྟོ་བ་འབུར་འབུར་དེ་ཡང་མཐོང་སར་མི་འདུག་ལ། གསར་དུ་སྐྱེས་པའི་སྐྲ་ལོ་ཐུང་ཐུང་དེ་ཡང་ཟང་ངེ་ཟིང་ངེར་གྱུར་འདུག ཁོང་གིས་བཤད་ན། འདས་པའི་ཉི་མ་ཉི་ཤུ་ལྷག་གི་རིང་གཞི་ནས་ཁ་ཟས་དུས་ཐོག་ཏུ་རག་པ་དང་། གཞི་ནས་གདུག་རྩུབ་མནར་གཅོད་མྱོང་མ་དགོས་པས་གཟུགས་པོ་ཡང་ཅུང་ཙམ་སོས་སོང་བ་ཡིན་ཟེར།
ཁོང་གིས་སྐད་ཆ་བཤད་མཚམས་རེབ་ཙམ་བཞག་རྗེས། “དེ་རིང་། ངའི་གྲོགས་པོ་དང་ནང་མི་འདི་ན་ཡོད་པས་སྐད་ཆ་མང་པོ་ཞིག་བཤད་མི་འོས་པར་འདུག་”ཟེར། དེའི་རྗེས་སུ་ཁོང་གིས་བཤད་པའི་མྱོང་བ་དེ་དག་ང་ཚོས་བཟོད་དཀའ་བའི་ཚད་དུ་སླེབས་འདུག སྡུག་སྦྱོང་གཏོང་སྟངས་སྣ་མིན་སྣ་ཚོགས་དང་། ལས་མི་དུས་གསུམ་བརྗེས་ནས་ཉིན་མཚན་བསྟུད་མར་ངན་སྨྲས་དང་རྒྱག་རྡུང་བྱེད་པ། ཐོས་མ་མྱོང་བའི་མནར་གཅོད་ལག་ཆ་དང་སྨན་རྫས། འཇམ་རྩུབ་མཉམ་བསྲེས་དང་ཐ་ན་བཙོན་རོགས་ཀྱང་བཀོལ་ནས་འདྲི་རྩད་ཁ་སྔོག་པ། གནས་ཚུལ་རེ་འགའ་ཁས་ལེན་མ་བྱས་ན་སྡུག་པོ་ཚད་མེད་གཏོང་བ། ཟ་མ་ཟ་བ་དང་གཅིན་པ་གཏོང་བར་ཡང་རིན་པ་བསྡུ་བས་ད་ལྟ་བུ་ལོན་སྒོར་ཁྲི་༦༦ཟུག་པ། དེ་ལྟར་ཉོས་ཡོང་བའི་ཁ་ཟས་ཕྲན་བུ་དེ་ཡང་མི་གཙང་བ་བཟོ་བ། གྱང་གི་རྩེ་ན་དྲང་པོར་ལངས་མ་ཐུབ་ཙམ་ལ་ཡང་ཁ་གཡར་ནས་ཉེས་རྡུང་གཏོང་བ་སོགས་དེ་དང་དེ་འདྲ་བ་གྲངས་ཀྱིས་མི་ལངས། དེ་ལྟར་ཀརྨས་ཡིད་མུག་པོའི་ངང་ནས། “ང་ནི་ཤི་བ་ལ་གྲ་སྒྲིག་ཟིན་པ་དང་། ཁྱོད་ཚོས་ཇི་ལྟར་རྒྱག་རྡུང་རྩེད་ཆས་བྱེད་འདོད་ན་ཡང་བྱོས། ངས་ནང་ལ་ཡི་གེ་ཞིག་བྲིས་པ་དང་དེ་ནི་ནང་ལ་ལན་ཞིག་ཡིན”ཟེར། སྐད་བསྒྱུར་བྱེད་མཁན་བགྲེས་སོང་དེ་གཉིས་ཀྱང་མིག་རྩ་དམར་པོར་གྱུར་པ་དང་མཆི་མ་མིག་ཀོང་དུ་འཁྱིལ་འདུག
ཁྲིམས་རྩོད་པ་ཡང་མིག་ཆུ་ལྷུང་ལ་ཉེ་འདུག ཕྱི་དྲོ་ནི་ཡུན་རིང་བའི་དཔང་ཡིག་མཁོ་འདོན་དང་། ཡིག་སྒྱུར། དག་བཤེར་གྱི་རྒྱུད་རིམ་ཞིག་ཡིན་པ་དང་། དུས་ཡུན་རིང་ཡང་ཧ་ལས་པ་ཞིག་བྱུང་སོང་། “གནས་སྐབས་བེད་སྤྱོད་མེད་”ཟེར་བའི་དཔང་རྟགས་དེ་དག་ནི་ང་ལྟ་བུ་ཁྱིམ་འཛིན་མ་ཞིག་གིས་ཉན་ཀྱང་སྐྱོན་དང་འགལ་ཟླའི་ཕུང་པོར་གྱུར་འདུག་ལ། ཁྲིམས་རྩོད་པ་ཚོས་ཀྱང་གོ་རིམ་གྱི་ཐོག་ནས་ཁྲིམས་དང་མི་མཐུན་པའི་ཆ་མང་པོ་ཞིག་ཤེས་ནས་དོགས་དཔྱོད་བྱས་མོད། ཁྲིམས་རྭ་ནས་“ད་ལྟ་གླེང་བའི་དོན་དང་འབྲེལ་བ་མེད་”པ་དང་། “གོང་ལ་ལན་བརྒྱབ་ཟིན་”སོགས་བཤད་ནས་དཔྱད་བརྗོད་བྱེད་ཀྱི་མི་འདུག སྐབས་དེར་ཁྲིམས་རྭར་བཞུགས་པའི་ཁྲིམས་རྩོད་པ་གཉིས་དང་། ཞུ་གཏུག་པ་ངའི་ཟླ་བོ་བཅས་ནི་མི་རྒོད་པོ་གསུམ་རེད། དྲང་བདེན་གྱིས་མི་ལ་གནང་བའི་སྟོབས་ཤུགས་ནི་ཚད་ཀྱིས་གཞལ་བར་དཀའ། ང་རང་ཡང་གནས་སྐབས་བར་ཆད་ལ་བསམ་མནོ་གཏོང་ཁོམ་མེད་པར་དྲང་བདེན་ལ་དགའ་བ་དང་ཤེས་རབ་ལྡན་པའི་གྲོགས་པོ་འགའ་ཞིག་གིས་བསྐོར་ནས་བསྡད་པའི་དྲོད་སོབ་སོབ་ཀྱི་མྱོང་བ་དེ་ཚོར་གྱི་འདུག ངས་བསམ་ན་ངའི་ཟླ་བོས་ཀྱང་ང་དང་འདྲ་བར་ཚོར་འདུག ཁོང་གིས་ཁ་ཕྱིར་བསློགས་ནས་ང་ཚོར་བལྟ་དུས་མིག་ཞག་ནང་དུ་འཛུམ་ཞིག་འཚེར་བ་ང་རང་གིས་མཐོང་བྱུང་། གཅིག་བྱས་ན་ང་ཚོ་ཡང་ལས་སྐལ་བཟང་བ་ཤ་སྟག་ཡིན་ངེས་ཏེ། ཡ་རབས་མང་པོས་མཐའ་ནས་སྐྱོང་བཞིན་ཡོད་པ་རེད་ལ། འདི་ལྟ་བུ་གནང་ཐུབ་མཁན་ནི་ཉུང་ནས་ཉུང་རུ་འགྲོ་བཞིན་པའི་ནམ་ཟླ་འདིར་དེ་བས་བརྗོད་ག་ལ་དགོས།
ཆེས་རིང་ཞིང་ཧ་ལས་དགོས་པའི་ཕྱི་དྲོ་འདིས་སང་ཉིན་ང་ཚོ་ལམ་ཐོག་གང་འདྲ་ཞིག་ལ་འཁྲིད་པར་རྗེས་དཔག་བྱེད་དཀའ། འོན་ཀྱང་ང་ཚོའི་ཀརྨ་ལ་ཉེས་པ་མེད་པ་དང་། མི་དཀར་ཞྭ་དཀར་ཡིན་པ། ཁ་གསལ་གཏིང་གསལ་ཡིན་པ། རུས་རྐང་སྲ་པོ་ཡིན་པ། དྲག་ཆར་རླུང་འཚུབ་གདོང་གིས་བསུ་ཐུབ་པའི་ཕོ་རྒོད་ཞིག་ཡིན་པར་ཡིད་ཆེས་གཏིང་ནས་བྱུང་། ཁོང་རང་མི་དཀར་ཞྭ་དཀར་ཡིན་པར་ང་ཚོ་ཚང་མ་ཡིད་ཆེས་རྣལ་མ་ཐོབ་སོང་། གལ་སྲིད་ཁྲིམས་རྭ་དྲང་བདེན་ཡིན་པ་དང་། གལ་སྲིད་ཁྲིམས་ཀྱི་མདུན་དུ་མི་ཚང་མ་འདྲ་མཉམ་ཡིན་ན་ཁོང་རང་ང་ཚོའི་ཁྲོད་དུ་མགྱོགས་མྱུར་ལོག་ཐུབ་ངེས་རེད་ལ། ང་ཚོའི་ཁྱིམ་དུ་ལོག་ཕེབས་ནས་བུ་མོ་གཉིས་པང་དུ་འདེགས་པ་དང་རང་དབང་གི་མཁའ་དབུགས་རྔུབ་ཐུབ་ངེས་རེད། འདི་ནི་གཞི་མ་ནས་ཁོ་རང་ལ་དབང་བའི་འཚོ་བ་རེད།
ད་ལྟ་གང་སར་རྒྱུགས་པར་བྲེལ་ལ། འགན་འཁྲི་ཕྲག་པར་ལྷུང་མོད། རེ་བའི་མིག་ཟུང་ཅེར་བའི་བུད་མེད་ངའི་སྨོན་ལམ་ལ་གསན་རོགས་ཞུ། ལས་རྒྱུ་འབྲས་བསླུ་བ་མེད། ཇོ་བོ་ཤྰཀྱ་མུ་ཎེས་ང་ཚོ་སྐྱོབ་རོགས་མཛོད།


text:
ཉེ་ཆར་བོད་ཀྱི་བོད་རུམ་ཐོན་ལས་དངོས་མང་སྟོན་ཚོགས་སྐབས་དང་པོའི་ཐོག་ནས་ཤེས་རྟོགས་བྱུང་བར། བོད་ཀྱིས་བོད་རུམ་རྟེན་རྫས་བཤམས་མཛོད་ཁང་ཐོག་མ་བསྐྲུན་རྒྱུ་ཡིན་པ་རེད།
རྒྱུ་ཆ་གཙོ་བོ་བལ་དང་རྡོ་ཚོན་ཚོན་སྣར་བྱས་པ་དང་། དཔེ་རིས་ཇུས་འགོད་ཐུན་མོང་མ་ཡིན་པ། ཚོས་མདོག་རྣམ་པར་བཀྲ་བ། མཐོང་སྣང་མཛེས་པ་བཅས་ཀྱི་བོད་རུམ་ལ“གྲུམ་ཙེ”ཡང་ཟེར་གྱི་ཡོད་པ་དེ་དང་སྟག་གཟིག་གི་རུམ་དང་ཤར་ཕྱོགས་ཀྱི་སྒྱུ་རྩལ་རུམ་བཅས་ལ་འཛམ་གླིང་ཐོག་གི་རུམ་ཆེན་པོ་གསུམ་ཞེས་བརྗོད་ཀྱི་ཡོད། བོད་རུམ་ལ་སྣ་ཁ་ཧ་ཅང་མང་པོ་ཡོད་པ་ལས་ཁ་གདན་དང་། ས་གདན། རྒྱབ་བསྙེས། འབོལ་གདན། འགེལ་རུམ་སོགས་ཡོད།
ཤེས་རྟོགས་བྱུང་བར་གཞིགས་ན། ད་རེས་ཀྱི་དངོས་མང་སྟོན་ཚོགས་དེ་ལོ་བརྒྱའི་ཉར་ཚགས་བོད་རུམ་འགྲེམས་སྟོན་དང་རབས་གསར་པའི་རྩེར་སོན་བོད་རུམ་འགྲེམས་སྟོན་གཉིས་སུ་ཕྱེ་ཡོད། བོད་རང་སྐྱོང་ལྗོངས་མང་ཚོགས་སྒྱུ་རྩལ་ཁང་གི་འགྲེམས་སྟོན་ཁང་དུ་འགེལ་རུམ་དང་། ས་གདན། ཁ་གདན་སོགས་བརྩམས་ཆོས་སྣ་ཁ་200ལྷག་ཙམ་ཡོད་པ་ལས་ལོ་བརྒྱའི་ཉར་ཚགས་བོད་རུམ་སྣ་ཁ་100ལྷག་ཙམ་ཡོད། མ་གཞི་དེ་དག་ལོ་རབས་འདྲ་གི་མེད་མོད། འོན་ཀྱང་སོ་སོར་དགེ་མཚན་མི་འདྲ་བ་རེ་ཡོད། ལྟ་ཞིབ་ཞིབ་ཚགས་བྱས་ན་ཉར་ཚགས་བྱས་པའི་བོད་རུམ་ལ་གནའ་བོའི་ཉམས་འགྱུར་ལྡན་པ་དང་། རི་མོ་ཧ་ཅང་མཛེས་པ། རྩེར་སོན་བོད་རུམ་ཇུས་འགོད་ཀྱི་རྒྱུ་རྐྱེན་སྣ་ཁ་མང་བ་བཅས་ཀྱི་ཁར། སྲོལ་རྒྱུན་གྱི་ཉམས་འགྱུར་སྟེང་དབྱིན་ཏེ་ཨན་དང་ཡོ་རོབ་བྱང་མའི་ཉམས་འགྱུར་ཡང་བསྣན་ཡོད།
གྲོང་མི་བཀྲ་ཤིས་ཀྱིས་ཀྲུང་གོ་གསར་འགྱུར་དྲ་བའི་གསར་འགོད་པར“བོད་རུམ་ནི་ང་ཚོ་བོད་རིགས་ཚོའི་མེད་དུ་མི་རུང་བའི་འཚོ་བའི་མཁོ་ཆས་ཤིག་ཡིན་པ་མ་གཏོགས་གཞན་ཤེས་ཀྱི་མེད། དེར་ད་དུང་སྒྱུ་རྩལ་གྱི་སྤྱན་གཟིགས་དང་ཉར་ཚགས་ཀྱི་རིན་ཐང་ལྡན་པ་བསམ་བློར་འཁོར་མྱོང་མེད”ཅེས་བཤད།
བྱེད་སྒོ་གཙོ་གཉེར་ཕྱོགས་བོད་ལྗོངས་སྤང་རྒྱན་མེ་ཏོག་བཟོ་ཚོང་ཚད་ཡོད་ཀུང་སིའི་འགན་འཁུར་བས“དེ་རིང་འགྲེམས་སྟོན་བྱས་པའི་ལོ་བརྒྱའི་ཉར་ཚགས་བོད་རུམ་དེ་དག་ལས་སླ་པོར་བྱུང་བ་ཞིག་མ་རེད། དེ་དག་ནི་བོད་རུམ་སྒྱུ་རྩལ་རྒྱུན་འཛིན་པ་ཚེ་བརྟན་གྱིས་ལོ་30ལྷག་ཙམ་སྐུ་ལས་བསྐྱོན་ནས་རྒྱལ་ནང་གི་བོད་རིགས་ས་ཁུལ་དང་། དེ་བཞིན་ཨ་རི་དང་སུའེ་ཙེར་སོགས་རྒྱལ་ཁབ་ནས་འཚོལ་བསྡུ་བྱས་པ་ཤ་སྟག་རེད”ཅེས་བཤད།


text:
མངོན་མིན་རིག་གནས་ཤུལ་བཞག་གི་རྒྱུན་འཛིན་མཁན་སྲི་ཆོད་ཀྱིས་པར་ཤིང་རྐོ་བཞིན་པ།
མངོན་མིན་རིག་གནས་ཤུལ་བཞག་གི་རྒྱུན་འཛིན་མཁན་སྲི་ཆོད་ཀྱིས་པར་ཤིང་རྐོ་བཞིན་པ།
མངོན་མིན་རིག་གནས་ཤུལ་བཞག་གི་རྒྱུན་འཛིན་པ་སྲི་ཆོད་ཀྱིས་གསར་འགོད་པར་ཁོ་རང་བོད་ཀྱི་མངོན་མིན་རིག་གནས་ཤུལ་བཞག་སྲུང་སྐྱོང་གི་གྲུབ་འབྲས་འགྲེམས་སྟོན་ཆེ་མོ་སྐབས་དང་པོར་ཞུགས་པའི་བརྩམས་ཆོས་འགྲེམས་སྟོན་བྱེད་པ།
ལྷ་ས་ནས་ནུབ་ཏུ་བསྐྱོད་པ་དང་། ཡར་ཀླུང་གཙང་པོ་དང་ཁ་བྲལ་ནས་བྱང་ཕྱོགས་སུ་སོང་ན་རྩྭ་རྩི་ཤིང་གི་རྫོང་མཐུག་ཅིང་ནམ་ཟླ་བཟང་བའི་ས་ཞིག་ཏུ་སླེབས་ཤིང་། ས་དེ་ནི་ཐོན་མི་སམ་བྷོ་ཊའི་ཕ་ཡུལ་སྙེ་མོ་རྫོང་ཡིན། ཕུ་གསུམ་ནི་སྙེ་མོ་རྫོང་དུ་གཏོགས་པའི་ཞང་ཞིག་ཡིན་ཞིང་། ལོ་ངོ་སྟོང་ཕྲག་གི་ལོ་རྒྱུས་ལྡན་པའི་ཕུ་གསུམ་དགོན་ནི་དེ་རུ་བརྗིད་ལྷང་ངེར་ཆགས་ཡོད། དགོན་པའི་གཡས་འགྲམ་དུ་མུ་འབྲེལ་འབར་འབུར་གྱི་རི་སྒང་དུ་བར་ཐག་མི་འདྲ་བའི་གྲོང་ཚོ་བརྒྱད་ཆགས་ཡོད་པ་དང་། གྲོང་ཚོའི་ནང་གི་དུད་ཚང་ཚང་མས་བརྐོས་རིས་བཟོ་ཤེས་པས། ཕུ་གསུམ་ལ “བརྐོས་རིས་ཀྱི་ཕ་ཡུལ”ཞེས་ཀྱང་འབོད་དེ་བོད་ལྗོངས་ཡོངས་སུ་སྐད་གྲགས་ཡོད་པ་རེད།
“ ཕུ་གསུམ་བརྐོས་རིས”དང་“ བོད་སྤོས”“ སྙེ་མོའི་བོད་ཤོག” གསུམ་ལ“སྙེ་མོའི་ཐུན་མིན་གྱི་ལག་རྩལ་གསུམ”ཞེས་འབོད་ཅིང་། པར་ཤིང་བརྐོ་བའི་ལག་རྩལ་འདི་དམངས་ཁྲོད་དུ་མི་རབས་ནས་མི་རབས་བར་དུ་རྒྱུན་འཛིན་བྱས་ཏེ་ལོ་རྒྱུས་ཡུན་རིང་ལྡན་ཏེ། ལོ48ལ་སླེབས་པའི་སྲི་ཆོད་ཀྱིས་རང་ལོ14 ནས་སྤོ་བོ་ལགས་དང་པཱ་ལགས་དང་མཉམ་དུ་ཤིང་བརྐོས་ཀྱི་ལག་རྩལ་སྦྱངས་ཤིང་། རིམ་བཞིན་ལག་རྩལ་བྱང་ཆུབ་པར་གྱུར། སྔ་རྗེས་སུ་ཧྲང་ཧའེ་འཛམ་གླིང་དངོས་མང་སྟོན་ཚོགས་དང་བོད་ཀྱི་མངོན་མིན་རིག་གནས་ཤུལ་བཞག་སྲུང་སྐྱོང་གི་གྲུབ་འབྲས་འགྲེམས་སྟོན་ཆེ་མོ་སྐབས་དང་པོ་སོགས་སུ་ཞུགས་ཤིང།“ཕུ་གསུམ་བརྐོས་རིས”ཀྱི་འཐུས་ཚབ་རང་བཞིན་ལྡན་པའི་མི་སྣ་ཡིན། མིག་སྔར་ཁོས་གཙོ་བོ་དགའ་ལྡན་དུ་ཙོང་ཁ་པ་ཆེན་མོའི་ཆོས་དཔེ་བརྐོ་བཟོའི་ལས་ཀའི་ནང་དུ་ཞུགས་ཡོད་ཅིང་། ཁྱིམ་དུ་བོད་ཡིག་གི《བཀའ་བསྟན》བརྐོ་བཞིན་ཡོད། ཁོང་གི་ནུ་བོ་དང་བུ་གཉིས་ཀྱིས་ཀྱང་ཤིང་བརྐོའི་ལས་ཀ་གཉེར་ཏེ། ཁྱིམ་གྱི་མི་རབས་ལྔ་བོས་གནའ་བོའི་ལག་རྩལ་འདི་མུ་མཐུད་དུ་རྒྱུན་འཛིན་བྱེད་བཞིན་ཡོད། སྲིད་གཞུང་གི་རྒྱབ་སྐྱོར་འོག མིག་སྔར་ཕུ་གསུམ་ཞང་གི་མང་ཚོགས་དུད་ཚང375ཁྲོད་དུད་ཚང་64ཡིས་བརྐོས་རིས་ཀྱི་ལས་ཀ་གཉེར་ཞིང་། ཤིང་བརྐོས་ཀྱི་ཐོན་རྫས་ཡོངས་ལ་སྲོལ་རྒྱུན་གྱི་པར་ཁང་པར་གཞི་ཡོད་པར་མ་ཟད་ཡུལ་སྐོར་དྲན་རྟེན་གྱི་དངོས་རྫས་ཀྱང་ཡོད་པས། གནས་དེ་གའི་མང་ཚོགས་དང་ཡུལ་གཞན་གྱི་ཡུལ་སྐོར་བའི་དགའ་བསུ་ཆེན་པོ་འཐོབ་ཀྱི་ཡོད། “ཕུ་གསུམ་བརྐོས་རིས”དེ་ས་གནས་དེ་གའི་ཁྱད་ཆོས་ལྡན་པའི་ཐོན་ལས་གལ་ཆེན་ཞིག་ཏུ་འགྱུར་བཞིན་ཡོད་ཅིང་། དེ་ནི་མང་ཚོགས་རྣམས་ཀྱི་ཡོང་འབབ་འཕར་སྣོན་བྱུང་སྟེ་ཕྱུག་འགྱུར་གྱི་ཐབས་ལམ་གལ་ཆེན་ཞིག་ཏུ་གྱུར།
ད་ལྟར་བརྐོས་རིས་ཀྱི་ནང་དོན་དེ་ཆེས་ཐོག་མའི་ཆོས་ལུགས་བྱེད་སྒོ་དང་། མི་སྣའི་ལུགས་སྲོལ། རང་བྱུང་ཡུལ་ལྗོངས་སོགས་མཚོན་པའི་ནང་དོན་ནས་ད་ལྟའི་སྤྱི་ཚོགས་འཚོ་བའི་ཕྱོགས་གང་ཅིའི་ཐད་དུ་རྒྱ་སྐྱེད་ཅིང་། ཤིང་བརྐོས་བཟོ་རྩལ་ཐོན་རྫས་དེ་ཡུལ་སྐོར་བས་དགའ་པོ་ཆེན་པོ་བྱེད་པའི་ཡུལ་སྐོར་ཐོན་རྫས་སུ་གྱུར། ཕུ་གསུམ་བརྐོས་རིས་ཀྱི་རྣམ་པ་ཕུན་སུམ་ཚོགས་པ་དང་། བཀོལ་སྤྱོད་ཀྱི་ཁྱབ་རྒྱ་ཆེ་བས་དེར་སྣ་གཅིག་གི་ཡི་གེའི་བརྐོས་རིས་ཡོད་པར་མ་ཟད། ད་རུང་ཡིག་རིས་ཟུང་འབྲེལ་གྱི་རི་མོའང་ཡོད་པས། ཆོས་ལུགས་ཀྱི་བྱ་འགུལ་དང་ཡུལ་སྐོར་དྲན་རྟེན་དུ་བཀོལ་བར་མ་ཟད་དར་ལྕོག་དཔར་བར་ཡང་བཀོལ་གྱི་ཡོད། དེ་བས་དེང་སྐབས་བོད་ལྗོངས་ཀྱི་ལ་ཁ་དང་རི་སྒང་སོ་སོའི་སྟེང་དུ་ཚོན་མདོག་སྣ་ལྔ་ཅན་གྱི་དར་ལྕོག་བཏགས་པ་ཕལ་མོ་ཆེ་ནི་ཕུ་གསུམ་བརྐོས་རིས་ཀྱི་པར་བྱང་བཀོལ་ནས་བཟོས་པ་རེད།།


text:
༄༅། །ཕྱི་ལོ་ ༢༠༡༨ ཟླ་ ༡ ཚེས་ ༣ ཉིན་འདི་ག་ཤེས་རིག་ལས་ཁུངས་ཀྱིས་གོ་སྒྲིག་ཞུས་པའི་བཙན་བྱོལ་བོད་མིའི་གཏན་ཉིན་སློབ་གྲྭ་ཁག་གི་འཛིན་རིམ་བཅུ་པའི་སློབ་ཕྲུག་རྣམས་ལ་འགོ་ཁྲིད་ནུས་པ་སྐྱེད་སྲིང་གནང་ཕྱོགས་དང་འབྲེལ་བའི་ཟབ་སྦྱོང་ཐེངས་ལྔ་པ་དེ་བཞིན་ལེགས་པར་མཇུག་སྒྲིལ་ཡོད།
དེ་ཡང་གོང་ཚེས་ཉིན་གྱི་ཕྱི་དྲོ་ཆུ་ཚོད་ ༢།༣༠ ཐོག་དྷ་ཤོད་བོད་ཁྱིམ་སློབ་གྲྭའི་ཚོགས་ཁང་ནང་སྐུ་མགྲོན་གཙོ་བོ་ཤེས་རིག་དྲུང་ཆེ་ཀརྨ་སེང་གེ་ལགས་དབུ་བཞུགས་ཐོག་ཟབ་སྦྱོང་གི་མཇུག་བསྡོམས་མཛད་སྒོ་སྟབས་བདེ་ཞིག་ཚོགས་ཤིང་། སྐབས་དེར་ཐོག་མར་ཤེས་རིག་ལས་ཁུངས་ཀྱི་སྲོོལ་དེང་ཤེས་ཡོན་ཚན་པའི་འགན་འཛིན་བསྟན་འཛིན་རྡོ་རྗེ་ལགས་ཀྱིས་འགོ་ཁྲིད་ཟབ་སྦྱོང་གི་སྙན་ཐོ་སྙན་སྒྲོན་གནང་བའི་ནང། སློབ་གྲྭ་ཁག་ ༢༧ ནས་ཕེབས་པའི་འཛིན་རིམ་བཅུ་པའི་སློབ་ཕྲུག་གྲངས་ ༢༦༣ དང་སྣེ་ཁྲིད་དགེ་རྒན་བཅས་ནས་མཉམ་ཞུགས་ལེགས་པར་གནང་ཡོད་པ་དང། ཟབ་སྦྱོང་སྐབས་འགོ་ཁྲིད་ཀྱི་སྒྱུ་རྩལ་དང་འབྲེལ་ལམ། བོད་ཀྱི་མང་གཙོ་འཕེལ་རིམ། དབུ་མའི་ལམ་གྱི་སྲིད་བྱུས་གོ་རྟོགས། བོད་ཀྱི་སྐད་ཡིག་དང་ཁོར་ཡུག་སྲུང་སྐྱོབ། གཏན་འབེབས་བརྡ་ཆད། ཤེས་ཡོན་སྲིད་བྱུས། ཕོ་མོ་འདྲ་མཉམ། དཔེ་དེབ་ལྟ་ཀློག་གི་གལ་གནད། དྲྭ་རྒྱའི་བདེ་འཇགས། ལང་ཚོ་དར་བབས་ཀྱི་འཕྲོད་བསྟེན། ཆོས་ལུགས་ལ་མ་བརྟེན་པའི་བཟང་སྤྱོད། ཤེས་ཡོན་དང་འབྲེལ་བའི་ལོག་རྟོག མདུན་ལམ་དང་སློབ་ཡོན་སོགས་ཀྱི་བརྗོད་གཞི་འདྲ་མིན་དང་འབྲེལ་བའི་ཚོགས་ཐེངས་གོ་སྒྲིག་ཞུས་ཡོད་པའི་སྐོར་སྙན་སྒྲོན་ཞུས།
དེའི་རྗེས་སྐུ་མགྲོན་གཙོ་བོ་ཤེས་རིག་དྲུང་ཆེ་ཀརྨ་སེང་གེ་ལགས་ཀྱིས་སློབ་ཕྲུག་རྣམས་ལ། མི་ཞིག་གི་མི་ཚེའི་ནང་དུས་ཡུན་བཞི་རུ་ཆ་བགོས་ཀྱིས་ཆུང་དུས་སློབ་གྲྭའི་དུས་ཡུན་དང། དེ་ནས་མཐོ་སློབ་ཀྱི་དུས་ཡུན། སྤྱི་ཚོགས་ནང་ཕྱག་ལས་གནང་བའི་དུས་ཡུན། རྒས་ཡོལ་གྱི་དུས་ཡུན་བཅས་ཡོད་པའི་ནང་ནས། སློབ་གྲྭའི་དུས་ཡུན་དེ་གལ་ཆེ་ཤོས་ཆགས་ཡོད་པ་དང་། སློབ་གྲྭའི་དུས་ཡུན་ནང་ཤེས་ཡོན་སློབ་སྦྱོང་དང། གཙང་སྦྲ་འཕྲོད་བསྟེན། ཀུན་སྤྱོད་སོགས་ཀྱི་རྨང་གཞི་འདིང་སའི་ཁོར་ཡུག་གལ་ཆེ་ཡིན་པ། ཟབ་སྦྱོང་གི་དུས་ཡུན་ནང་གང་སྦྱངས་པ་རྣམས་ལ་དཔྱད་པ་བྱས་ནས་སོ་སོའི་ཤེས་ཚད་གོང་མཐོར་གཏོང་དགོས་པ། བོད་ཀྱི་སྐད་ཡིག་དང་རིག་གཞུང་སོགས་ལ་སློབ་སྦྱོང་བྱེད་དགོས་པ། དུས་རྟག་ཏུ་དཀའ་ལས་རྒྱག་དགོས་པ་སོགས་སྐོར་བཀའ་སློབ་གནང་།
མཐར་ཤེས་རིག་ལས་ཁུངས་ཀྱི་སྲོོལ་དེང་ཤེས་ཡོན་ཚན་པའི་འགན་འཛིན་བསྟན་འཛིན་རྡོ་རྗེ་ལགས་ཀྱིས་ཐུགས་རྗེ་ཆེ་ཞུའི་གསུང་བཤད་གནང་སྟེ་མཇུག་བསྡོམས་མཛད་སྒོ་ལེགས་པར་མཇུག་སྒྲིལ་ཡོད། ད་ལན་གྱི་ཟབ་སྦྱོང་དེ་བཞིན་ཨ་རིའི་རོགས་ཚོགས་ USAID ནས་མཐུན་འགྱུར་གནང་བ་ཞིག་ཡིན། །
(17)